**ΠΡΟΫΠΟΛΟΓΙΣΜΟΣ ΓΕΝΙΚΗΣ ΚΥΒΕΡΝΗΣΗΣ**

**1. Γενικά**

Στο Μεσοπρόθεσμο Πλαίσιο Δημοσιονομικής Στρατηγικής 2018-2021, για το έτος 2017, το πρωτογενές αποτέλεσμα της Γενικής Κυβέρνησης σε όρους Σύμβασης Χρηματοδοτικής Διευκόλυνσης (ΣΧΔ) είχε προβλεφθεί ότι θα διαμορφωθεί σε πλεόνασμα ύψους 3.445 εκατ. ευρώ ή 1,9% του ΑΕΠ, ενώ με βάση τη μεθοδολογία του Ευρωπαϊκού Συστήματος Λογαριασμών (ESA) είχε προβλεφθεί πλεόνασμα ύψους 3.814 εκατ. ευρώ ή 2,1% του ΑΕΠ.

Με βάση τα στοιχεία της εκτέλεσης του Προϋπολογισμού, το πρωτογενές αποτέλεσμα της Γενικής Κυβέρνησης εκτιμάται ότι σε όρους ΣΧΔ θα διαμορφωθεί σε 4.360 εκατ. ευρώ ή 2,4% του ΑΕΠ, αυξημένο έναντι του στόχου κατά 1.235 εκατ. ευρώ ή 0,7% του ΑΕΠ. Σε όρους ESA εκτιμάται ότι θα διαμορφωθεί σε 4.683 εκατ. ευρώ ή 2,6% του ΑΕΠ.

Η δημοσιονομική υπεραπόδοση, έναντι του στόχου, επιτρέπει παρεμβάσεις κοινωνικής προστασίας συνολικού ύψους 1.400 εκατ. ευρώ, οι οποίες έχουν περιληφθεί στις δαπάνες του προϋπολογισμού 2017 και στη διαμόρφωση του παραπάνω αποτελέσματος.

|  |  |  |  |  |
| --- | --- | --- | --- | --- |
| **Πίνακας 3.1 Αποτελέσματα Γενικής Κυβέρνησης περιόδου 2016 – 2018**  **(σε εκατ. ευρώ)** | | | | |
|  |  |  |  |  |
| **Γενική Κυβέρνηση κατά ESA ανά υποτομέα** | | **2016**  **Πραγματ/σεις** | **2017**  **Εκτίμηση** | **2018**  **Πρόβλεψη** |
| **1.** | Ισοζύγιο Κρατικού Προϋπολογισμού  (Βουλή, Υπουργεία, Περιφερειακές Υπηρεσίες Υπουργείων και Αποκεντρωμένες Διοικήσεις) | -7.020 | -5.144 | -3.229 |
| **2.** | Ισοζύγιο Κεντρικής Κυβέρνησης  (Κράτος, ΝΠ, ΔΕΚΟ ταξινομημένες εντός της Γενικής Κυβέρνησης και νοσοκομεία) | -1.661 | -2.341 | -1.001 |
| **3.** | Ισοζύγιο Οργανισμών Τοπικής Αυτοδιοίκησης (ΟΤΑ) | 556 | 171 | 342 |
| **4.** | Ισοζύγιο Οργανισμών Κοινωνικής Ασφάλισης (ΟΚΑ) εκτός νοσοκομείων | 1.895 | 1.085 | 1.785 |
| **5.** | **Ισοζύγιο Γενικής Κυβέρνησης (2+3+4)** | **790** | **-1.086** | **1.126** |
|  | *% του ΑΕΠ* | *0,5* | *-0,6* | *0,6* |
| **6.** | Ενοποιημένοι τόκοι Γενικής Κυβέρνησης | 5.651 | 5.768 | 6.590 |
|  | *% του ΑΕΠ* | *3,2* | *3,2* | *3,6* |
| **7.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία ESA (5+6)** | **6.441** | **4.683** | **7.716** |
|  | *% του ΑΕΠ* | *3,7* | *2,6* | *4,2* |
| **8.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία της Σύμβασης Χρηματοδοτικής Διευκόλυνσης** | **6.560** | **4.360** | **7.051** |
|  | *% του ΑΕΠ* | **3,8** | **2,4** | **3,8** |
| **9.** | **Ενοποιημένο Χρέος Γενικής Κυβέρνησης** | **315.036** | **318.300** | **332.000** |
|  | *% του ΑΕΠ* | **180,8** | **178,2** | **179,8** |
|  | **ΑΕΠ** | **174.199** | **178.579** | **184.691** |

**Σημείωση: Τυχόν διαφορές ποσών και ποσοστών στους πίνακες που ακολουθούν οφείλονται σε στρογγυλοποιήσεις.**

Η δημοσιονομική στρατηγική για το 2017 περιελάμβανε και την υλοποίηση διαρθρωτικών μεταρρυθμίσεων και θεσμικών αλλαγών, όπως:

* η αναβάθμιση και ο εκσυγχρονισμός των δημοσιονομικών κανόνων που εξασφαλίζουν τη διαφάνεια και λογοδοσία στη διαχείριση του δημόσιου χρήματος,
* η ενίσχυση της φορολογικής συμμόρφωσης, μέσω της εφαρμογής δράσεων όπως η εντατικοποίηση των φορολογικών ελέγχων και η παροχή κινήτρων για ηλεκτρονικές πληρωμές,
* η διασφάλιση της προστασίας των ευάλωτων κοινωνικών ομάδων (με δράσεις όπως το κοινωνικό εισόδημα αλληλεγγύης),
* η συνέχιση της υλοποίησης του προγράμματος εξόφλησης ληξιπρόθεσμων υποχρεώσεων των φορέων της Γενικής Κυβέρνησης προς την πραγματική οικονομία με χρηματοδότηση από το Πρόγραμμα Στήριξης αλλά και από εθνικούς πόρους,
* ο εκσυγχρονισμός του συστήματος δημόσιας υγείας και κοινωνικής πρόνοιας,
* η διαχείριση του ιδιωτικού χρέους και εφαρμογή διαρθρωτικών αλλαγών με αναπτυξιακή προοπτική,
* η έναρξη λειτουργίας του Εθνικού Φορέα Κοινωνικής Ασφάλισης και η ενοποίηση των Ταμείων Πρόνοιας με την ενσωμάτωσή τους στο Ενιαίο Ταμείο Επικουρικής Ασφάλισης και Εφάπαξ Παροχών,
* το πρόγραμμα αποκρατικοποιήσεων,
* οι διαρθρωτικές μεταρρυθμίσεις στις αγορές προϊόντων,
* η αναμόρφωση της νομοθεσίας για τα ειδικά μισθολόγια και
* η αλλαγή του κανόνα προσλήψεων-αποχωρήσεων.

**2. Κρατικός προϋπολογισμός 2017**

Σε δημοσιονομική βάση τα έσοδα του Κρατικού Προϋπολογισμού εκτιμάται ότι θα διαμορφωθούν σε 52.281 εκατ. ευρώ παρουσιάζοντας αρνητική απόκλιση κατά 1.004 εκατ. ευρώ ή 1,9%, έναντι του στόχου του ΜΠΔΣ 2018-2021.

Αντίστοιχα, οι δαπάνες του Κρατικού Προϋπολογισμού εκτιμάται ότι θα διαμορφωθούν στα 57.425 εκατ. ευρώ σε δημοσιονομική βάση, αυξημένες κατά 170 εκατ. ευρώ ή 0,3% έναντι του στόχου.

**2.1 Τακτικός προϋπολογισμός**

**Έσοδα**

Τα καθαρά έσοδα του Τακτικού Προϋπολογισμού (σε ταμειακή βάση), μετά τη μείωση των επιστροφών φόρων, εκτιμάται ότι θα διαμορφωθούν στα 48.715 εκατ. ευρώ, παρουσιάζοντας αρνητική απόκλιση κατά 2.949 εκατ. ευρώ ή 5,7% έναντι του στόχου του ΜΠΔΣ 2018-2021. Η απόκλιση αυτή οφείλεται κυρίως:

* στις αυξημένες επιστροφές φόρων, οι οποίες εκτιμάται ότι θα διαμορφωθούν σε 5.577 εκατ. ευρώ, παρουσιάζοντας αύξηση κατά 2.253 εκατ. ευρώ έναντι του στόχου σε ταμειακή βάση, ενώ σε δημοσιονομική βάση η αύξηση έναντι του στόχου περιορίζεται σε 506 εκατ. ευρώ,
* στη μείωση κατά 996 εκατ. ευρώ στο Φόρο Εισοδήματος Φυσικών Προσώπων (ΦΕΦΠ),
* στη μετακύλιση της τελευταίας δόσης του Ενιαίου Φόρου Ιδιοκτησίας Ακινήτων (ΕΝΦΙΑ) του έτους 2017, εκτιμώμενου ποσού 281 εκατ. ευρώ, στον Ιανουάριο του 2018.

Παράλληλα, άλλες κατηγορίες εσόδων αναμένεται να καταγράψουν υπέρβαση 581 εκατ. ευρώ (σε ταμειακή βάση) περιορίζοντας τη συνολική ταμειακή απόκλιση των εσόδων στα 2.949 εκατ. ευρώ.

| **Πίνακας 3.2 Ισοζύγιο Γενικής Κυβέρνησης σύμφωνα με τη μεθοδολογία European System of Accounts (ESA)**  **(σε εκατ. ευρώ)** | | | | | |
| --- | --- | --- | --- | --- | --- |
|  | | | | | |
|  | **2016** | **2017** | | **2018** | |
| **Πραγμ/σεις1** | **Εκτίμηση**  **ΜΠΔΣ** | **Εκτίμηση** | **Πρόβλεψη**  **ΜΠΔΣ** | **Πρόβλεψη** |
| **Ι. Έσοδα (1+2)** | **53.125** | **55.281** | **52.142** | **55.008** | **54.244** |
| **1. Καθαρά έσοδα τακτικού προϋπολογισμού (α+β-γ-γ1+δ+ε)** | **48.954** | **51.664** | **48.715** | **51.273** | **50.509** |
| **α. Τακτικά έσοδα (1+2+3+4)** | **52.334** | **52.730** | **52.055** | **52.938** | **52.429** |
| 1. Άμεσοι φόροι | 21.839 | 21.525 | 20.288 | 21.453 | 20.766 |
| 2.Έμμεσοι φόροι | 25.680 | 26.718 | 26.917 | 27.502 | 27.390 |
| 3. Απολήψεις από ΕΕ | 415 | 508 | 510 | 321 | 331 |
| 4. Μη φορολογικά έσοδα | 4.400 | 3.979 | 4.340 | 3.662 | 3.942 |
| β. Μη τακτικά έσοδα | 429 | 306 | 350 | 283 | 304 |
| γ. Επιστροφές φόρων | 3.263 | 3.324 | 5.577 | 3.383 | 3.648 |
| γ1.Επιστροφές φόρων από ειδική πίστωση | 1.026 | 0 | 0 | 0 | 0 |
| δ. Έσοδα αποκρατικοποιήσεων | 106 | 1.607 | 1.542 | 1.121 | 1.110 |
| ε. Μεταφορά εσόδων από ANFA | 375 | 345 | 345 | 314 | 314 |
| **2. Έσοδα ΠΔΕ (α+β)** | **4.172** | **3.617** | **3.427** | **3.735** | **3.735** |
| α. Εισροές από ΕΕ | 3.861 | 3.437 | 3.177 | 3.555 | 3.555 |
| β. Ίδια έσοδα | 311 | 180 | 250 | 180 | 180 |
|  |  |  |  |  |  |
| **ΙΙ. Δαπάνες Κρατικού Προϋπολογισμού (1+2)** | **59.774** | **56.594** | **57.265** | **56.104** | **55.188** |
| **1. Δαπάνες Τακτικού Προϋπολογισμού (α+β)** | **53.490** | **49.844** | **50.515** | **49.354** | **48.438** |
| **α. Πρωτογενείς δαπάνες (1+2+3+4+5+6+7+8+9+10+11)** | **47.913** | **44.194** | **44.514** | **43.454** | **43.238** |
| 1. Μισθοί και συντάξεις | 18.065 | 12.366 | 12.217 | 12.540 | 12.660 |
| 2. Ασφάλιση, Περίθαλψη και Κοινωνική Προστασία | 15.638 | 20.268 | 21.037 | 19.649 | 19.438 |
| 3. Λειτουργικές και άλλες δαπάνες | 5.297 | 5.704 | 6.173 | 5.295 | 5.333 |
| 4. Αποδόσεις προς τρίτους | 3.236 | 3.119 | 3.108 | 3.395 | 3.262 |
| 5. Αποθεματικό | 0 | 1.000 | 346 | 1.000 | 1.000 |
| 6. Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημοσίου χρέους | 65 | 75 | 75 | 20 | 65 |
| 7. Δαπάνες ανάληψης χρεών φορέων Γενικής Κυβέρνησης | 553 | 193 | 193 | 0 | 0 |
| 8. Εγγυήσεις για φορείς εντός Γενικής Κυβέρνησης (σε ακαθάριστη βάση) | 1.619 | 855 | 855 | 927 | 927 |
| 9. Εγγυήσεις για φορείς εκτός Γενικής Κυβέρνησης | 32 | 140 | 35 | 118 | 43 |
| 10. Δαπάνες εξοπλιστικών προγραμμάτων | 584 | 475 | 475 | 510 | 510 |
| 11. Χρηματοδοτήσεις για πληρωμές υποχρεώσεων προηγούμενων οικονομικών ετών (ΠΟΕ) | 2.824 | 0 |  | 0 |  |
| **β. Τόκοι** | 5.577 | 5.650 | 6.000 | 5.900 | 5.200 |
|  |  |  |  |  |  |
| **2. ΠΔΕ (α+β)** | **6.284** | **6.750** | **6.750** | **6.750** | **6.750** |
| α. Συγχρηματοδοτούμενο σκέλος | 5.474 | 5.750 | 5.750 | 5.750 | 5.750 |
| β. Εθνικό σκέλος | 810 | 1.000 | 1.000 | 1.000 | 1.000 |
|  |  |  |  |  |  |
| **ΙΙΙ. Ταμειακό Ισοζύγιο Κρατικού Προϋπολογισμού (Ι - ΙΙ)** | **-6.649** | **-1.313** | **-5.123** | **-1.096** | **-943** |
| **% ΑΕΠ** | **-3,8%** | **-0,7%** | **-2,9%** | **-0,6%** | **-0,5%** |
| **ΙΙΙ.α. Ταμειακό Πρωτογενές αποτέλεσμα Κρατικού Προϋπολογισμού (ΙΙΙ + II.1β)** | **-1.071** | **4.337** | **877** | **4.804** | **4.257** |
| **% ΑΕΠ** | **-0,6%** | **2,4%** | **0,5%** | **2,6%** | **2,3%** |
|  |  |  |  |  |  |
| **ΙV. Εθνικολογιστικές προσαρμογές κεντρικής διοίκησης (1+2)** | **-371** | **-2.657** | **-21** | **-780** | **-2.286** |
|  |  |  |  |  |  |
| **1. Εθνικολογιστικές προσαρμογές – Έσοδα** | **-1.350** | **-1.996** | **139** | **-348** | **-428** |
| Επιστροφές Φορολογικών εσόδων | 13 | 0 | 1.747 | 0 | 0 |
| Ενιαίος Φόρος Ιδιοκτησίας Ακινήτων (ΕΝΦΙΑ) | -341 | -382 | -41 | 0 | -279 |
| Φορολογικά έσοδα | -165 | -19 | -40 | 30 | 56 |
| Διαφορά ταμειακών - δεδουλευμένων από σχήμα στήριξης Τραπεζών | 104 | 0 | 0 | 0 | 0 |
| Διαφορά απαιτήσεων εισπράξεων από ΕΕ | 156 | -98 | 152 | 44 | 16 |
| Προκαταβολές από ΕΕ | -1.104 | -20 | -79 | -15 | 13 |
| Άλλες προσαρμογές | -115 | -117 | -127 | 0 | -6 |
| Έσοδα αποκρατικοποιήσεων | 102 | -1.361 | -1.309 | -407 | -522 |
| Μεταβολή υπολοίπου λογαριασμών Θησαυροφυλακίου σε σχέση με την 31/12 του προηγούμενου έτους5 | 0 | 0 | -164 | 0 | 294 |
| **2. Εθνικολογιστικές προσαρμογές - Δαπάνες** | **979** | **-661** | **-160** | **-433** | **-1.858** |
| Εξοπλιστικά προγράμματα του Υπουργείου Εθνικής Άμυνας (διαφορά φυσικών παραλαβών – πληρωμών) | 300 | -404 | -357 | 207 | 204 |
| Διαφορά απλήρωτων οφειλών Κράτους σε σχέση με την 31/12 του προηγούμενου έτους | 502 | 20 | 0 | 20 | 0 |
| Εξοικονόμηση από αναδιάρθρωση προσωπικού λόγω αναγκαστικών αποχωρήσεων | 0 | 8 | 8 | 24 | 24 |
| Ατακτοποίητες προκαταβολές | 17 | 0 | 0 | 0 | 0 |
| Υπόλοιπο λογαριασμών εκτός προϋπολογισμού | 35 | 0 | 0 | 0 | 0 |
| Δεδουλευμένοι τόκοι (διαφορά δεδουλευμένων – ταμειακών τόκων) | -731 | -900 | -500 | -1.100 | -2.100 |
| Μεταβολή υπολοίπου λογαριασμών Θησαυροφυλακίου σε σχέση με την 31/12 του προηγούμενου έτους5 | 944 | -170 | 0 | 300 | 0 |
| ΕΛΕΓΕΠ4 | -223 | 94 | 0 | 115 | 0 |
| Συμμετοχή σε αυξήσεις μετοχικού κεφαλαίου (κεφαλαιακές μεταβιβάσεις) | -21 | -20 | -10 | -10 | -10 |
| Προσαρμογή στο έλλειμμα εγγυημένων δανείων (ΟΔΙΕ) | 53 | 0 | 0 | 0 | 0 |
| Αναδρομικά δικαστικών 2003-2007 | 0 | 13 | 7 | 0 | 6 |
| Αναδρομικά δικαστικών και ενστόλων 2012-2014 | 148 | 149 | 149 | 5 | 5 |
| Λοιπές προσαρμογές | 27 | 0 | 0 | 0 | 0 |
| Παραχωρήσεις αυτοκινητοδρόμων | 0 | 470 | 464 | 0 | 6 |
| Συνεισφορά προς την ΕΕ για τη διαχείριση προσφυγικών ροών | 0 | 11 | 11 | 6 | 6 |
| Συνεισφορά προς την ΕΕ λόγω αναθεώρησης βάσεων | -72 | 68 | 68 | 0 | 0 |
| **Έσοδα Κρατικού Προϋπολογισμού κατά ESA (Ι + IV.1)** | **51.775** | **53.285** | **52.281** | **54.661** | **53.817** |
| **Δαπάνες Κρατικού Προϋπολογισμού κατά ESA (IΙ - IV.2)** | **58.795** | **57.255** | **57.425** | **56.537** | **57.046** |
|  |  |  |  |  |  |
| **V. Πρωτογενές αποτέλεσμα Κρατικού Προϋπολογισμού κατά ESA** | **-711** | **2.580** | **1.356** | **5.124** | **4.071** |
| ***% ΑΕΠ*** | **-0,4%** | **1,4%** | **0,8%** | **2,7%** | **2,2%** |
| **V.α. Ισοζύγιο Κρατικού Προϋπολογισμού κατά ESA (III + IV)** | **-7.020** | **-3.970** | **-5.144** | **-1.876** | **-3.229** |
| ***% ΑΕΠ*** | **-4,0%** | **-2,2%** | **-2,9%** | **-1,0%** | **-1,7%** |
|  |  |  |  |  |  |
| **Ισοζύγιο Νομικών Προσώπων κατά ESA** | **1.798** | **1.634** | **1.798** | **1.284** | **1.318** |
| Τροποποιημένο ταμειακό αποτέλεσμα | 1.798 | 1.625 | 1.809 | 1.284 | 1.312 |
| Εθνικολογιστικές προσαρμογές | 0 | 9 | -11 | 0 | 6 |
| Τόκοι | 97 | 141 | 135 | 134 | 131 |
| Έκτακτες δαπάνες (εκτός προγράμματος αξιολόγησης) | -338 | 0 | 0 | 0 | 0 |
| ***Πρωτογενές αποτέλεσμα Νομικών Προσώπων κατά ESA*** | ***1.895*** | ***1.775*** | ***1.933*** | ***1.418*** | ***1.449*** |
|  |  |  |  |  |  |
| **Ισοζύγιο επαναταξινομημένων ΔΕΚΟ κατά ESA 4** | **2.158** | **368** | **530** | **855** | **766** |
| Τροποποιημένο ταμειακό αποτέλεσμα | 2.158 | 368 | 530 | 855 | 766 |
| Εθνικολογιστικές προσαρμογές | 0 | 0 | 0 | 0 | 0 |
| Τόκοι | 363 | 395 | 414 | 364 | 381 |
| ***Πρωτογενές αποτέλεσμα ΔΕΚΟ κατά ESA*** | ***2.521*** | ***763*** | ***944*** | ***1.219*** | ***1.147*** |
|  |  |  |  |  |  |
| **Ισοζύγιο Νοσοκομείων – ΠΕΔΥ κατά ESA 6** | **1.403** | **508** | **475** | **138** | **144** |
| Τροποποιημένο ταμειακό αποτέλεσμα | 685 | 161 | 241 | 37 | -64 |
| Εθνικολογιστικές προσαρμογές | 718 | 348 | 235 | 101 | 208 |
| Τόκοι | 0 | 0 | 0 | 0 | 0 |
| ***Πρωτογενές αποτέλεσμα Νοσοκομείων - ΠΕΔΥ κατά ESA*** | ***1.403*** | ***508*** | ***475*** | ***138*** | ***144*** |
|  |  |  |  |  |  |
| **VI. Ισοζύγιο Κεντρικής Κυβέρνησης κατά ESA** | **-1.661** | **-1.459** | **-2.341** | **401** | **-1.001** |
|  |  |  |  |  |  |
| **Ισοζύγιο ΟΤΑ κατά ESA** | **556** | **200** | **171** | **398** | **342** |
| Τροποποιημένο ταμειακό αποτέλεσμα2 | 566 | 276 | 214 | 454 | 367 |
| Εθνικολογιστικές προσαρμογές | -11 | -77 | -44 | -56 | -25 |
| Τόκοι | 71 | 71 | 58 | 71 | 58 |
| ***Πρωτογενές αποτέλεσμα ΟΤΑ κατά ESA*** | ***627*** | ***271*** | ***229*** | ***469*** | ***401*** |
|  |  |  |  |  |  |
| **Ισοζύγιο ΟKΑ (εκτός Νοσοκομείων) κατά ESA3** | **1.895** | **-941** | **1.085** | **175** | **1.785** |
| Τροποποιημένο ταμειακό αποτέλεσμα | 933 | -1.314 | 1.341 | -72 | 1.559 |
| Εθνικολογιστικές προσαρμογές | 962 | 373 | -256 | 247 | 226 |
| Τόκοι | 3 | 3 | 4 | 3 | 4 |
| ***Πρωτογενές αποτέλεσμα ΟΚΑ κατά ESA*** | **1.898** | **-938** | **1.089** | **128** | **1.789** |
|  |  |  |  |  |  |
| **VII. Ισοζύγιο Γενικής Κυβέρνησης κατά ESA** | **790** | **-2.201** | **-1.086** | **974** | **1.126** |
| **% ΑΕΠ** | **0,5%** | **-1,2%** | **-0,6%** | **0,5%** | **0,6%** |
| **Ενοποιημένοι Τόκοι Γενικής Κυβέρνησης** | **5.651** | **6.015** | **5.768** | **6.445** | **6.590** |
| **% ΑΕΠ** | **3,2%** | **3,3%** | **3,2%** | **3,4%** | **3,6%** |
|  |  |  |  |  |  |
| **VIII. Πρωτογενές αποτέλεσμα Γενικής Κυβέρνησης κατά ESA** | **6.441** | **3.814** | **4.683** | **7.420** | **7.716** |
| **% ΑΕΠ** | **3,7%** | **2,1%** | **2,6%** | **4,0%** | **4,2%** |
|  |  |  |  |  |  |
| **ΑΕΠ** | **174.199** | **181.204** | **178.579** | **187.745** | **184.691** |

1 Στοιχεία σύμφωνα με τα στοιχεία της Διαδικασίας Υπερβολικού Ελλείμματος (ΔΥΕ) Οκτωβρίου 2017 της ΕΛΣΤΑΤ.

2 Το τροποποιημένο ταμειακό αποτέλεσμα των νομικών προσώπων των ΟΤΑ περιλαμβάνεται στη γραμμή Τροποποιημένο Ταμειακό Αποτέλεσμα των ΟΤΑ για όλα τα έτη.

3 Ενσωματωμένες στο ισοζύγιο των ΟΚΑ είναι οι οροφές της φαρμακευτικής δαπάνης του ΕΟΠΥΥ ύψους 2.003 εκατ. ευρώ για το 2017 και 2.001 εκατ. ευρώ για το 2018. Επίσης, ενσωματωμένες στο ισοζύγιο των ΟΚΑ είναι οι οροφές των δαπανών για παροχές ασθενείας του ΕΟΠΥΥ ύψους 1.525 εκατ. ευρώ για το 2017 και 1.462,5 εκατ. ευρώ για το 2018.

4 Η προσαρμογή του Ειδικού Λογαριασμού Εγγυήσεων Γεωργικών Προϊόντων (ΕΛΕΓΕΠ) ύψους +89 εκατ. ευρώ για το 2017 και -51 εκατ. ευρώ για το 2018 έχει ενσωματωθεί στο ισοζύγιο των ΔΕΚΟ, έναντι των πραγματοποιήσεων έτους 2016 και των στόχων του ΜΠΔΣ για τα έτη 2017 και 2018 που περιλαμβανόταν στις εθνικολογιστικές προσαρμογές των δαπανών του Κρατικού Προϋπολογισμού.

5 Η μεταβολή του υπολοίπου λογαριασμών Θησαυροφυλακίου σε σχέση με την 31/12 του προηγούμενου έτους εμφανίζεται στις εθνικολογιστικές προσαρμογές των εσόδων της Κεντρικής Διοίκησης, έναντι των πραγματοποιήσεων έτους 2016 και των στόχων του ΜΠΔΣ για τα έτη 2017 και 2018 που περιλαμβανόταν στις εθνικολογιστικές προσαρμογές των δαπανών της Κεντρικής Διοίκησης.

6 Ενσωματωμένη στο ισοζύγιο Νοσοκομείων – ΠΕΔΥ είναι η οροφή της φαρμακευτικής δαπάνης ύψους 492,1 εκατ. ευρώ για το 2017 και 474,2 εκατ. ευρώ για το 2018.

**Για τα έτη 2017 και 2018, δεν περιλαμβάνεται πρόγραμμα εξόφλησης ληξιπρόθεσμων υποχρεώσεων προς τρίτους εκτός γενικής κυβέρνησης, το οποίο είναι δημοσιονομικά ουδέτερο σε όρους Γενικής Κυβέρνησης.**

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.3 Πρωτογενές αποτέλεσμα Γενικής Κυβέρνησης**  **σύμφωνα με τη μεθοδολογία της Σύμβασης Χρηματοδοτικής Διευκόλυνσης**  **(σε εκατ. ευρώ)** | | | | | | |
|  | | | | | | |
|  | | **2016** | **2017** | | **2018** | |
| **Πραγματ/σεις** | **Εκτίμηση**  **ΜΠΔΣ** | **Εκτίμηση** | **Πρόβλεψη**  **ΜΠΔΣ** | **Πρόβλεψη** |
|  |  |  |  |  |  |  |
| **1.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία ESA (μεταφορά από πίνακα 3.2)** | **6.441** | **3.814** | **4.683** | **7.420** | **7.716** |
|  |  |  |  |  |  |  |
|  | **Προσαρμογές Σύμβασης Χρηματοδοτικής Διευκόλυνσης** | **118** | **-369** | **-322** | **-795** | **-665** |
|  | Μεταφορά εσόδων από ANFA και SMP (σε δεδουλευμένη βάση) | -375 | -345 | -345 | -314 | -314 |
|  | Επιστροφές εσόδων | 847 | 0 | 0 | 0 | 0 |
|  | Προσαρμογή για το πρόγραμμα στήριξης των χρηματοπιστωτικών ιδρυμάτων | -338 | 0 | -14 | 0 | 0 |
|  | Έσοδα αποκρατικοποιήσεων | -26 | -52 | -39 | -507 | -380 |
|  | Δαπάνες μεταναστευτικών ροών μη αντικριζόμενες | 10 | 28 | 75 | 26 | 29 |
|  |  |  |  |  |  |  |
| **2.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία της Σύμβασης Χρηματοδοτικής Διευκόλυνσης** | **6.560** | **3.445** | **4.360** | **6.625** | **7.051** |
|  | **% ΑΕΠ** | **3,77%** | **1,90%** | **2,44%** | **3,53%** | **3,82%** |
|  |  |  |  |  |  |  |
| **3.** | **Στόχος Σύμβασης Χρηματοδοτικής Διευκόλυνσης** | **871** | **3.171** | **3.125** | **6.571** | **6.464** |
|  | **% ΑΕΠ** | **0,50%** | **1,75%** | **1,75%** | **3,50%** | **3,50%** |
|  |  |  |  |  |  |  |
| **4.** | **Δημοσιονομικό Πλεόνασμα (+) ή Κενό (-) Σύμβασης Χρηματοδοτικής Διευκόλυνσης** | **5.689** | **274** | **1.235** | **54** | **587** |
|  | **% ΑΕΠ** | **3,27%** | **0,15%** | **0,69%** | **0,03%** | **0,32%** |
|  |  |  |  |  |  |  |
|  | **ΑΕΠ** | **174.199** | **181.204** | **178.579** | **187.745** | **184.691** |
|  |  |  |  |  |  |  |

Σε δημοσιονομική βάση τα έσοδα του Τακτικού Προϋπολογισμού εκτιμάται ότι θα διαμορφωθούν στα 48.781 εκατ. ευρώ, μειωμένα κατά 1.004 εκατ. ευρώ έναντι του στόχου. Σημειώνεται ότι στη διαμόρφωση των εσόδων περιλαμβάνεται και το ποσό από την αρνητική μεταβολή του υπολοίπου του Ενιαίου Λογαριασμού Θησαυροφυλακίου, σε σχέση με την 31/12 του προηγούμενου έτους, ύψους 164 εκατ. ευρώ, το οποίο στο ΜΠΔΣ 2018-2021 είχε περιληφθεί στις προσαρμογές των δαπανών.

Πιο συγκεκριμένα:

***Άμεσοι φόροι***

Από την άμεση φορολογία, εκτιμάται ότι θα εισπραχθούν 20.288 εκατ. ευρώ, μειωμένα κατά 1.237 εκατ. ευρώ ή 5,7% έναντι του στόχου του ΜΠΔΣ 2018-2021. Η απόκλιση αυτή, οφείλεται, κυρίως, στις μειωμένες εκτιμήσεις εσόδων από το ΦΕΦΠ, λόγω μείωσης της φορολογικής βάσης και στη μετακύλιση καταβολής της τελευταίας δόσης του ΕΝΦΙΑ 2017 τον Ιανουάριο του 2018, όπως προαναφέρθηκε. Ειδικότερα:

Ο φόρος εισοδήματος εκτιμάται ότι θα διαμορφωθεί στα 12.897 εκατ. ευρώ, μειωμένος κατά 1.140 εκατ. ευρώ από το στόχο. Η μείωση αυτή προέρχεται κατά 996 εκατ. ευρώ από τη φορολογία των φυσικών προσώπων, κατά 89 εκατ. ευρώ από τη φορολογία των νομικών προσώπων και κατά 55 εκατ. ευρώ από τη φορολογία ειδικών κατηγοριών.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.4 Έσοδα Κρατικού Προϋπολογισμού**  **(σε εκατ. ευρώ)** | | | | | | |
|  | | | | | | |
|  | **2016** | **2017** | | **2018** | **Μεταβολή %** | |
| **Πραγμ/σεις** | **ΜΠΔΣ** | **Εκτιμήσεις πραγμ/σεων** | **Προβλέψεις** | **2017/2016** | **2018/2017** |
| **Α. Τακτικά έσοδα (Ι+ ΙΙ + ΙΙΙ + IV)** | **52.334** | **52.730** | **52.055** | **52.429** | **-0,5** | **0,7** |
| **Ι. Άμεσοι φόροι** | **21.839** | **21.525** | **20.288** | **20.766** | **-7,1** | **2,4** |
| **Φόρος εισοδήματος** | **13.379** | **14.037** | **12.897** | **13.307** | **-3,6** | **3,2** |
| Φυσικών προσώπων | 8.171 | 9.265 | 8.269 | 8.725 | 1,2 | 5,5 |
| Νομικών προσώπων | 3.969 | 3.522 | 3.433 | 3.322 | -13,5 | -3,2 |
| Ειδικών κατηγοριών | 1.238 | 1.250 | 1.195 | 1.260 | -3,5 | 5,4 |
| **Φόροι στην περιουσία** | **3.604** | **3.317** | **3.200** | **3.379** | **-11,2** | **5,6** |
| **Άμεσοι φόροι ΠΟΕ** | **1.765** | **1.643** | **1.821** | **1.718** | **3,2** | **-5,7** |
| **Λοιποί άμεσοι φόροι** | **3.091** | **2.528** | **2.370** | **2.362** | **-23,3** | **-0,3** |
|  |  |  |  |  |  |  |
| **ΙΙ. Έμμεσοι φόροι** | **25.680** | **26.718** | **26.917** | **27.390** | **4,8** | **1,8** |
| **Φόροι συναλλαγών** | **15.540** | **16.093** | **16.354** | **16.441** | **5,2** | **0,5** |
| ΦΠΑ | 15.010 | 15.545 | 15.767 | 15.845 | 5,0 | 0,5 |
| πετρελαιοειδών | 1.649 | 1.836 | 1.836 | 1.865 | 11,3 | 1,6 |
| καπνού | 711 | 676 | 602 | 669 | -15,3 | 11,1 |
| λοιπών | 12.650 | 13.033 | 13.329 | 13.311 | 5,4 | -0,1 |
| Λοιποί φόροι συναλλαγών | 530 | 548 | 587 | 596 | 10,7 | 1,5 |
| (μεταβίβαση κεφαλαίων) | 232 | 240 | 261 | 265 | 12,6 | 1,5 |
| (χαρτόσημο) | 294 | 304 | 322 | 327 | 9,5 | 1,6 |
| **Φόροι κατανάλωσης** | **9.033** | **9.536** | **9.267** | **9.706** | **2,6** | **4,7** |
| Φόρος ασφαλίστρων | 408 | 408 | 408 | 415 | 0,1 | 1,7 |
| Τέλος ταξινόμησης οχημάτων | 180 | 182 | 243 | 247 | 35,1 | 1,6 |
| ΕΦΚ ενεργειακών προϊόντων | 4.093 | 4.402 | 4.402 | 4.455 | 7,6 | 1,2 |
| Λοιποί ΕΦΚ (καπνού κ.λπ.) | 2.964 | 3.046 | 2.726 | 3.003 | -8,0 | 10,2 |
| Τέλη κυκλοφορίας οχημάτων | 1.114 | 1.152 | 1.168 | 1.187 | 4,9 | 1,6 |
| Λοιποί φόροι κατανάλωσης | 275 | 346 | 320 | 399 | 16,3 | 24,7 |
| **Έμμεσοι φόροι ΠΟΕ** | **753** | **718** | **922** | **851** | **22,5** | **-7,7** |
| **Λοιποί έμμεσοι** | **354** | **371** | **374** | **392** | **5,6** | **4,8** |
|  |  |  |  |  |  |  |
| **Σύνολο φορολογικών εσόδων (Ι+ΙΙ)** | **47.519** | **48.243** | **47.205** | **48.156** | **-0,7** | **2,0** |
|  |  |  |  |  |  |  |
| **ΙΙΙ. Απολήψεις από ΕΕ** | **415** | **508** | **510** | **331** | **23,1** | **-35,1** |
| **ΙV. Λοιπά μη φορολογικά έσοδα** | **4.400** | **3.979** | **4.340** | **3.942** | **-1,4** | **-9,2** |
| **Σύνολο μη φορολογικών εσόδων (III+IV)** | **4.814** | **4.487** | **4.850** | **4.273** | **0,7** | **-11,9** |
| **B. Μη τακτικά έσοδα** | **804** | **651** | **694** | **618** | **-13,6** | **-11,0** |
| Έσοδα καταργηθέντων ειδικών λογαριασμών | 304 | 273 | 297 | 304 | -2,4 | 2,4 |
| Έσοδα προγράμματος ενίσχυσης της ρευστότητας λόγω της χρηματοπιστωτικής κρίσης | 96 | 0 | 12 | 0 | -87,4 | -100,0 |
| Μεταφορά αποδόσεων από τη διακράτηση ομολόγων του ΕΔ στα χαρτοφυλάκια των Κεντρικών Τραπεζών του Ευρωσυστήματος | 375 | 345 | 345 | 314 | -8,0 | -8,8 |
| Έσοδα από ΝΑΤΟ | 29 | 33 | 41 | 0 | 38,4 | -100,0 |
| **Γ. Έσοδα αποκρατικοποιήσεων\*** | **106** | **1.607** | **1.542** | **1.110** | **1358,7** | **-28,0** |
| **Δ. Γενικό σύνολο εσόδων (Α + Β + Γ)** | **53.243** | **54.988** | **54.292** | **54.157** | **2,0** | **-0,2** |
| **Ε. Επιστροφές εσόδων** | **3.263** | **3.324** | **5.577** | **3.648** | **70,9** | **-34,6** |
| **ΣΤ. Επιστροφές εσόδων από ειδική πίστωση** | **1.026** |  |  |  |  |  |
| **Ζ. Καθαρά έσοδα (Δ-Ε-ΣΤ)** | **48.954** | **51.664** | **48.715** | **50.509** | **-0,5** | **3,7** |
|  |  |  |  |  |  |  |
| **Η. Έσοδα Προϋπολογισμού Δημόσιων**  **Επενδύσεων (1+2)** | **4.172** | **3.617** | **3.427** | **3.735** | **-17,9** | **9,0** |
| 1. Εισροές από την ΕΕ | 3.861 | 3.437 | 3.177 | 3.555 | -17,7 | 11,9 |
| 2. Ίδια έσοδα | 311 | 180 | 250 | 180 | -19,5 | -28,0 |
|  |  |  |  |  |  |  |
| **Σύνολο εσόδων Κρατικού Προϋπολογισμού (Ζ + Η)** | **53.125** | **55.281** | **52.142** | **54.244** | **-1,9** | **4,0** |

\* Περιλαμβάνονται τα έσοδα που δεν αποτελούν χρηματοοικονομικές συναλλαγές.

|  |  |  |  |  |  |  |  |
| --- | --- | --- | --- | --- | --- | --- | --- |
| **Πίνακας 3.5 Εξέλιξη και σύνθεση των εσόδων του ΤΠ 2008-2018**  **(σε εκατ. ευρώ)** | | | | | | | |
|  |  |  |  |  |  |  |  |
| **Έτος** | **Άμεσοι φόροι** | **Έμμεσοι φόροι** | **Σύνολο**  **φορολογικών**  **εσόδων** | **Έσοδα**  **από ΕΕ** | **Λοιπά**  **μη φορολογικά έσοδα** | **Σύνολο μη**  **φορολογικών**  **εσόδων** | **Σύνολο**  **εσόδων**  **ΤΠ** |
| 2008 | 20.863 | 30.222 | **51.085** | 579 | 3.670 | **4.249** | **55.334** |
| 2009 | 21.432 | 28.293 | **49.725** | 264 | 3.454 | **3.718** | **53.443** |
| 2010 | 20.224 | 31.042 | **51.266** | 320 | 4.592 | **4.912** | **56.178** |
| 2011 | 20.318 | 28.632 | **48.951** | 274 | 6.217 | **6.491** | **55.441** |
| 2012 | 21.096 | 26.083 | **47.179** | 246 | 4.072 | **4.318** | **51.497** |
| 2013 | 20.058 | 24.556 | **44.614** | 183 | 2.367 | **2.550** | **47.164** |
| 2014 | 20.664 | 23.784 | **44.448** | 196 | 3.373 | **3.569** | **48.017** |
| 2015 | 19.936 | 23.781 | **43.718** | 428 | 3.646 | **4.074** | **47.792** |
| 2016 | 21.839 | 25.680 | **47.519** | 415 | 4.400 | **4.814** | **52.334** |
| 2017\* | 20.288 | 26.917 | **47.205** | 510 | 4.340 | **4.850** | **52.055** |
| 2018\*\* | 20.766 | 27.390 | **48.156** | 331 | 3.942 | **4.273** | **52.429** |
| **Συμμετοχή στο σύνολο ανά κατηγορία (%)** | | | | | | | |
| 2008 | 37,7 | 54,6 | **92,3** | 1,0 | 6,6 | **7,7** | **100,0** |
| 2009 | 40,1 | 52,9 | **93,0** | 0,5 | 6,5 | **7,0** | **100,0** |
| 2010 | 36,0 | 55,3 | **91,3** | 0,6 | 8,2 | **8,7** | **100,0** |
| 2011 | 36,6 | 51,6 | **88,3** | 0,5 | 11,2 | **11,7** | **100,0** |
| 2012 | 41,0 | 50,6 | **91,6** | 0,5 | 7,9 | **8,4** | **100,0** |
| 2013 | 42,5 | 52,1 | **94,6** | 0,4 | 5,0 | **5,4** | **100,0** |
| 2014 | 43,0 | 49,5 | **92,6** | 0,4 | 7,0 | **7,4** | **100,0** |
| 2015 | 41,7 | 49,8 | **91,5** | 0,9 | 7,6 | **8,5** | **100,0** |
| 2016 | 41,7 | 49,1 | **90,8** | 0,8 | 8,4 | **9,2** | **100,0** |
| 2017\* | 39,0 | 51,7 | **90,7** | 1,0 | 8,3 | **9,3** | **100,0** |
| 2018\*\* | 39,6 | 52,2 | **91,8** | 0,6 | 7,5 | **8,2** | **100,0** |
| **Ως ποσοστό του ΑΕΠ (%)** | | | | | | | |
| 2008 | 8,6 | 12,5 | **21,1** | 0,2 | 1,5 | **1,8** | **22,9** |
| 2009 | 9,0 | 11,9 | **20,9** | 0,1 | 1,5 | **1,6** | **22,5** |
| 2010 | 8,9 | 13,7 | **22,7** | 0,1 | 2,0 | **2,2** | **24,9** |
| 2011 | 9,8 | 13,8 | **23,6** | 0,1 | 3,0 | **3,1** | **26,8** |
| 2012 | 11,0 | 13,6 | **24,7** | 0,1 | 2,1 | **2,3** | **26,9** |
| 2013 | 11,1 | 13,6 | **24,7** | 0,1 | 1,3 | **1,4** | **26,1** |
| 2014 | 11,6 | 13,4 | **25,0** | 0,1 | 1,9 | **2,0** | **27,0** |
| 2015 | 11,3 | 13,5 | **24,9** | 0,2 | 2,1 | **2,3** | **27,2** |
| 2016 | 12,5 | 14,7 | **27,3** | 0,2 | 2,5 | **2,8** | **30,0** |
| 2017\* | 11,4 | 15,1 | **26,4** | 0,3 | 2,4 | **2,7** | **29,1** |
| 2018\*\* | 11,2 | 14,8 | **26,1** | 0,2 | 2,1 | **2,3** | **28,4** |

\* Εκτιμήσεις

\*\* Προβλέψεις

|  |
| --- |
| **Διάγραμμα 3.1 Εξέλιξη εσόδων ΤΠ 2008-2018** |
|  |

|  |  |  |  |
| --- | --- | --- | --- |
| **Πίνακας 3.6 Σύνθεση φορολογικών εσόδων κατά κατηγορία** | | | |
|  |  |  |  |
| **Έτος** | **Άμεσοι φόροι**  **(%)** | **Έμμεσοι φόροι**  **(%)** | **Λόγος**  **έμμεσων/άμεσων φόρων** |
| 2008 | 40,8 | 59,2 | **1,45** |
| 2009 | 43,1 | 56,9 | **1,32** |
| 2010 | 39,4 | 60,6 | **1,53** |
| 2011 | 41,5 | 58,5 | **1,41** |
| 2012 | 44,7 | 55,3 | **1,24** |
| 2013 | 45,0 | 55,0 | **1,22** |
| 2014 | 46,5 | 53,5 | **1,15** |
| 2015 | 45,6 | 54,4 | **1,19** |
| 2016 | 46,0 | 54,0 | **1,18** |
| 2017\* | 43,0 | 57,0 | **1,33** |
| 2018\*\* | 43,1 | 56,9 | **1,32** |

\* Εκτιμήσεις

\*\* Προβλέψεις

|  |
| --- |
| **Διάγραμμα 3.2 Λόγος έμμεσων/άμεσων φόρων** |
|  |

\* Εκτιμήσεις

\*\* Προβλέψεις

Οι φόροι περιουσίας αναμένεται να διαμορφωθούν στα 3.200 εκατ. ευρώ, μειωμένοι κατά 117 εκατ. ευρώ από το στόχο του ΜΠΔΣ 2018-2021, λόγω της μετακύλισης καταβολής της τελευταίας δόσης του ΕΝΦΙΑ 2017 τον Ιανουάριο 2018.

Οι άμεσοι φόροι παρελθόντων οικονομικών ετών (ΠΟΕ) αναμένεται να διαμορφωθούν στα 1.821 εκατ. ευρώ, αυξημένοι κατά 178 εκατ. ευρώ.

Τέλος, οι λοιποί άμεσοι φόροι αναμένεται να διαμορφωθούν στα 2.370 εκατ. ευρώ, μειωμένοι κατά 158 εκατ. ευρώ, λόγω μειωμένων εισπράξεων από την ειδική εισφορά αλληλεγγύης, από το τέλος επιτηδεύματος και από το φόρο πολυτελούς διαβίωσης, ως αποτέλεσμα της μειωμένης φορολογικής βάσης.

***Έμμεσοι φόροι***

Από τους έμμεσους φόρους αναμένεται να εισπραχθούν 26.917 εκατ. ευρώ, ποσό αυξημένο κατά 199 εκατ. ευρώ έναντι του στόχου του ΜΠΔΣ 2018-2021. Ειδικότερα:

Τα έσοδα από ΦΠΑ αναμένεται να διαμορφωθούν στα 15.767 εκατ. ευρώ, αυξημένα κατά 222 εκατ. ευρώ έναντι του στόχου. Η αύξηση αυτή προέρχεται κυρίως από την εμφάνιση στα έσοδα ΦΠΑ λοιπών προϊόντων ποσού ύψους 296 εκατ. ευρώ από την παραχώρηση των περιφερειακών αεροδρομίων (που στη συνέχεια εμφανίστηκε στα έσοδα αποκρατικοποιήσεων, αυξάνοντας ισόποσα τις επιστροφές φόρων). Μειωμένος εμφανίζεται ο ΦΠΑ στα καπνικά προϊόντα κατά 74 εκατ. ευρώ, ενώ ο ΦΠΑ πετρελαιοειδών δεν παρουσιάζει απόκλιση σε σχέση με το στόχο.

Τα έσοδα από φόρους κατανάλωσης εκτιμάται ότι θα ανέλθουν στα 9.267 εκατ. ευρώ, μειωμένα κατά 269 εκατ. ευρώ έναντι του στόχου που είχε τεθεί στο ΜΠΔΣ 2018-2021. Η μείωση αυτή προέρχεται από τους λοιπούς ΕΦΚ, οι οποίοι είναι μειωμένοι κατά 320 εκατ. ευρώ, λόγω της αυξημένης αποθεματοποίησης στα καπνικά προϊόντα του έτους 2016.

Τέλος, οι έμμεσοι φόροι παρελθόντων οικονομικών ετών (ΠΟΕ) αναμένεται να διαμορφωθούν στα 922 εκατ. ευρώ, αυξημένοι κατά 204 εκατ. ευρώ.

***Μη φορολογικά έσοδα***

Τα λοιπά μη φορολογικά έσοδα εκτιμάται ότι θα διαμορφωθούν στα 4.340 εκατ. ευρώ, αυξημένα κατά 361 εκατ. ευρώ ή 9,1% έναντι του στόχου του ΜΠΔΣ 2018-2021. Η αύξηση αυτή οφείλεται, κυρίως, στους εξής παράγοντες:

* στα αυξημένα, κατά 137 εκατ. ευρώ, έσοδα από μερίσματα λόγω της συμμετοχής του Δημοσίου στα κέρδη Δημοσίων Επιχειρήσεων και Οργανισμών,
* στα αυξημένα, κατά 100 εκατ. ευρώ, έσοδα από πρόστιμα,
* στα αυξημένα, κατά 29 εκατ. ευρώ, έσοδα από την είσπραξη φόρων με ταυτότητα οφειλής, μέσω πιστωτικών ιδρυμάτων, που καταχωρούνται προσωρινά σε μη φορολογικό κωδικό εσόδου, και
* στα έσοδα, ύψους 29 εκατ. ευρώ, από την καταβολή προμήθειας υπέρ του Ελληνικού Δημοσίου από τα πιστωτικά ιδρύματα, για την υπερβάλλουσα αναβαλλόμενη φορολογική απαίτηση οικονομικού έτους 2016, που δεν είχαν προβλεφθεί στο ΜΠΔΣ.

***Μη τακτικά έσοδα***

Τα μη τακτικά έσοδα (εκτός των εσόδων από ANFAs και SMPs) εκτιμάται ότι θα διαμορφωθούν στο ποσό των 350 εκατ. ευρώ, παρουσιάζοντας αύξηση κατά 43 εκατ. ευρώ, ή 14,2% έναντι του στόχου του ΜΠΔΣ 2018-2021, η οποία οφείλεται κυρίως στην αύξηση των εσόδων από:

* τους καταργηθέντες ειδικούς λογαριασμούς, κατά 24 εκατ. ευρώ,
* τα πιστωτικά ιδρύματα, στο πλαίσιο του προγράμματος ενίσχυσης της ρευστότητας λόγω της χρηματοπιστωτικής κρίσης, κατά 12 εκατ. ευρώ.

***Μεταφορά αποδόσεων από τη διακράτηση ομολόγων του Ελληνικού Δημοσίου στα χαρτοφυλάκια Κεντρικών Τραπεζών του Ευρωσυστήματος (ANFA)***

Από τη μεταφορά αποδόσεων λόγω της διακράτησης ομολόγων του Ελληνικού Δημοσίου στα χαρτοφυλάκια των Κεντρικών Τραπεζών του Ευρωσυστήματος (ANFAs), καθώς και από το Πρόγραμμα Αγοράς Ομολόγων (SMPs), της Ευρωπαϊκής Κεντρικής Τράπεζας (ΕΚΤ), προβλέπονται έσοδα ύψους 345 εκατ. ευρώ. Σημειώνεται ότι, τα έσοδα αυτά κατατίθενται απευθείας στον ειδικό λογαριασμό εξυπηρέτησης του δημόσιου χρέους (Segregated Account) και δεν υπολογίζονται στο αποτέλεσμα της Γενικής Κυβέρνησης, σύμφωνα με τους όρους της Σύμβασης Χρηματοδοτικής Διευκόλυνσης.

***Επιστροφές αχρεωστήτως εισπραχθέντων εσόδων***

Οι ταμειακές επιστροφές αχρεωστήτως εισπραχθέντων εσόδων αναμένεται να διαμορφωθούν στα 5.577 εκατ. ευρώ, αυξημένες κατά 2.253 εκατ. ευρώ ή 67,8% έναντι των προβλέψεων του ΜΠΔΣ 2018-2021. Ωστόσο σε δημοσιονομική βάση η υπέρβαση θα περιοριστεί στο ποσό των 506 εκατ. ευρώ, εκ των οποίων ποσό ύψους 296 εκατ. ευρώ αφορά την επιστροφή φόρου για την παραχώρηση των περιφερειακών αεροδρομίων, το οποίο έχει εμφανιστεί στα έσοδα από ΦΠΑ, όπως προαναφέρθηκε.

***Έσοδα ΠΔΕ***

Τα έσοδα του ΠΔΕ, σε ταμειακή βάση, εκτιμάται ότι θα φθάσουν στα 3.427 εκατ. ευρώ, μειωμένα κατά 190 εκατ. ευρώ ή 5,3% σε σχέση με το στόχο του ΜΠΔΣ 2018-2021. Ωστόσο, σε δεδουλευμένη βάση τα έσοδα θα διαμορφωθούν στα 3.500 εκατ. ευρώ, χωρίς να παρουσιάζουν απόκλιση έναντι του στόχου.

**Δαπάνες**

Οι συνολικές δαπάνες του Τακτικού Προϋπολογισμού για το έτος 2017 εκτιμάται ότι θα διαμορφωθούν (σε ταμειακή βάση) στα 50.515 εκατ. ευρώ, αυξημένες κατά 670 εκατ. ευρώ σε σχέση με το στόχο του ΜΠΔΣ 2018-2021 και μειωμένες κατά 151 εκατ. ευρώ σε σχέση με το 2016, εάν δεν ληφθούν υπόψη οι δαπάνες για την υλοποίηση του προγράμματος εξόφλησης ληξιπρόθεσμων υποχρεώσεων του 2016, ύψους 2.824 εκατ. ευρώ.

Οι πρωτογενείς δαπάνες του Τακτικού Προϋπολογισμού εκτιμάται ότι θα διαμορφωθούν στα 44.514 εκατ. ευρώ, αυξημένες κατά 320 εκατ. ευρώ έναντι του στόχου του ΜΠΔΣ 2018-2021.

***Ανάλυση δαπανών κατά μείζονα κατηγορία***

**Αποδοχές και συντάξεις**

Οι δαπάνες αποδοχών και συντάξεων εκτιμάται ότι θα διαμορφωθούν στα 11.927 εκατ. ευρώ, μειωμένες κατά 160 εκατ. ευρώ ή 1,3% έναντι του στόχου του ΜΠΔΣ 2018-2021, κυρίως λόγω της μη υλοποίησης της διάταξης του άρθρου 17 του ν.4354/2015.

Οι δαπάνες αυτές είναι μειωμένες κατά 5.837 εκατ. ευρώ σε σχέση με το 2016, κυρίως λόγω του γεγονότος ότι το σύνολο σχεδόν των συντάξεων Δημοσίου καταβάλλεται πλέον από 1/1/2017 από τον Ενιαίο Φορέα Κοινωνικής Ασφάλισης (ΕΦΚΑ), ο οποίος επιχορηγείται για τον σκοπό αυτό από τον τακτικό προϋπολογισμό.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.7 Δαπάνες Τακτικού Προϋπολογισμού κατά μείζονα κατηγορία**  **(σε εκατ. ευρώ)** | | | | | | |
|  | | | | | | |
| **Κατηγορία δαπάνης** | **2016** | **2017** | | **2018** | **Μεταβολή %** | |
| **Πραγματοποιήσεις** | **ΜΠΔΣ** | **Εκτιμήσεις** | **Προβλέψεις** | **2017/16** | **2018/17** |
| 1. Αποδοχές και Συντάξεις (0100, 0200, 0300, 0400, 0600, 0900) | 17.764 | 12.087 | 11.927 | 12.298 | -32,9 | 3,1 |
| 2. Πρόσθετες και παρεπόμενες παροχές (0500) | 359 | 336 | 348 | 417 | -3,1 | 19,9 |
| 3. Καταναλωτικές και σύνθετες δαπάνες (0700, 0800, 1000, 5000) πλην αποθεματικού | 1.548 | 2.025 | 2.338 | 1.951 | 51,0 | -16,6 |
| 3.i. Aποθεματικό | 0 | 1.000 | 346 | 1.000 |  | 189,0 |
| 4. Μεταβιβαστικές πληρωμές (2000) | 16.837 | 21.363 | 22.292 | 20.272 | 32,4 | -9,1 |
| 5. Πληρωμές που αντικρίζονται από πραγματοποιούμενα έσοδα (3000) | 4.866 | 5.028 | 4.989 | 5.138 | 2,5 | 3,0 |
| 6. Δαπάνες ΝΑΤΟ (4000) | 69 | 36 | 62 | 36 | -9,8 | -41,2 |
| 7. Δαπάνες εξυπηρέτησης της Δημόσιας πίστης (6000) |  |  |  |  |  |  |
| 7.i. Δαπάνες εξυπηρέτησης της Δημόσιας πίστης (6000) πλην τόκων, χρεολυσίων, προμηθειών τραπεζών και λοιπών δαπανών δημοσίου χρέους, καταπτώσεων εγγυήσεων, ανάληψης χρεών φορέων Γενικής Κυβέρνησης, εξοπλιστικών προγραμμάτων και τακτοποίησης υποχρεώσεων ΠΟΕ φορέων Γενικής Κυβέρνησης | 214 | 1 | 1 | 1 | -99,5 | -28,5 |
| 7.ii. Δαπάνες εξυπηρέτησης της Δημόσιας πίστης (6000)-Καταπτώσεις εγγυήσεων (ακαθάριστη βάση) | 1.651 | 995 | 890 | 970 | -46,1 | 9,0 |
| 7.iii. Δαπάνες εξυπηρέτησης της Δημόσιας πίστης (6000)-Προμήθειες τραπεζών, προμήθειες EFSF και λοιπές δαπάνες δημοσίου χρέους | 65 | 75 | 75 | 65 | 15,0 | -13,3 |
| 7.iv. Εξοπλιστικά προγράμματα (6910) | 584 | 475 | 475 | 510 | -18,7 | 7,5 |
| 7.v. Δαπάνες εξυπηρέτησης της Δημόσιας πίστης (6000) -Aνάληψη χρέους φορέων Γενικής Κυβέρνησης | 553 | 193 | 193 | 0 | -65,1 | -100,0 |
| 8. Απαλλοτριώσεις, αγορές ακινήτων, κατασκευές, συμμετοχές (7000) πλην συμμετοχής σε αύξηση ΜΚ. | 579 | 581 | 580 | 580 | 0,1 | 0,0 |
| **I. Σύνολο πρωτογενών δαπανών τακτικού προϋπολογισμού (1+2+3+3i+4+5+6+7i+7ii+7iii+7iv+7v+8) 1** | **45.089** | **44.194** | **44.514** | **43.238** | **-1,3** | **-2,9** |
| 9. Δαπάνες εξυπηρέτησης της Δημόσιας πίστης (6000)-Tόκοι (καθαρή βάση) | 5.577 | 5.650 | 6.000 | 5.200 | 7,6 | -13,3 |
| **II. Σύνολο δαπανών τακτικού προϋπολογισμού πλην χρεολυσίων και συμμετοχών (Ι+9)** | **50.666** | **49.844** | **50.515** | **48.438** | **-0,3** | **-4,1** |
| 10. Δαπάνες εξυπηρέτησης της Δημόσιας πίστης (6000)-Χρεολύσια μεσομακροπρόθεσμου δανεισμού (ακαθάριστη βάση) | 10.588 | 9.920 | 80.000 | 4.580 | 655,5 | -94,3 |
| 11. Δαπάνες εξυπηρέτησης της Δημόσιας πίστης (6000)-Χρεολύσια βραχυπρόθεσμου δανεισμού | 531.311 | 550.000 | 541.100 | 550.000 | 1,8 | 1,6 |
| 12. Απαλλοτριώσεις, αγορές ακινήτων, κατασκευές, συμμετοχές (7000)-Συμμετοχή στο ΜΚ λοιπών εταιρειών κ.λπ. | 25 | 112 | 350 | 112 | 1.301,9 | -68,0 |
| 13. Δαπάνες εξυπηρέτησης της δημόσιας πίστης (6000) – Τακτοποίηση υποχρεώσεων ΠΟΕ φορέων Γενικής Κυβέρνησης | 2.824 | 4.500 | 1.500 | 2.200 | -46,9 | 46,7 |
| **III. Σύνολο δαπανών τακτικού προϋπολογισμού (II+10+11+12+13)** | **595.415** | **614.377** | **673.465** | **605.330** | **13,1** | **-10,1** |

1 Για το 2016 ο πίνακας περιλαμβάνει τις δαπάνες για τακτοποίηση υποχρεώσεων ΠΟΕ φορέων Γενικής Κυβέρνησης εκτός των πρωτογενών δαπανών του τακτικού προϋπολογισμού σε αντίθεση με τον πίνακα 3.2.

Η μείωση των δαπανών της κατηγορίας αυτής αντισταθμίστηκε μερικώς από την καταβολή από 1/1/2017 της δαπάνης για εργοδοτικές εισφορές από το κράτος ως εργοδότη υπέρ του ΕΦΚΑ, για τους υπαλλήλους με σύμβαση δημοσίου δικαίου, καθώς και από την αλλαγή του κανόνα προσλήψεων σε 1 προς 4 από 1 προς 5 που ίσχυε για το 2016.

**Πρόσθετες και παρεπόμενες παροχές**

Οι δαπάνες της κατηγορίας αυτής εκτιμάται ότι θα διαμορφωθούν στα 348 εκατ. ευρώ, έναντι 336 εκατ. ευρώ του στόχου του ΜΠΔΣ 2018-2021.

**Καταναλωτικές και σύνθετες δαπάνες (πλην αποθεματικού)**

Οι δαπάνες αυτές εκτιμάται ότι θα διαμορφωθούν σε 2.338 εκατ. ευρώ. Σημειώνεται ότι στο ποσό αυτό περιλαμβάνονται και 360 εκατ. ευρώ για την κάλυψη του κόστους των Υπηρεσιών Κοινής Ωφελείας (ΥΚΩ) στον τομέα της ηλεκτρικής ενέργειας. Εάν δεν ληφθεί υπόψη το παραπάνω ποσό τότε εκτιμάται ότι θα υπάρξει εξοικονόμηση ύψους 47 εκατ. ευρώ έναντι του στόχου.

**Αποθεματικό**

Στο 2017 είχαν προβλεφθεί πιστώσεις ύψους 1 δισ. ευρώ για την αντιμετώπιση έκτακτων και επειγουσών δαπανών, από τις οποίες μέχρι και τα τέλη Σεπτεμβρίου είχαν κατανεμηθεί πιστώσεις ύψους 654 εκατ. ευρώ. Η χρήση του ποσού αυτού έγινε κυρίως για:

* την ενίσχυση με ποσό ύψους 220 εκατ. ευρώ για την κάλυψη μέρους της συμμετοχής στην αύξηση του μετοχικού κεφαλαίου της ΔΕΣ ΑΔΜΗΕ ΑΕ, της οποίας μοναδικός μέτοχος είναι το Ελληνικό Δημόσιο,
* την κάλυψη δαπανών σε εκτέλεση δικαστικών αποφάσεων,
* τις επιχορηγήσεις σε συγκοινωνιακούς φορείς,
* τις επιστροφές στην ΕΕ από ανεκτέλεστα συγχρηματοδοτούμενα προγράμματα, λόγω μη επιλέξιμων δαπανών, διορθώσεων, ανακτήσεων κλπ., και
* την καταβολή περιβαλλοντικών προστίμων που επιβάλλονται από το Ευρωπαϊκό Δικαστήριο, λόγω μη συμμόρφωσης του Ελληνικού Δημοσίου για τη δημιουργία σχετικών υποδομών για τους χώρους ανεξέλεγκτης διάθεσης αποβλήτων (ΧΑΔΑ) και τα συστήματα συλλογής και επεξεργασίας των αστικών λυμάτων.

Οι πιστώσεις ύψους 346 εκατ. ευρώ που απομένουν στο αποθεματικό θα καλύψουν δαπάνες έκτακτου χαρακτήρα.

**Μεταβιβαστικές πληρωμές**

Οι δαπάνες της κατηγορίας αυτής εκτιμάται ότι θα διαμορφωθούν στα 22.292 εκατ. ευρώ, αυξημένες κατά 929 εκατ. ευρώ, έναντι του στόχου ΜΠΔΣ 2018-2021. Η υπέρβαση αυτή οφείλεται κυρίως στις εκτιμήσεις για την καταβολή:

* της επιστροφής εισφορών υγειονομικής περίθαλψης στους συνταξιούχους και
* της χορήγησης κοινωνικού μερίσματος για τη στήριξη των οικονομικά ευάλωτων νοικοκυριών.

**Πληρωμές που αντικρίζονται από πραγματοποιούμενα έσοδα**

Οι δαπάνες αυτές εκτιμάται ότι θα ανέλθουν στα 4.989 εκατ. ευρώ, μειωμένες κατά 39 εκατ. ευρώ έναντι του στόχου, κυρίως λόγω αναθεώρησης των εκτιμήσεων των αποδόσεων προς την Ευρωπαϊκή Ένωση (ΕΕ).

**Καταπτώσεις εγγυήσεων**

Το συνολικό ύψος των δαπανών για καταπτώσεις εγγυήσεων προς φορείς εντός και εκτός Γενικής Κυβέρνησης εκτιμάται ότι θα διαμορφωθεί στα 890 εκατ. ευρώ, μειωμένο κατά 105 εκατ. ευρώ σε σχέση με το στόχο, λόγω μείωσης των καταπτώσεων εγγυήσεων σε φορείς εκτός της Γενικής Κυβέρνησης.

**Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες εξυπηρέτησης δημοσίου χρέους**

Οι δαπάνες της κατηγορίας αυτής εκτιμάται ότι θα διαμορφωθούν σε 75 εκατ. ευρώ, στο ύψος του στόχου του ΜΠΔΣ 2018-2021

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.8 Μεταβιβάσεις Τακτικού Προϋπολογισμού σε φορείς**  **εντός και εκτός της Γενικής Κυβέρνησης (σε εκατ. ευρώ)** | | | | | | |
|  |  |  |  |  |  |  |
|  | **2016** | **2017** | | **2018** | **Μεταβολή %** | |
|  | **Πραγμ/σεις** | **Προβλέψεις ΜΠΔΣ** | **Εκτιμήσεις πραγματ/σεων** | **Προβλέψεις** | **2017/16** | **2018/17** |
| **ΕΠΙΧΟΡΗΓΗΣΕΙΣ ΦΟΡΕΩΝ από ΤΑΚΤΙΚΟ ΠΡΟΫΠΟΛΟΓΙΣΜΟ** | | | | | | |
| 1. Επιχορηγήσεις σε ΟΤΑ | 71 | 53 | 38 | 53 | -45,6 | 37,4 |
| 2. Επιχορηγήσεις σε ΕΦΚΑ και λοιπούς ασφαλιστικούς οργανισμούς | 11.787 | 16.047 | 15.943 | 15.882 | 35,3 | -0,4 |
| 3. Επιχορηγήσεις σε ΕΟΠΠΥ | 502 | 326 | 314 | 100 | -37,5 | -68,1 |
| 4. Κοινωνική προστασία (ΑΚΑΓΕ) | 470 | 505 | 505 | 522 | 7,4 | 3,4 |
| 5. Επιχορηγήσεις σε Νοσοκομεία, ΥΠΕ-ΠΕΔΥ1 | 1.300 | 1.301 | 1.303 | 930 | 0,2 | -28,6 |
| 6. Επιχορηγήσεις σε Νοσοκομεία για εφημερίες ιατρών και πρόσθετες παροχές λοιπού νοσηλευτικού προσωπικού | 321 | 322 | 332 | 343 | 3,5 | 3,1 |
| 7. Επιχορηγήσεις σε ΔΕΚΟ (πλην συγκοινωνιακών φορέων) 1, 2 | 102 | 74 | 92 | 76 | -9,3 | -17,4 |
| 8. Επιχορηγήσεις σε συγκοινωνιακούς φορείς | 266 | 193 | 265 | 179 | -0,5 | -32,3 |
| 9.Επιχορηγήσεις σε ΝΠ εντός Γενικής Κυβέρνησης | 708 | 645 | 692 | 658 | -2,2 | -5,0 |
| 10. Επιχορηγήσεις σε ΝΠ εκτός Γενικής Κυβέρνησης2 | 180 | 227 | 261 | 228 | 44,7 | -12,7 |
| **Ι. Σύνολο επιχορηγήσεων Τακτικού Προϋπολογισμού (1+2+3+4+5+6+7+8+9+10)** | **15.707** | **19.693** | **19.745** | **18.971** | **25,7** | **-3,9** |
|  |  |  |  |  |  |  |
| **ΑΠΟΔΙΔΟΜΕΝΟΙ ΠΟΡΟΙ ΦΟΡΕΩΝ από ΤΑΚΤΙΚΟ ΠΡΟΫΠΟΛΟΓΙΣΜΟ** | | | | | | |
| 1. Αποδιδόμενοι πόροι σε ΟΤΑ | 3.160 | 2.982 | 2.982 | 3.140 | -5,6 | 5,3 |
| 2. Αποδόσεις σε Ασφαλιστικά Ταμεία | 7 | 28 | 18 | 18 | 147,2 | -0,2 |
| 3. Αποδόσεις σε ΔΕΚΟ | 12 | 26 | 25 | 26 | 109,0 | 2,9 |
| 4. Αποδόσεις σε ΝΠ εντός Γενικής Κυβέρνησης | 22 | 20 | 21 | 27 | -4,7 | 29,4 |
| 5. Αποδόσεις σε ΝΠ εκτός Γενικής Κυβέρνησης | 2 | 7 | 5 | 4 | 164,1 | -20,0 |
| **ΙΙ. Σύνολο Αποδιδόμενων Πόρων Τακτικού Προϋπολογισμού**  **(1+2+3+4+5)** | **3.204** | **3.062** | **3.052** | **3.216** | **-4,7** | **5,4** |
|  |  |  |  |  |  |  |
| **III. Σύνολο Μεταβιβάσεων Τακτικού Προϋπολογισμού (Ι+ΙΙ)** | **18.911** | **22.755** | **22.797** | **22.187** | **20,6** | **-2,7** |

1 Οι εκτιμήσεις πραγματοποιήσεων έτους 2017 περιλαμβάνουν 2,4 εκατ. ευρώ στις επιχορηγήσεις νοσοκομείων και 16,7 εκατ. ευρώ στις επιχορηγήσεις ΔΕΚΟ για δαπάνες αντιμετώπισης των μεταναστευτικών ροών από το Υπουργείο Υγείας.

2 Η ΤΡΑΙΝΟΣΕ θεωρείται φορέας εντός της Γενικής Κυβέρνησης μέχρι την ημερομηνία της αποκρατικοποίησής της (14/9/2017).

**Δαπάνες για την υλοποίηση εξοπλιστικών προγραμμάτων Υπουργείου Εθνικής Άμυνας**

Οι ταμειακές δαπάνες για την υλοποίηση εξοπλιστικών προγραμμάτων του Υπουργείου Εθνικής Άμυνας εκτιμάται ότι θα διαμορφωθούν στα 475 εκατ. ευρώ, ενώ οι φυσικές παραλαβές (δημοσιονομική βάση) θα ανέλθουν σε 831 εκατ. ευρώ.

**Αναλήψεις χρεών φορέων Γενικής Κυβέρνησης**

Οι δαπάνες της κατηγορίας αυτής λόγω της ανάληψης του χρέους του Οργανισμού Μεγάρου Μουσικής Αθηνών εκτιμάται ότι θα διαμορφωθούν σε 193 εκατ. ευρώ, στο ύψος του στόχου του ΜΠΔΣ 2018-2021. Η δαπάνη αυτή σε δημοσιονομική βάση είναι ουδέτερη στο αποτέλεσμα της Γενικής Κυβέρνησης.

**Δαπάνες τόκων**

Οι ταμειακές δαπάνες για τόκους, εκτιμάται ότι θα διαμορφωθούν στα 6.000 εκατ. ευρώ, έναντι 5.650 εκατ. ευρώ του στόχου του ΜΠΔΣ 2018-2021.

**2.2 Πρόγραμμα Δημοσίων Επενδύσεων**

Στην παρούσα κρίσιμη φάση για την ελληνική οικονομία, η υλοποίηση του ΠΔΕ για το 2017 έχει ως στόχο να συνοδεύσει τη δημοσιονομική προσπάθεια με αναπτυξιακές δράσεις συμβάλλοντας στην ενίσχυση της οικονομίας και ταυτόχρονα τη στήριξη της κοινωνικής συνοχής.

Για το έτος 2017, προβλέπεται η υλοποίηση έργων και δράσεων συνολικού ύψους 6.750 εκατ. ευρώ. Από αυτά, ποσό ύψους 5.750 εκατ. ευρώ αφορά συγχρηματοδοτούμενα έργα, εκ των οποίων 3.943 εκατ. ευρώ εκτιμάται ότι θα διατεθούν για την υλοποίηση έργων ΕΣΠΑ 2014-2020, 800 εκατ. ευρώ για την ολοκλήρωση έργων ΕΣΠΑ 2007-2013 και 1.007 εκατ. ευρώ για πληρωμές δαπανών λοιπών συγχρηματοδοτούμενων προγραμμάτων και των δύο περιόδων.

Βασικός στόχος της εκτέλεσης του συγχρηματοδοτούμενου σκέλους του ΠΔΕ και για το 2017 είναι η μέγιστη απορρόφηση των προβλεπόμενων πόρων, με τους οποίους η Ευρωπαϊκή Ένωση συγχρηματοδοτεί επενδυτικά προγράμματα της χώρας. Ο στόχος αυτός εξειδικεύεται αφενός στην ταχεία ολοκλήρωση όλων των εκκρεμοτήτων που αφορούν σε δράσεις ΕΣΠΑ και των λοιπών συγχρηματοδοτούμενων προγραμμάτων της περιόδου 2007-2013 και αφετέρου στην επίσπευση της υλοποίησης των προγραμμάτων της περιόδου 2014-2020.

Τέλος, ποσό ύψους 1.000 εκατ. ευρώ εκτιμάται ότι θα διατεθεί για την υλοποίηση έργων χρηματοδοτούμενων αμιγώς από εθνικούς πόρους. Οι πόροι αυτοί θα διατεθούν για την προώθηση αναπτυξιακών πρωτοβουλιών, συμπληρωματικά με τα συγχρηματοδοτούμενα έργα.

**3. Κρατικός Προϋπολογισμός 2018**

Βασική προτεραιότητα της δημοσιονομικής στρατηγικής παραμένει και για το έτος 2018 η επίτευξη των δημοσιονομικών στόχων που περιλαμβάνονται στη Σύμβαση Χρηματοδοτικής Διευκόλυνσης (ΣΧΔ) καθώς και των βιώσιμων ρυθμών οικονομικής ανάπτυξης με την εδραίωση του κλίματος εμπιστοσύνης για μακροπρόθεσμες επενδύσεις δίνοντας παράλληλα ιδιαίτερη έμφαση στην κοινωνική συνοχή. Η δημοσιονομική στρατηγική προβλέπει στόχο πρωτογενούς πλεονάσματος της Γενικής Κυβέρνησης ύψους 3,5% του ΑΕΠ.

Η επίτευξη του στόχου αυτού επιδιώκεται με τη συνέχιση της υλοποίησης δράσεων, αλλά και την έναρξη νέων όπως:

* η περαιτέρω ενίσχυση της φορολογικής συμμόρφωσης (συμμετοχή σε κληρώσεις με χρηματικά έπαθλα, διαμόρφωση αφορολογήτου με βάση το ύψος των ετήσιων ηλεκτρονικών πληρωμών),
* το πρόγραμμα αποκρατικοποιήσεων,
* οι διαρθρωτικές μεταρρυθμίσεις στις αγορές προϊόντων και η αναμόρφωση των μηχανισμών εποπτείας και ελέγχου της αγοράς,
* ο εκσυγχρονισμός του συστήματος δημόσιας υγείας, κοινωνικής ασφάλισης και πρόνοιας,
* οι παρεμβάσεις για τη διαχείριση του ιδιωτικού χρέους και η εισαγωγή σύγχρονου μηχανισμού για τον εξωδικαστικό συμβιβασμό,
* η εφαρμογή διαρθρωτικών παρεμβάσεων με αναπτυξιακή προοπτική,
* η προστασία των ευάλωτων κοινωνικών ομάδων και οι παρεμβάσεις για την προστασία της πρώτης κατοικίας,
* η ολοκλήρωση της υλοποίησης του προγράμματος εξόφλησης ληξιπρόθεσμων υποχρεώσεων των φορέων της Γενικής Κυβέρνησης προς την πραγματική οικονομία,
* η επισκόπηση δαπανών φορέων της Γενικής Κυβέρνησης, προκειμένου να αυξηθεί η αποτελεσματικότητα των δημοσίων δαπανών και να ενισχυθούν οι δαπάνες σε τομείς με υψηλή κοινωνική αποτελεσματικότητα, αποφέροντας για το σύνολο της Γενικής Κυβέρνησης προβλεπόμενη εξοικονόμηση ποσού ύψους περίπου 260 εκατ. ευρώ και
* η εφαρμογή κανόνα προσλήψεων-αποχωρήσεων 1:3.

Επισημαίνεται ότι στο 2018 έχουν προβλεφθεί πιστώσεις συνολικού ύψους 260 εκατ. ευρώ περίπου, που προέρχονται από την επισκόπηση δαπανών, τα οποία θα διατεθούν για την υλοποίηση δράσεων κοινωνικής προστασίας.

**3.1 Βασικά μεγέθη Προϋπολογισμού**

Για το έτος 2018, το πρωτογενές αποτέλεσμα της Γενικής Κυβέρνησης σε όρους ΣΧΔ προβλέπεται να διαμορφωθεί σε 7.051 εκατ. ευρώ ή 3,8% του ΑΕΠ, αυξημένο κατά 587 εκατ. ευρώ έναντι του στόχου της ΣΧΔ και κατά 426 εκατ. ευρώ έναντι του στόχου του ΜΠΔΣ.

Αντίστοιχα, σε όρους ESA το πρωτογενές αποτέλεσμα της Γενικής Κυβέρνησης προβλέπεται να διαμορφωθεί σε 7.716 εκατ. ευρώ ή 4,2% του ΑΕΠ, αυξημένο κατά 297 εκατ. ευρώ σε σχέση με το στόχο του ΜΠΔΣ 2018-2021.

**3.2 Τακτικός Προϋπολογισμός**

**Έσοδα**

Τα καθαρά έσοδα του Τακτικού Προϋπολογισμού, σε ταμειακή βάση, προβλέπεται να διαμορφωθούν στα 50.509 εκατ. ευρώ, αυξημένα κατά 1.795 εκατ. ευρώ έναντι του 2017 και μειωμένα κατά 764 εκατ. ευρώ έναντι των προβλέψεων του ΜΠΔΣ 2018-2021.

***Άμεσοι φόροι***

Οι άμεσοι φόροι προβλέπεται ότι θα διαμορφωθούν στα 20.766 εκατ. ευρώ, αυξημένοι κατά 478 εκατ. ευρώ έναντι του 2017 και μειωμένοι κατά 687 εκατ. ευρώ έναντι του στόχου του ΜΠΔΣ 2018-2021. Ειδικότερα:

Ο φόρος εισοδήματος φυσικών προσώπων, προβλέπεται να διαμορφωθεί στα 8.725 εκατ. ευρώ, αυξημένος κατά 456 εκατ. ευρώ έναντι του 2017, κυρίως λόγω της εκτιμώμενης απόδοσης των παρεμβάσεων που αφορούν στην κατάργηση του 25% του αφορολόγητου σε βουλευτές και δικαστικούς λειτουργούς, τη φορολόγηση της βραχυπρόθεσμης μίσθωσης ακινήτων, την κατάργηση της έκπτωσης στις ιατρικές δαπάνες, καθώς και της έκπτωσης 1,5% στην παρακράτηση φόρου.

Ο φόρος εισοδήματος νομικών προσώπων προβλέπεται να παρουσιάσει μείωση κατά 111 εκατ. ευρώ έναντι του 2017 και να διαμορφωθεί στα 3.322 εκατ. ευρώ, λόγω της επίδρασης της αυξημένης προκαταβολής του έτους 2017.

Οι φόροι περιουσίας προβλέπεται να φθάσουν στα 3.379 εκατ. ευρώ, σημειώνοντας αύξηση κατά 179 εκατ. ευρώ έναντι του 2017, η οποία οφείλεται, κυρίως, στην προαναφερόμενη μετακύλιση της τελευταίας δόσης του Ενιαίου Φόρου Ιδιοκτησίας Ακινήτων (ΕΝΦΙΑ) του έτους 2017, στον Ιανουάριο του 2018.

Οι άμεσοι φόροι ΠΟΕ αναμένεται να διαμορφωθούν στα 1.718 εκατ. ευρώ, μειωμένοι κατά 103 εκατ. ευρώ έναντι του 2017, ενώ οι λοιποί άμεσοι φόροι θα διαμορφωθούν στα 2.362 εκατ. ευρώ, μειωμένοι κατά 8 εκατ. ευρώ έναντι του 2017.

***Έμμεσοι φόροι***

Οι έμμεσοι φόροι προβλέπεται να διαμορφωθούν στα 27.390 εκατ. ευρώ, παρουσιάζοντας αύξηση κατά 473 εκατ. ευρώ έναντι του 2017 και μείωση κατά 112 εκατ. ευρώ έναντι του στόχου ΜΠΔΣ 2018-2021. Ειδικότερα:

Τα έσοδα από ΦΠΑ αναμένεται να ανέλθουν στα 15.845 εκατ. ευρώ αυξημένα κατά 78 εκατ. ευρώ έναντι του 2017.

Οι φόροι κατανάλωσης θα διαμορφωθούν στα 9.706 εκατ. ευρώ αυξημένοι κατά 439 εκατ. ευρώ έναντι του 2017, κυρίως λόγω της αύξησης των εσόδων από καπνικά προϊόντα ύστερα από την αποθεματοποίηση που συντελέστηκε το έτος 2016 και επηρέασε αρνητικά τα έσοδα του 2017.

Οι έμμεσοι φόροι ΠΟΕ θα διαμορφωθούν στα 851 εκατ. ευρώ, μειωμένοι κατά 71 εκατ. ευρώ έναντι του 2017.

***Μη φορολογικά έσοδα***

Οι απολήψεις του Τακτικού Προϋπολογισμού από την ΕΕ προβλέπεται να φθάσουν στα 331 εκατ. ευρώ, σημαντικό μέρος των οποίων (170 εκατ. ευρώ) αφορά απολήψεις από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για τη χρηματοδότηση μέτρων και δράσεων αγροτικής ανάπτυξης. Τα έσοδα από τις μεταναστευτικές ροές προβλέπονται στα 100 εκατ. ευρώ.

Τέλος, τα λοιπά μη φορολογικά έσοδα προβλέπονται στα 3.942 εκατ. ευρώ, μειωμένα κατά 398 εκατ. ευρώ έναντι του 2017 και αυξημένα κατά 280 εκατ. ευρώ έναντι του στόχου του ΜΠΔΣ 2018-2021. Στο ποσό αυτό συμπεριλαμβάνονται τα πρόσθετα έσοδα από την εισαγωγή των παιγνιομηχανημάτων (VLTs), ύψους 100 εκατ. ευρώ.

***Μη τακτικά έσοδα***

Τα έσοδα των καταργηθέντων ειδικών λογαριασμών προβλέπεται να διαμορφωθούν σε 304 εκατ. ευρώ, αυξημένα κατά 7 εκατ. ευρώ έναντι του 2017 και κατά 21 εκατ. ευρώ έναντι του στόχου του ΜΠΔΣ 2018-2021.

***Μεταφορά απoδόσεων από τη διακράτηση ομολόγων του Ελληνικού Δημοσίου στα χαρτοφυλάκια Κεντρικών Τραπεζών του Ευρωσυστήματος (ANFA)***

Από τη μεταφορά αποδόσεων από τη διακράτηση ομολόγων του Ελληνικού Δημοσίου στα χαρτοφυλάκια των Κεντρικών Τραπεζών του Ευρωσυστήματος (ANFAs), καθώς και από το Πρόγραμμα Αγοράς Ομολόγων (SMPs), της Ευρωπαϊκής Κεντρικής Τράπεζας (ΕΚΤ), αναμένεται να εισπραχθούν 314 εκατ. ευρώ.

***Επιστροφές αχρεωστήτως εισπραχθέντων εσόδων***

Οι επιστροφές αχρεωστήτως εισπραχθέντων εσόδων προβλέπεται να διαμορφωθούν στα 3.648 εκατ. ευρώ, αυξημένες κατά 265 εκατ. ευρώ έναντι του στόχου του ΜΠΔΣ 2018-2021.

***Έσοδα Προγράμματος Δημοσίων Επενδύσεων***

Τα έσοδα του ΠΔΕ για το έτος 2018 προβλέπεται να διαμορφωθούν στα 3.735 εκατ. ευρώ σε ταμειακή βάση, και στα 3.764 εκατ. ευρώ σε δεδουλευμένη βάση, χωρίς να παρουσιάζουν απόκλιση από το στόχο του ΜΠΔΣ 2018-2021.

**Δαπάνες**

Οι συνολικές δαπάνες του Τακτικού Προϋπολογισμού (σε ταμειακή βάση) για το έτος 2018 προβλέπεται να διαμορφωθούν στα 48.438 εκατ. ευρώ, μειωμένες κατά 916 εκατ. ευρώ σε σχέση το στόχο του ΜΠΔΣ 2018-2021, κυρίως λόγω της μείωσης της δαπάνης τόκων, της επανεκτίμησης της επιχορήγησης στον ΕΦΚΑ για την πληρωμή των συντάξεων του Δημοσίου, της μείωσης του ελλείμματος του ΕΛΕΓΕΠ, της επανεκτίμησης των αποδιδόμενων πόρων στους Οργανισμούς Τοπικής Αυτοδιοίκησης, καθώς και της επανεκτίμησης των δαπανών για καταπτώσεις εγγυήσεων σε φορείς εκτός Γενικής Κυβέρνησης.

Οι πρωτογενείς δαπάνες του Τακτικού Προϋπολογισμού προβλέπεται ότι θα διαμορφωθούν στα 43.238 εκατ. ευρώ, μειωμένες κατά 216 εκατ. ευρώ έναντι του στόχου του ΜΠΔΣ 2018-2021.

***Ανάλυση δαπανών κατά μείζονα κατηγορία***

**Αποδοχές και συντάξεις**

Οι δαπάνες αποδοχών και συντάξεων προβλέπεται να ανέλθουν στα 12.298 εκατ. ευρώ, αυξημένες κατά 371 εκατ. ευρώ σε σχέση με το 2017, κυρίως λόγω των αυξημένων εργοδοτικών εισφορών του κράτους ως εργοδότη υπέρ του ΕΦΚΑ για τους υπαλλήλους που υπάγονταν στο συνταξιοδοτικό καθεστώς του Δημοσίου έως 31/12/2016 (από 3,33% το 2017 σε 6,67% το 2018), της αναμόρφωσης των ειδικών μισθολογίων, καθώς και της συνεχιζόμενης από το 2017 μείωσης του αριθμού των αποχωρήσεων λόγω συνταξιοδότησης.

**Πρόσθετες και παρεπόμενες παροχές**

Οι δαπάνες της κατηγορίας αυτής προβλέπεται να ανέλθουν στα 417 εκατ. ευρώ, έναντι 348 εκατ. ευρώ για το έτος 2017. Η εν λόγω αύξηση οφείλεται κυρίως στη μεταφορά της δαπάνης της ειδικής αποζημίωσης για νυχτερινή απασχόληση στα στελέχη των Σωμάτων Ασφαλείας από τη μείζονα κατηγορία των αποδοχών και συντάξεων στην κατηγορία πρόσθετες και παρεπόμενες παροχές, σύμφωνα με νομοθετικές παρεμβάσεις που περιελήφθησαν στα ειδικά μισθολόγια.

**Καταναλωτικές και σύνθετες δαπάνες (πλην αποθεματικού)**

Οι δαπάνες αυτές προβλέπεται να διαμορφωθούν στα 1.951 εκατ. ευρώ, καλύπτοντας κυρίως:

* τις καταναλωτικού χαρακτήρα δαπάνες λειτουργίας των φορέων της κεντρικής διοίκησης,
* τις δαπάνες για προμήθεια αγαθών και υπηρεσιών και
* τις δαπάνες μετακίνησης του προσωπικού για εκτέλεση υπηρεσίας.

Στην κατηγορία αυτή περιλαμβάνονται και δράσεις συνολικού ύψους 260 εκατ. ευρώ περίπου για την ενίσχυση της κοινωνικής συνοχής που χρηματοδοτούνται από την επισκόπηση των πρωτογενών λειτουργικών δαπανών των φορέων της Γενικής Κυβέρνησης.

**Αποθεματικό**

Για την αντιμετώπιση απρόβλεπτων και έκτακτου χαρακτήρα δαπανών έχουν προβλεφθεί πιστώσεις ύψους 1.000 εκατ. ευρώ, όπως είχε προβλεφθεί αρχικά και στον προϋπολογισμό του 2017.

**Μεταβιβαστικές πληρωμές**

Οι δαπάνες της κατηγορίας αυτής προβλέπεται να διαμορφωθούν στα 20.272 εκατ. ευρώ και θα καλύψουν κυρίως ανάγκες επιχορήγησης της κοινωνικής ασφάλισης, των νοσηλευτικών ιδρυμάτων και των δαπανών για την κοινωνική προστασία (επιδόματα πολυτέκνων, επίδομα θέρμανσης, επιχορήγηση στο ΑΚΑΓΕ, καθώς και άλλες δαπάνες κοινωνικού χαρακτήρα).

Στις παραπάνω δαπάνες περιλαμβάνονται και δράσεις για:

* την πλήρη εφαρμογή του Κοινωνικού Εισοδήματος Αλληλεγγύης (ύψους 760 εκατ. ευρώ),
* την επιχορήγηση του ΕΦΚΑ για την πληρωμή των συντάξεων του Δημοσίου και
* τη συνεισφορά του Δημοσίου για την προστασία της κύριας κατοικίας των υπερχρεωμένων νοικοκυριών (ύψους 50 εκατ. ευρώ).

**Πληρωμές που αντικρίζονται από πραγματοποιούμενα έσοδα**

Οι πιστώσεις της κατηγορίας αυτής αφορούν αποδόσεις πόρων σε τρίτους κ.λπ. Στην κατηγορία αυτή περιλαμβάνονται κυρίως οι αποδόσεις πόρων στους ΟΤΑ και οι αποδόσεις στην ΕΕ. Οι δαπάνες αυτές προβλέπεται να διαμορφωθούν στα 5.138 εκατ. ευρώ παρουσιάζοντας αύξηση σε σχέση με το 2017 κατά 149 εκατ. ευρώ, η οποία οφείλεται κυρίως στις αυξημένες αποδόσεις προς τους ΟΤΑ.

**Καταπτώσεις εγγυήσεων**

Το συνολικό ύψος των δαπανών για καταπτώσεις εγγυήσεων προς φορείς εντός και εκτός Γενικής Κυβέρνησης, εκτιμάται ότι θα διαμορφωθεί στα 970 εκατ. ευρώ, έναντι 890 εκατ. ευρώ για το 2017. Η αύξηση αυτή θα προέλθει κυρίως από τις καταπτώσεις εγγυήσεων σε φορείς εντός της Γενικής Κυβέρνησης.

**Δαπάνες προμηθειών τραπεζών, Ευρωπαϊκού Μηχανισμού Σταθερότητας και λοιπές δαπάνες δημόσιου χρέους**

Οι δαπάνες αυτές προβλέπονται στα 65 εκατ. ευρώ, μειωμένες κατά 10 εκατ. ευρώ σε σχέση με το έτος 2017.

**Δαπάνες για την υλοποίηση εξοπλιστικών προγραμμάτων Υπουργείου Εθνικής Άμυνας**

Οι ταμειακές δαπάνες της κατηγορίας αυτής προβλέπεται να διαμορφωθούν στα 510 εκατ. ευρώ, αυξημένες κατά 36 εκατ. ευρώ σε σχέση με το 2017, ενώ οι φυσικές παραλαβές προβλέπεται να φθάσουν στα 306 εκατ. ευρώ.

**Δαπάνες τόκων**

Οι δαπάνες για τόκους θα ανέλθουν στα 5.200 εκατ. ευρώ, έναντι των 6.000 εκατ. ευρώ της εκτίμησης του 2017.

***Δαπάνες κατά Υπουργείο***

Στον προϋπολογισμό κάθε Υπουργείου προβλέπονται πιστώσεις για να καλυφθούν δαπάνες αποδοχών των υπαλλήλων με οποιαδήποτε σχέση εργασίας, των δημόσιων λειτουργών, των στελεχών των Ενόπλων Δυνάμεων και των Σωμάτων Ασφαλείας, των διπλωματών, των ιατρών του ΕΣΥ, των αρχιερέων κ.λπ., συμπεριλαμβανόμενων και των δαπανών βάσει των αλλαγών που επήλθαν με τις τελευταίες μισθολογικές ρυθμίσεις.

Ο προϋπολογισμός κάθε Υπουργείου καλύπτει και τις δαπάνες μετακίνησης των υπαλλήλων, τις λειτουργικές δαπάνες ενοικίων, φωτισμού, ύδρευσης, τηλεπικοινωνιών, τις ανάγκες για συντήρηση του πάσης φύσεως εξοπλισμού, τις προμήθειες αναλωσίμων και κεφαλαιουχικών αγαθών κ.λπ.

Πέραν της κάλυψης των παραπάνω δαπανών, που αποτελεί αναγκαία προϋπόθεση για την ομαλή λειτουργία κάθε Υπουργείου, προβλέπονται και πιστώσεις για ειδικές δράσεις οι οποίες αναπτύσσονται είτε από τα ίδια τα Υπουργεία, είτε από τους εποπτευόμενους φορείς τους οι οποίες κατά κύριο λόγο καλύπτονται με επιχορήγηση από τα αρμόδια Υπουργεία. Τέτοιες δραστηριότητες αναφέρονται, για κάθε Υπουργείο αναλυτικά, ως ακολούθως:

| **Πίνακας 3.9 Ανώτατα όρια δαπανών φορέων Κρατικού Προϋπολογισμού σε ταμειακή και**  **δεδουλευμένη βάση σύμφωνα με την μεθοδολογία του ESA για τα έτη 2016-2018 (σε εκατ. ευρώ)** | | | | | | |
| --- | --- | --- | --- | --- | --- | --- |
|  | | | | | | |
| **Φορείς** | | **2016** | **2017** | | **2018** | |
| **Πραγματοποιήσεις** | **ΜΠΔΣ** | **Εκτιμήσεις** | **ΜΠΔΣ** | **Προβλέψεις** |
|  |  |  |  |  |  |  |
| **1** | **Προεδρία της Δημοκρατίας** |  |  |  |  |  |
|  | *ΤΠ* | *3* | *3* | *3* | *3* | *3* |
|  | *ΠΔΕ* | *0* | *0* | *0* | *0* | *0* |
|  | ***Ταμειακό Σύνολο*** | ***3*** | ***3*** | ***3*** | ***3*** | ***3*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***3*** | ***3*** | ***3*** | ***3*** | ***3*** |
| **2** | **Βουλή των Ελλήνων** |  |  |  |  |  |
|  | *ΤΠ* | *136* | *133* | *133* | *134* | *134* |
|  | *ΠΔΕ* | *0* | *1* | *1* | *1* | *1* |
|  | ***Ταμειακό Σύνολο*** | ***136*** | ***134*** | ***134*** | ***135*** | ***135*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***136*** | ***134*** | ***134*** | ***135*** | ***135*** |
| **3** | **Υπουργείο Εσωτερικών** |  |  |  |  |  |
|  | *ΤΠ* | *5.138* | *5.028* | *5.066* | *5.329* | *5.213* |
|  | *ΠΔΕ* | *161* | *216* | *216* | *199* | *192* |
|  | ***Ταμειακό Σύνολο*** | ***5.298*** | ***5.244*** | ***5.282*** | ***5.528*** | ***5.405*** |
|  | ***Εθνικολογιστικές προσαρμογές*** | ***30*** | ***30*** | ***30*** | ***0*** | ***0*** |
|  | ***Σύνολο κατά ESA*** | ***5.268*** | ***5.214*** | ***5.252*** | ***5.528*** | ***5.405*** |
|  | **πρώην Υπουργείο Εσωτερικών** |  |  |  |  |  |
|  | *ΤΠ* | *3.251* | *3.055* | *3.047* | *3.342* | *3.215* |
|  | *ΠΔΕ* | *131* | *147* | *141* | *137* | *124* |
|  | ***Ταμειακό Σύνολο*** | ***3.383*** | ***3.202*** | ***3.188*** | ***3.479*** | ***3.339*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***3.383*** | ***3.202*** | ***3.188*** | ***3.479*** | ***3.339*** |
|  | **πρώην Υπουργείο Δημόσιας Τάξης και Προστασίας του Πολίτη** |  |  |  |  |  |
|  | *ΤΠ* | *1.883* | *1.968* | *2.014* | *1.982* | *1.994* |
|  | *ΠΔΕ* | *29* | *67* | *67* | *60* | *66* |
|  | ***Ταμειακό Σύνολο*** | ***1.911*** | ***2.035*** | ***2.081*** | ***2.042*** | ***2.060*** |
|  | ***Εθνικολογιστικές προσαρμογές*** | ***30*** | ***30*** | ***30*** | ***0*** | ***0*** |
|  | ***Σύνολο κατά ESA*** | ***1.881*** | ***2.005*** | ***2.051*** | ***2.042*** | ***2.060*** |
|  | **πρώην Υπουργείο Μακεδονίας και Θράκης** |  |  |  |  |  |
|  | *ΤΠ* | *4* | *5* | *5* | *5* | *5* |
|  | *ΠΔΕ* | *1* | *2* | *8* | *2* | *2* |
|  | ***Ταμειακό Σύνολο*** | ***4*** | ***7*** | ***13*** | ***7*** | ***7*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***4*** | ***7*** | ***13*** | ***7*** | ***7*** |
| **4** | **Υπουργείο Οικονομίας και Ανάπτυξης** |  |  |  |  |  |
|  | *ΤΠ* | *41* | *148* | *79* | *148* | *97* |
|  | *ΠΔΕ* | *1.358* | *2.198* | *2.152* | *2.154* | *2.148* |
|  | ***Ταμειακό Σύνολο*** | ***1.398*** | ***2.346*** | ***2.231*** | ***2.302*** | ***2.245*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***1.398*** | ***2.346*** | ***2.231*** | ***2.302*** | ***2.245*** |
| **5** | **Υπουργείο Ψηφιακής Πολιτικής, Τηλεπικοινωνιών και Ενημέρωσης 1** |  |  |  |  |  |
|  | *ΤΠ* | *30* | *34* | *36* | *44* | *45* |
|  | *ΠΔΕ* | *0* | *3* | *3* | *16* | *28* |
|  | ***Ταμειακό Σύνολο*** | ***31*** | ***37*** | ***39*** | ***60*** | ***73*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***31*** | ***37*** | ***39*** | ***60*** | ***73*** |
| **6** | **Υπουργείο Εθνικής Άμυνας** |  |  |  |  |  |
|  | *ΤΠ* | *3.259* | *3.155* | *3.246* | *3.175* | *3.181* |
|  | *(εκ των οποίων -Εξοπλιστικά προγράμματα - ταμειακή βάση)* | *584* | *475* | *475* | *510* | *510* |
|  | *ΠΔΕ* | *4* | *14* | *18* | *12* | *9* |
|  | ***Ταμειακό Σύνολο*** | ***3.263*** | ***3.169*** | ***3.264*** | ***3.187*** | ***3.190*** |
|  | ***Εθνικολογιστικές προσαρμογές*** | ***344*** | ***-360*** | ***-313*** | ***207*** | ***204*** |
|  | ***Σύνολο κατά ESA*** | ***2.920*** | ***3.528*** | ***3.578*** | ***2.980*** | ***2.985*** |
| **7** | **Υπουργείο Παιδείας, Έρευνας και Θρησκευμάτων** |  |  |  |  |  |
|  | *ΤΠ* | *4.369* | *4.506* | *4.539* | *4.626* | *4.697* |
|  | *ΠΔΕ* | *505* | *615* | *615* | *565* | *620* |
|  | ***Ταμειακό Σύνολο*** | ***4.873*** | ***5.121*** | ***5.154*** | ***5.191*** | ***5.317*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***4.873*** | ***5.121*** | ***5.154*** | ***5.191*** | ***5.317*** |
| **8** | **Υπουργείο Εργασίας, Κοινωνικής Ασφάλισης και Κοινωνικής Αλληλεγγύης** |  |  |  |  |  |
|  | *ΤΠ* | *13.394* | *17.559* | *17.462* | *17.698* | *17.697* |
|  | *ΠΔΕ* | *267* | *380* | *391* | *370* | *370* |
|  | ***Ταμειακό Σύνολο*** | ***13.662*** | ***17.939*** | ***17.853*** | ***18.068*** | ***18.067*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***13.662*** | ***17.939*** | ***17.853*** | ***18.068*** | ***18.067*** |
| **9** | **Υπουργείο Εξωτερικών** |  |  |  |  |  |
|  | *ΤΠ* | *243* | *267* | *274* | *268* | *268* |
|  | *Εκ των οποίων* |  |  |  |  |  |
|  | *(Τόκοι -σε καθαρή βάση)* | *0* | *0* | *0* | *0* | *0* |
|  | *ΠΔΕ* | *3* | *6* | *6* | *6* | *5* |
|  | ***Ταμειακό Σύνολο*** | ***246*** | ***273*** | ***280*** | ***274*** | ***273*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***246*** | ***273*** | ***280*** | ***274*** | ***273*** |
| **10** | **Υπουργείο Δικαιοσύνης, Διαφάνειας και Ανθρωπίνων**  **Δικαιωμάτων** |  |  |  |  |  |
|  | *ΤΠ* | *581* | *608* | *610* | *606* | *609* |
|  | *ΠΔΕ* | *7* | *12* | *12* | *11* | *11* |
|  | ***Ταμειακό Σύνολο*** | ***588*** | ***620*** | ***622*** | ***617*** | ***620*** |
|  | ***Εθνικολογιστικές προσαρμογές*** | ***16*** | ***29*** | ***16*** | ***0*** | ***0*** |
|  | ***Σύνολο κατά ESA*** | ***572*** | ***591*** | ***606*** | ***617*** | ***620*** |
| **11** | **Υπουργείο Οικονομικών (πλην Γενικών Κρατικών**  **Δαπανών)** |  |  |  |  |  |
|  | *ΤΠ* | *579* | *648* | *666* | *649* | *660* |
|  | *ΠΔΕ* | *0* | *7* | *7* | *4* | *7* |
|  | ***Ταμειακό Σύνολο*** | ***579*** | ***655*** | ***673*** | ***653*** | ***667*** |
|  | ***Εθνικολογιστικές προσαρμογές*** | ***1*** | ***1*** | ***1*** | ***0*** | ***0*** |
|  | ***Σύνολο κατά ESA*** | ***578*** | ***653*** | ***671*** | ***653*** | ***667*** |
| **12** | **Γενικές Κρατικές Δαπάνες** |  |  |  |  |  |
|  | *ΤΠ* | *16.458* | *11.399* | *11.877* | *10.922* | *10.198* |
|  | *Εκ των οποίων* |  |  |  |  |  |
|  | *(Τόκοι -σε καθαρή βάση)* | *5.577* | *5.650* | *6.000* | *5.900* | *5.200* |
|  | *(Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημοσίου χρέους)* | *65* | *75* | *75* | *20* | *65* |
|  | *(Καταπτώσεις εγγυήσεων -σε ακαθάριστη βάση)* | *1.651* | *995* | *890* | *1.045* | *970* |
|  | *(Αναλήψεις χρεών φορέων Γενικής Κυβέρνησης)* | *553* | *193* | *193* | *0* | *0* |
|  | *ΠΔΕ* | *0* | *0* | *0* | *0* | *0* |
|  | ***Ταμειακό Σύνολο*** | ***16.458*** | ***11.399*** | ***11.877*** | ***10.922*** | ***10.198*** |
|  | ***Εθνικολογιστικές προσαρμογές*** | ***-171*** | ***-758*** | ***-361*** | ***-1.055*** | ***-2.069*** |
|  | ***Σύνολο κατά ESA*** | ***16.629*** | ***12.157*** | ***12.238*** | ***11.977*** | ***12.267*** |
| **13** | **Υπουργείο Υγείας** |  |  |  |  |  |
|  | *ΤΠ* | *4.356* | *4.217* | *4.257* | *3.670* | *3.725* |
|  | *ΠΔΕ* | *7* | *70* | *64* | *75* | *35* |
|  | ***Ταμειακό Σύνολο*** | ***4.363*** | ***4.287*** | ***4.321*** | ***3.745*** | ***3.760*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***4.363*** | ***4.287*** | ***4.321*** | ***3.745*** | ***3.760*** |
| **14** | **Υπουργείο Διοικητικής Ανασυγκρότησης** |  |  |  |  |  |
|  | *ΤΠ* | *60* | *44* | *45* | *43* | *43* |
|  | *ΠΔΕ* | *38* | *140* | *112* | *120* | *118* |
|  | ***Ταμειακό Σύνολο*** | ***97*** | ***184*** | ***157*** | ***163*** | ***161*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***97*** | ***184*** | ***157*** | ***163*** | ***161*** |
| **15** | **Υπουργείο Πολιτισμού και Αθλητισμού** |  |  |  |  |  |
|  | *ΤΠ* | *300* | *296* | *297* | *299* | *298* |
|  | *ΠΔΕ* | *30* | *96* | *96* | *71* | *41* |
|  | ***Ταμειακό Σύνολο*** | ***330*** | ***392*** | ***393*** | ***370*** | ***339*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***330*** | ***392*** | ***393*** | ***370*** | ***339*** |
| **16** | **Υπουργείο Περιβάλλοντος και Ενέργειας** |  |  |  |  |  |
|  | *ΤΠ* | *47* | *55* | *55* | *55* | *60* |
|  | *ΠΔΕ* | *282* | *390* | *413* | *390* | *410* |
|  | ***Ταμειακό Σύνολο*** | ***329*** | ***445*** | ***468*** | ***445*** | ***470*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***329*** | ***445*** | ***468*** | ***445*** | ***470*** |
| **17** | **Υπουργείο Υποδομών και Μεταφορών** |  |  |  |  |  |
|  | *ΤΠ* | *591* | *534* | *643* | *523* | *514* |
|  | *ΠΔΕ* | *2.895* | *1.922* | *1.922* | *1.985* | *1.964* |
|  | ***Ταμειακό Σύνολο*** | ***3.486*** | ***2.456*** | ***2.565*** | ***2.508*** | ***2.478*** |
|  | ***Εθνικολογιστικές προσαρμογές*** | ***0*** | ***470*** | ***464*** | ***0*** | ***6*** |
|  | ***Σύνολο κατά ESA*** | ***3.486*** | ***1.986*** | ***2.101*** | ***2.508*** | ***2.472*** |
| **18** | **Υπουργείο Μεταναστευτικής Πολιτικής 1** |  |  |  |  |  |
|  | *ΤΠ* | *9* | *40* | *44* | *40* | *41* |
|  | *ΠΔΕ* | *15* | *25* | *25* | *25* | *25* |
|  | ***Ταμειακό Σύνολο*** | ***24*** | ***65*** | ***69*** | ***65*** | ***66*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***24*** | ***65*** | ***69*** | ***65*** | ***66*** |
| **19** | **Υπουργείο Ναυτιλίας και Νησιωτικής Πολιτικής** |  |  |  |  |  |
|  | *ΤΠ* | *306* | *327* | *338* | *331* | *332* |
|  | *ΠΔΕ* | *15* | *37* | *37* | *38* | *38* |
|  | ***Ταμειακό Σύνολο*** | ***321*** | ***364*** | ***375*** | ***369*** | ***370*** |
|  | ***Εθνικολογιστικές προσαρμογές*** | ***3*** | ***3*** | ***3*** | ***0*** | ***0*** |
|  | ***Σύνολο κατά ESA*** | ***318*** | ***361*** | ***372*** | ***369*** | ***370*** |
| **20** | **Υπουργείο Αγροτικής Ανάπτυξης και Τροφίμων** |  |  |  |  |  |
|  | *ΤΠ* | *575* | *627* | *627* | *569* | *402* |
|  | *ΠΔΕ* | *674* | *582* | *612* | *672* | *692* |
|  | ***Ταμειακό Σύνολο*** | ***1.249*** | ***1.209*** | ***1.239*** | ***1.241*** | ***1.094*** |
|  | ***Εθνικολογιστικές προσαρμογές*** | ***-223*** | ***94*** | ***0*** | ***115*** | ***0*** |
|  | ***Σύνολο κατά ESA*** | ***1.472*** | ***1.115*** | ***1.239*** | ***1.126*** | ***1.094*** |
| **21** | **Υπουργείο Τουρισμού** |  |  |  |  |  |
|  | *ΤΠ* | *26* | *44* | *43* | *44* | *44* |
|  | *ΠΔΕ* | *23* | *36* | *48* | *36* | *36* |
|  | ***Ταμειακό Σύνολο*** | ***49*** | ***80*** | ***91*** | ***80*** | ***80*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***49*** | ***80*** | ***91*** | ***80*** | ***80*** |
| **22** | **Αποκεντρωμένες Διοικήσεις** |  |  |  |  |  |
|  | *ΤΠ* | *165* | *173* | *175* | *176* | *176* |
|  | *ΠΔΕ* | *0* | *0* | *0* | *0* | *0* |
|  | ***Ταμειακό Σύνολο*** | ***165*** | ***173*** | ***175*** | ***176*** | ***176*** |
|  | ***Εθνικολογιστικές προσαρμογές*** | ***0*** | ***0*** | ***0*** | ***0*** | ***0*** |
|  | ***Σύνολο κατά ESA*** | ***165*** | ***173*** | ***175*** | ***176*** | ***176*** |
| **Ι.** | **Ταμειακό σύνολο δαπανών κρατικού προϋπολογισμού (Α+Β)** | **56.949** | **56.594** | **57.265** | **56.104** | **55.188** |
| **Α.** | **Δαπάνες Τακτικού Προϋπολογισμού (1+2)** | **50.666** | **49.844** | **50.515** | **49.354** | **48.438** |
|  |  |  |  |  |  |  |
| **1** | **Πρωτογενείς δαπάνες** | **45.089** | **44.194** | **44.514** | **43.454** | **43.238** |
|  | *εκ των οποίων:* |  |  |  |  |  |
|  | *Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημοσίου χρέους* | *65* | *75* | *75* | *20* | *65* |
|  | *Εξοπλιστικά προγράμματα - ταμειακή βάση* | *584* | *475* | *475* | *510* | *510* |
|  | *Καταπτώσεις εγγυήσεων (σε ακαθάριστη βάση)* | *1.651* | *995* | *890* | *1.045* | *970* |
|  | *Αναλήψεις χρεών φορέων Γενικής Κυβέρνησης* | *553* | *193* | *193* | *0* | *0* |
| **2** | **Τόκοι (σε καθαρή βάση)** | **5.577** | **5.650** | **6.000** | **5.900** | **5.200** |
|  |  |  |  |  |  |  |
| **Β.** | **ΠΔΕ** | **6.284** | **6.750** | **6.750** | **6.750** | **6.750** |
|  |  |  |  |  |  |  |
| **Γ.** | **Εθνικολογιστικές προσαρμογές 2, 3** | **0** | **-491** | **-160** | **-733** | **-1.858** |
| **ΙΙ.** | **Σύνολο δαπανών Κρατικού Προϋπολογισμού κατά ESA**  **(Ι-Γ) 4** | **56.949** | **57.085** | **57.425** | **56.837** | **57.046** |

1 Για λόγους συγκρισιμότητας οι δαπάνες του έτους 2016 των Υπουργείων Μεταναστευτικής Πολιτικής και Ψηφιακής Πολιτικής, Τηλεπικοινωνιών και Ενημέρωσης αναφέρονται στις τότε μεταφερόμενες σε αυτά Γενικές Γραμματείες και υπηρεσίες.

2 Εθνικολογιστικές προσαρμογές: (+) μείωση δαπανών / (-) αύξηση δαπανών.

3 Στις εθνικολογιστικές προσαρμογές δεν έχουν περιληφθεί οι προσαρμογές που αφορούν στο υπόλοιπο των λογαριασμών Θησαυροφυλακίου και εκτός Προϋπολογισμού.

4 Ο πίνακας δεν περιλαμβάνει τις χρηματοδοτήσεις για πληρωμές υποχρεώσεων προηγούμενων οικονομικών ετών (ΠΟΕ).

***Υπουργείο Εσωτερικών***

**Πρώην Υπουργείο Εσωτερικών**

Οι πιστώσεις του προϋπολογισμού, μεταξύ άλλων, θα καλύψουν δαπάνες για τη χρηματοδότηση των πολιτικών κομμάτων και δαπάνες για την Τοπική Αυτοδιοίκηση (Δήμοι-Περιφέρειες), μέσω της μεταβίβασης πόρων για:

* την απόδοση των Κεντρικών Αυτοτελών Πόρων (ΚΑΠ),
* την ειδική επιχορήγηση ενίσχυσης των ΟΤΑ (κάλυψη μισθοδοσίας δημοτικών αστυνομικών, καθώς και την κάλυψη του κόστους καθαρισμού των σχολικών μονάδων από 1ης Σεπτεμβρίου του 2018 και μετέπειτα).

**Πρώην Υπουργείο Δημόσιας Τάξης και Προστασίας του Πολίτη**

Έχουν προβλεφθεί πιστώσεις που θα καλύψουν δαπάνες για:

* τη λειτουργία των αστυνομικών επιχειρησιακών μονάδων, την αστυνόμευση και προστασία των πολιτών, την προμήθεια σύγχρονων και αποτελεσματικών μέσων προστασίας του προσωπικού, τη συντήρηση, προμήθεια ανταλλακτικών και τεχνική υποστήριξη των υπηρεσιακών οχημάτων και εξοπλισμού,
* την προστασία των δασών από πυρκαγιές με τη χρήση επίγειων μονάδων, αλλά και τη μίσθωση, την πτητική και τεχνική υποστήριξη σύγχρονων ελικοπτέρων δασοπυρόσβεσης του Πυροσβεστικού Σώματος,
* τη σίτιση, περίθαλψη και διαμονή των αλλοδαπών στα προαναχωρησιακά κέντρα, σε εναρμόνιση με τις διεθνώς επικρατούσες συνθήκες,
* την αντιμετώπιση των συνεπειών των έκτακτων φυσικών καταστροφών.

**Πρώην Υπουργείο Μακεδονίας και Θράκης**

Οι πιστώσεις του προϋπολογισμού, θα καλύψουν, πέραν των λειτουργικών του δαπανών και δαπάνες για την επιχορήγηση των εποπτευόμενων νομικών προσώπων Κέντρο Διαφύλαξης Αγιορείτικης Κληρονομιάς (ΚΕΔΑΚ) και Αλεξάνδρεια Ζώνη Καινοτομίας ΑΕ.

***Υπουργείο Οικονομίας και Ανάπτυξης***

Οι πιστώσεις προβλέπεται να καλύψουν κυρίως δαπάνες για:

* τη συνεισφορά του Ελληνικού Δημοσίου για την προστασία της κύριας κατοικίας των υπερχρεωμένων νοικοκυριών,
* την ενίσχυση της επιχειρηματικότητας, την προσέλκυση παραγωγικών ιδιωτικών επενδύσεων και τη βελτίωση της ανταγωνιστικότητας της οικονομίας,
* τη δημιουργία κατάλληλου επιχειρηματικού περιβάλλοντος για την ανάπτυξη της καινοτομίας, της βιομηχανίας και των μεσαίων, μικρών και πολύ μικρών επιχειρήσεων,
* την εξασφάλιση της λειτουργίας των βιομηχανικών και βιοτεχνικών δραστηριοτήτων και άσκησης των τεχνικών επαγγελμάτων, καθώς και την ενίσχυση της ασφάλειας και της ποιότητας των βιομηχανικών προϊόντων και υπηρεσιών,
* τη χάραξη στρατηγικής διεθνούς εμπορίου, την ανάπτυξη των διεθνών εμπορικών και οικονομικών σχέσεων και της διεθνούς συνεργασίας για την προώθηση των ελληνικών προϊόντων και υπηρεσιών στη διεθνή αγορά,
* την προσέλκυση, υποστήριξη και διατήρηση επενδύσεων στην Ελλάδα,
* την ανάπτυξη και προώθηση των εξαγωγών,
* τη διασφάλιση της εύρυθμης λειτουργίας της αγοράς προς όφελος των καταναλωτών και του υγιούς ανταγωνισμού των επιχειρήσεων, καθώς και την προάσπιση των δικαιωμάτων των καταναλωτών, την πληροφόρηση και ενημέρωσή τους,
* τη λειτουργία της Ανεξάρτητης Αρχής του Συνηγόρου του Καταναλωτή και
* τη λειτουργία της νεοσύστατης Ειδικής Γραμματείας Διαχείρισης Ιδιωτικού Χρέους.

***Υπουργείο Ψηφιακής Πολιτικής, Τηλεπικοινωνιών και Ενημέρωσης***

Στον προϋπολογισμό του Υπουργείου έχουν προβλεφθεί πιστώσεις για την εκτέλεση της αποστολής του Υπουργείου και ειδικότερα για τη χάραξη και εφαρμογή εθνικής επικοινωνιακής και ψηφιακής πολιτικής, την ανάπτυξη τηλεπικοινωνιακών και ταχυδρομικών υπηρεσιών υψηλής ποιότητας, καθώς και τη συμμετοχή στη διαμόρφωση κατάλληλου θεσμικού πλαισίου σε ευρωπαϊκό και διεθνές επίπεδο. Επίσης, περιλαμβάνονται και πιστώσεις για το Εθνικό Ραδιοτηλεοπτικό Συμβούλιο.

***Υπουργείο Εθνικής Άμυνας***

Έχουν προβλεφθεί πιστώσεις που θα καλύψουν δαπάνες για:

* την περίθαλψη των στελεχών των Ενόπλων Δυνάμεων,
* την εκπαίδευση και κατάρτιση του προσωπικού,
* τη συμμετοχή των Ενόπλων Δυνάμεων σε ειρηνευτικές αποστολές,
* την προμήθεια καυσίμων και υγειονομικού υλικού για τα στρατιωτικά νοσοκομεία,
* τις εθνικές υποχρεώσεις που απορρέουν από τη συμμετοχή της Ελλάδας στο ΝΑΤΟ,
* τις εισφορές της Εθνικής Μετεωρολογικής Υπηρεσίας σε Διεθνείς Οργανισμούς και
* τις υποχρεώσεις που απορρέουν από την υλοποίηση εξοπλιστικών προγραμμάτων.

***Υπουργείο Παιδείας, Έρευνας και Θρησκευμάτων***

Στον προϋπολογισμό, έχουν προβλεφθεί πιστώσεις για την κάλυψη των πολιτικών και δράσεων του Υπουργείου που αφορούν το σύνολο του εκπαιδευτικού συστήματος (και τις 3 βαθμίδες), αλλά και τους τομείς της Δια Βίου Μάθησης και της Έρευνας και Τεχνολογίας.

Ειδικότερα, έχουν προβλεφθεί και οι απαραίτητες πιστώσεις για:

* τη συνέχιση του προγράμματος ενισχυτικής διδασκαλίας για τη δευτεροβάθμια εκπαίδευση,
* την ειδική ενίσχυση, μέσω των εκπαιδευτικών ιδρυμάτων, των φοιτητών που σπουδάζουν μακριά από τον τόπο κατοικίας τους, καθώς και την κάλυψη των δαπανών σίτισης αυτών,
* την απρόσκοπτη λειτουργία των επιχορηγούμενων από το Υπουργείο φορέων (ΑΕΙ, ΤΕΙ, ερευνητικοί φορείς κ.λπ.), προκειμένου να αναπτύξουν τις δράσεις τους,
* τη λειτουργία του Ελληνικού Ιδρύματος Έρευνας και Καινοτομίας,
* την καταβολή των εισφορών σε διεθνείς οργανισμούς, υποχρεώσεις που αφορούν κυρίως τη Γενική Γραμματεία Έρευνας και Τεχνολογίας,
* τη στήριξη των ερευνητικών φορέων,
* την κάλυψη λειτουργίας των δημόσιων ΙΕΚ,
* την κάλυψη διαφοράς κομίστρου από την παροχή του δικαιώματος μειωμένης μετακίνησης φοιτητών ΑΕΙ και ΤΕΙ της χώρας και
* την προμήθεια φοιτητικών συγγραμμάτων.

***Υπουργείο Εργασίας, Κοινωνικής Ασφάλισης και Κοινωνικής Αλληλεγγύης***

Το μεγαλύτερο μέρος των πιστώσεων του προϋπολογισμού του Υπουργείου προβλέπεται να διατεθεί σε Οργανισμούς Κοινωνικής Ασφάλισης (ΟΚΑ) για το ασφαλιστικό σύστημα της χώρας. Ταυτόχρονα καλύπτονται δράσεις κοινωνικής προστασίας του πληθυσμού, αλλά και εφαρμογής πολιτικών ανάσχεσης και αντιμετώπισης της ανεργίας.

Αναλυτικότερα, οι πιστώσεις πρόκειται να καλύψουν ανάγκες όπως:

* η ενίσχυση του δικτύου κοινωνικής προστασίας, μέσω της πλήρους εφαρμογής σε εθνικό επίπεδο του προγράμματος Κοινωνικό Εισόδημα Αλληλεγγύης (ΚΕΑ),
* ο εκσυγχρονισμός του συστήματος κοινωνικής πρόνοιας, μέσω της αναμόρφωσης του προνοιακού χάρτη της χώρας, καθώς και η χρηματοδότηση των Κέντρων Κοινωνικής Πρόνοιας,
* η καταβολή των οικογενειακών επιδομάτων,
* η ενίσχυση δράσεων κοινωνικής προστασίας, όπως η διευκόλυνση μετακίνησης ευάλωτων κοινωνικών ομάδων (ΑμεΑ, άνεργοι, κ.ά) με συγκοινωνιακά μέσα,
* η συνέχιση της χρηματοδότησης του προγράμματος Βοήθεια στο Σπίτι με σκοπό την υποβοήθηση συνταξιούχων και ηλικιωμένων ατόμων,
* η εφαρμογή προγραμμάτων ενεργητικής πολιτικής απασχόλησης από τον Οργανισμό Απασχόλησης Εργατικού Δυναμικού (ΟΑΕΔ), με σκοπό την αύξηση της απασχόλησης σε νεότερες ηλικιακά ομάδες του πληθυσμού, αλλά και σε μακροχρόνια άνεργους και
* η καταβολή του επιδόματος ΕΚΑΣ στους δικαιούχους, καθώς και η εφαρμογή αντισταθμιστικών μέτρων για την απώλεια της ανωτέρω παροχής.

***Υπουργείο Εξωτερικών***

Οι πιστώσεις του προϋπολογισμού του Υπουργείου θα καλύψουν και δαπάνες για :

* τις εισφορές σε διεθνείς οργανισμούς, καθώς και τη συμμετοχή της χώρας στις δαπάνες των ειρηνευτικών αποστολών του ΟΗΕ,
* τις λειτουργικές δαπάνες της κεντρικής υπηρεσίας και των αρχών εξωτερικής υπηρεσίας και
* τις δράσεις στον τομέα της παροχής διμερούς αναπτυξιακής βοήθειας προς τρίτες χώρες.

***Υπουργείο Δικαιοσύνης, Διαφάνειας και Ανθρωπίνων Δικαιωμάτων***

Οι πιστώσεις του προϋπολογισμού θα καλύψουν εκτός των άλλων λειτουργικών δαπανών και δαπάνες για τη λειτουργία των Ανεξάρτητων Αρχών (Αρχή Προστασίας Δεδομένων Προσωπικού Χαρακτήρα και Αρχή Διασφάλισης του Απορρήτου των Επικοινωνιών).

***Υπουργείο Οικονομικών***

Στον προϋπολογισμό του Υπουργείου, πέραν των πιστώσεων που έχουν προβλεφθεί για τη λειτουργία των υπηρεσιών του, περιλαμβάνονται πιστώσεις και για τη Γενική Γραμματεία της Κυβέρνησης, τη Γενική Γραμματεία του Πρωθυπουργού, το πολιτικό γραφείο του Αντιπροέδρου της Κυβέρνησης, τα πολιτικά γραφεία των Υπουργών Επικρατείας, το πολιτικό γραφείο του Υφυπουργού στον Πρωθυπουργό, τη Γενική Γραμματεία Συντονισμού, το Νομικό Συμβούλιο του Κράτους, την Εθνική Επιτροπή για τα Δικαιώματα του Ανθρώπου, καθώς και την Αρχή Καταπολέμησης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας και Ελέγχου των Δηλώσεων Περιουσιακής Κατάστασης. Επίσης, στον προϋπολογισμό του Υπουργείου Οικονομικών περιλαμβάνονται και οι πιστώσεις για την Ανεξάρτητη Αρχή Δημοσίων Εσόδων.

**Ανεξάρτητη Αρχή Δημοσίων Εσόδων**

Με το ν. 4389/16 από 1/1/2017 καταργήθηκε η Γενική Γραμματεία Δημοσίων Εσόδων και συστάθηκε Ανεξάρτητη Διοικητική Αρχή με την επωνυμία Ανεξάρτητη Αρχή Δημοσίων Εσόδων (ΑΑΔΕ), της οποίας ο προϋπολογισμός περιλαμβάνεται στον Κρατικό Προϋπολογισμό και ειδικότερα στον προϋπολογισμό του Υπουργείου Οικονομικών.

Στο πλαίσιο αυτό, στον προϋπολογισμό του Υπουργείου Οικονομικών, σε ειδικούς φορείς της κεντρικής του υπηρεσίας και των περιφερειακών του υπηρεσιών έχουν προβλεφθεί οι σχετικές πιστώσεις για την ΑΑΔΕ.

Λαμβάνοντας υπόψη τη σχετική εγκύκλιο κατάρτισης του προϋπολογισμού Γενικής Κυβέρνησης οικονομικού έτους 2018, καθώς και άλλες ανάγκες της ΑΑΔΕ για το έτος 2018, έχουν προβλεφθεί πιστώσεις συνολικού ύψους 434,1 εκατ. ευρώ έναντι της πρότασης ύψους 416,1 εκατ. ευρώ. Η διαφορά οφείλεται στην εγγραφή επιπρόσθετων πιστώσεων στη μείζονα κατηγορία «Αποδοχές και συντάξεις» μετά από επανεκτίμηση του ύψους των απαραίτητων πιστώσεων για τις αποδοχές του προσωπικού της Αρχής για το έτος 2018 καθώς και στη μείζονα κατηγορία «Καταναλωτικές και σύνθετες δαπάνες» για την κάλυψη της δαπάνης του προγράμματος δημοσίων κληρώσεων που προβλέπεται από το άρθρο 70 του ν. 4446/2016.

***Υπουργείο Υγείας***

Οι πιστώσεις του προβλέπεται να διατεθούν για την αποτελεσματική και εύρυθμη λειτουργία του συστήματος παροχής υπηρεσιών πρωτοβάθμιας και δευτεροβάθμιας φροντίδας υγείας. Με βασική προτεραιότητα την εν γένει προστασία και θωράκιση της δημόσιας υγείας και την πληρέστερη παροχή υγειονομικής φροντίδας για το σύνολο του πληθυσμού, οι μεταβιβάσεις προς τα νοσηλευτικά ιδρύματα, τις μονάδες υγείας του Πρωτοβάθμιου Εθνικού Δικτύου Υγείας (ΠΕΔΥ) και τον ΕΟΠΥΥ στοχεύουν στην αναβάθμιση του επιπέδου των προσφερόμενων υπηρεσιών, στη βελτίωση της εξυπηρέτησης των ασθενών, στον εκσυγχρονισμό του ιατρικού εξοπλισμού και των κτιριακών υποδομών, καθώς και στον απρόσκοπτο εφοδιασμό με ιατρικό και φαρμακευτικό υλικό.

Οι πιστώσεις προς τους εποπτευόμενους φορείς του Υπουργείου αποσκοπούν στην κάλυψη των πάσης φύσεως αναγκών τους, όπως λειτουργικές δαπάνες και εξειδικευμένες δραστηριότητες κατά τομέα, με στόχο την απρόσκοπτη λειτουργία των μονάδων ψυχικής υγείας, τη συνέχιση των δράσεων για την καταπολέμηση των ναρκωτικών, καθώς επίσης και την αντιμετώπιση έκτακτων περιστατικών και απρόβλεπτων υγειονομικών καταστάσεων.

***Υπουργείο Μεταναστευτικής Πολιτικής***

Έχουν προβλεφθεί πιστώσεις που θα καλύψουν δαπάνες για:

* το σχεδιασμό και την εφαρμογή της εθνικής πολιτικής για τη μετανάστευση, τόσο σχετικά με την νόμιμη είσοδο, διαμονή και κοινωνική ένταξη των πολιτών τρίτων χωρών στην ελληνική επικράτεια, όσο και σχετικά με την ταυτοποίηση και υποδοχή πολιτών τρίτων χωρών που εισέρχονται στη χώρα χωρίς τις νόμιμες διατυπώσεις,
* το σχεδιασμό και την υλοποίηση της εθνικής πολιτικής για τη χορήγηση ασύλου ή άλλων μορφών διεθνούς προστασίας και την παροχή προστασίας των αιτούντων και των ατόμων που διαπιστωμένα χρήζουν διεθνούς προστασίας.

***Υπουργείο Διοικητικής Ανασυγκρότησης***

Οι πιστώσεις του προϋπολογισμού του Υπουργείου, πέραν των λειτουργικών του δαπανών, προβλέπεται να καλύψουν και δαπάνες του Γενικού Επιθεωρητή Δημόσιας Διοίκησης, του Ανωτάτου Συμβουλίου Επιλογής Προσωπικού (ΑΣΕΠ) και του Συνηγόρου του Πολίτη, καθώς και την επιχορήγηση του Εθνικού Κέντρου Δημόσιας Διοίκησης και Αυτοδιοίκησης (ΕΚΔΔΑ).

***Υπουργείο Πολιτισμού και Αθλητισμού***

Οι πιστώσεις του Υπουργείου Πολιτισμού και Αθλητισμού θα καλύψουν κυρίως δαπάνες:

* μισθοδοσίας του προσωπικού και πρόσληψης εποχικού προσωπικού για τη φύλαξη των μουσείων και των αρχαιολογικών χώρων,
* συντήρησης, διαμόρφωσης και προστασίας των αρχαιολογικών χώρων και μουσείων, με στόχο την προστασία και την ανάδειξη της πολιτιστικής κληρονομιάς,
* λειτουργικών αναγκών των αρχαιολογικών υπηρεσιών,
* επιχορηγήσεων φορέων που προάγουν τον πολιτισμό και τον αθλητισμό,
* κάλυψης πολιτιστικών εκδηλώσεων, συνεδρίων και προγραμμάτων διάδοσης του ελληνικού πολιτισμού,
* προβολής των πολιτιστικών θησαυρών της χώρας στο εξωτερικό με σκοπό την καθιέρωσή της ως προορισμό υψηλού πολιτιστικού ενδιαφέροντος.

***Υπουργείο Περιβάλλοντος και Ενέργειας***

Οι πιστώσεις του προϋπολογισμού του Υπουργείου θα καλύψουν κυρίως :

* την επιχορήγηση των εποπτευόμενων από το υπουργείο φορέων (ΕΚΠΑΑ, ΙΓΜΕ, ΚΑΠΕ) για να συνεχιστεί απρόσκοπτα το επιστημονικό και ερευνητικό τους έργο,
* τις αποδόσεις εσόδων στο Πράσινο Ταμείο και στον Ελληνικό Οργανισμό Ανακύκλωσης (ΕΟΑΝ) και
* τη χρηματοδότηση προγραμμάτων προστασίας του δασικού πλούτου της χώρας .

***Υπουργείο Υποδομών και Μεταφορών***

Οι πιστώσεις του προϋπολογισμού του Υπουργείου προβλέπεται, μεταξύ άλλων, να καλύψουν δαπάνες για:

* την επιχορήγηση των συγκοινωνιακών φορέων,
* την επιχορήγηση των λοιπών φορέων εποπτείας του, όπως Κτιριακές Υποδομές ΑΕ, Εταιρεία Παγίων ΕΥΔΑΠ, Οργανισμός Αντισεισμικού Σχεδιασμού και Προστασίας,
* τη λειτουργία της Ρυθμιστικής Αρχής Σιδηροδρόμων, της Επιτροπής Διερεύνησης Ατυχημάτων και Ασφάλειας Πτήσεων, καθώς και της Επιτροπής Διερεύνησης Σιδηροδρομικών Ατυχημάτων και Συμβάντων και
* τον εξοπλισμό, εκτέλεση εργασιών, κατασκευή έργων, συντήρηση, βελτίωση και επέκταση των εγκαταστάσεων των αερολιμένων.

***Υπουργείο Ναυτιλίας και Νησιωτικής Πολιτικής***

Οι πιστώσεις του προϋπολογισμού του Υπουργείου Ναυτιλίας και Νησιωτικής Πολιτικής θα καλύψουν κυρίως δαπάνες για:

* την επιδότηση των άγονων γραμμών για την απρόσκοπτη μετακίνηση του επιβατικού κοινού στη νησιωτική επικράτεια,
* την φύλαξη των θαλασσίων οδών εισόδου στη χώρα και την κάλυψη των αναγκών που σχετίζονται με τις μεταναστευτικές και προσφυγικές ροές,
* τις δράσεις που συνδέονται με τη βελτίωση της ανταγωνιστικότητας στον τομέα της ναυτιλίας,
* την εκπαίδευση των στελεχών του Λιμενικού Σώματος - Ελληνικής Ακτοφυλακής και τη ναυτική εκπαίδευση,
* τη συνέχιση του προγράμματος χορήγησης στεγαστικού επιδόματος σε σπουδαστές των Ακαδημιών Εμπορικού Ναυτικού που σπουδάζουν μακριά από τον τόπο κατοικίας τους,
* την ασφάλεια της ναυσιπλοΐας και την ασφάλεια της ανθρώπινης ζωής στη θάλασσα, και
* τις δράσεις που συνδέονται με τον πολιτισμό, τον αθλητισμό, την προστασία της εθνικής κληρονομιάς και της αρχιτεκτονικής των νησιωτικών περιοχών του Αιγαίου.

***Υπουργείο Αγροτικής Ανάπτυξης και Τροφίμων***

Σημαντικό μέρος των πιστώσεων του Υπουργείου Αγροτικής Ανάπτυξης και Τροφίμων θα διατεθεί για την κάλυψη δαπανών:

* καταβολής επιδοτήσεων για την υλοποίηση αγροπεριβαλλοντικών και άλλων προγραμμάτων, όπως η πρόωρη συνταξιοδότηση αγροτών, η εξυγίανση του ζωικού κεφαλαίου της χώρας κ.λπ.,
* χορήγησης ενισχύσεων από εθνικούς πόρους στο πλαίσιο υλοποίησης προγραμμάτων Πολιτικής Σχεδίασης Έκτακτης Ανάγκης (ΠΣΕΑ),
* κατοχύρωσης της μέγιστης δυνατής ασφάλειας των παραγομένων και των εισαγόμενων τροφίμων στη χώρα,
* κάλυψης του ελλείμματος του Ειδικού Λογαριασμού Εγγυήσεων Γεωργικών Προϊόντων (ΕΛΕΓΕΠ).

***Υπουργείο Τουρισμού***

Οι πιστώσεις για τον τουρισμό θα καλύψουν κυρίως δαπάνες για:

* την προβολή της χώρας στο εξωτερικό ως σημαντικού αλλά ταυτόχρονα και ελκυστικού τουριστικού προορισμού,
* την τουριστική εκπαίδευση και κατάρτιση,
* τη λειτουργία των Σχολών Ξεναγών,
* τη συνέχιση του προγράμματος χορήγησης στεγαστικού επιδόματος των φοιτητών των Ανώτατων Σχολών Τουριστικών Επαγγελμάτων που σπουδάζουν μακριά από τον τόπο κατοικίας τους
* την αδειοδότηση και έλεγχο των τουριστικών επιχειρήσεων, καθώς και τη διασφάλιση ποιότητας του παρεχόμενου τουριστικού προϊόντος, και
* την προώθηση αναπτυξιακών πρωτοβουλιών στον τομέα του τουρισμού.

***Αποκεντρωμένες Διοικήσεις***

Οι πιστώσεις του προϋπολογισμού των Αποκεντρωμένων Διοικήσεων προβλέπεται, μεταξύ άλλων, να καλύψουν δαπάνες για:

* την εισοδηματική ενίσχυση νοικοκυριών ορεινών και μειονεκτικών περιοχών με χαμηλά εισοδήματα,
* τις υπηρεσίες που αφορούν θέματα πολιτικής αλλοδαπών και μετανάστευσης,
* τη χωροταξία, την περιβαλλοντική πολιτική και τα δάση.

**3.3 Πρόγραμμα Δημοσίων Επενδύσεων**

Το ύψος των δαπανών για το έτος 2018 προβλέπεται να ανέλθει στα 6.750 εκατ. ευρώ, στο ίδιο ύψος με αυτό του 2017. Οι δαπάνες αυτές αντιπροσωπεύουν το 3,65% του προβλεπόμενου ΑΕΠ της χώρας και κατανέμονται σε 5.750 εκατ. ευρώ για έργα που θα συγχρηματοδοτηθούν από πόρους της Ευρωπαϊκής Ένωσης και σε 1.000 εκατ. ευρώ για έργα που θα χρηματοδοτηθούν αποκλειστικά από εθνικούς πόρους.

Αναλυτικότερα, η συνολική δαπάνη του συγχρηματοδοτούμενου σκέλους θα κατανεμηθεί σε 4.062 εκατ. ευρώ για την έναρξη και υλοποίηση δράσεων του ΕΣΠΑ 2014-2020 και σε 1.688 εκατ. ευρώ για τη χρηματοδότηση άλλων συγχρηματοδοτούμενων προγραμμάτων.

Το ΠΔΕ χρηματοδοτεί την αναπτυξιακή πολιτική της χώρας με δράσεις που συμβάλλουν στην αύξηση του ιδιωτικού και δημόσιου κεφαλαίου της οικονομίας και στηρίζουν την αναπτυξιακή διαδικασία και τον εκσυγχρονισμό της χώρας σε μακροχρόνια βάση.

Η αναπτυξιακή πολιτική προωθείται με την εντατικοποίηση των ενεργειών για την άμεση έναρξη και την ταχεία υλοποίηση των έργων των προγραμμάτων της περιόδου 2014-2020, καθώς και με την επίσπευση των ενεργειών για την ολοκλήρωση όλων των ημιτελών έργων ΕΣΠΑ 2007-2013.

Σταθερή επιδίωξη για την υλοποίηση του συγχρηματοδοτούμενου σκέλους του ΠΔΕ και για το 2018 παραμένει η απορρόφηση των πόρων, έτσι ώστε να εξασφαλιστεί η εισροή της αναλογούσας κοινοτικής συνδρομής. Στο πλαίσιο αυτό εξακολουθούν να αποτελούν προτεραιότητα οι τομείς των μεγάλων έργων υποδομών (οδικά έργα, σιδηρόδρομοι, μετρό κ.λπ.), η προώθηση της επιχειρηματικότητας (κυρίως στους τομείς της μεταποίησης και του τουρισμού), η ενίσχυση της απασχόλησης, η εκπαίδευση και κατάρτιση, οι τομείς της υγείας και της πρόνοιας, η προστασία του περιβάλλοντος, τα έργα υποδομής των ΟΤΑ όλης της χώρας, καθώς και οι δράσεις για τη διοικητική μεταρρύθμιση, την παιδεία και την ενίσχυση της κοινωνικής συνοχής.

Σε ό,τι αφορά τέλος το σκέλος του ΠΔΕ που χρηματοδοτείται αμιγώς από εθνικούς πόρους, προβλέπεται να χρηματοδοτηθούν δράσεις, με βασικά κριτήρια την κάλυψη ανελαστικών υποχρεώσεων και επιτακτικών αναγκών που αφορούν την κοινωνική συνοχή, τη συνέργεια σε συγχρηματοδοτούμενα έργα από την ΕΕ και τη συμπληρωματικότητα.

Οι δράσεις που προβλέπεται να χρηματοδοτηθούν αφορούν κυρίως προγράμματα απασχόλησης, εκπαίδευσης, συντηρήσεις υποδομών, αποκατάσταση ζημιών σε υποδομές από σεισμούς, πυρκαγιές και άλλες φυσικές καταστροφές, καθώς και ενισχύσεις πληγέντων από αυτές. Τέλος, θα χρηματοδοτηθούν κοινωνικά προγράμματα για τις πλέον ευάλωτες ομάδες του πληθυσμού (κοινωνική πρόνοια, καταπολέμηση της ανεργίας κ.λπ.), καθώς και προγράμματα για την ορθολογική οργάνωση και τον εκσυγχρονισμό της Δημόσιας Διοίκησης.

Στον πίνακα που ακολουθεί παρουσιάζεται η διαχρονική εξέλιξη του ΠΔΕ από το 2008 έως και το 2018.

|  |  |  |  |
| --- | --- | --- | --- |
| **Πίνακας 3.10 Διαχρονική εξέλιξη δαπανών ΠΔΕ (2008-2018)**  **(σε εκατ. ευρώ)** | | | |
|  | | | |
| **Έτη** | **ΠΔΕ** | | |
| **Λοιποί**  **εθνικοί πόροι** | **Συγχρηματοδοτούμενο** | **Σύνολο** |
| 2008 | 2.559 | 7.065 | 9.624 |
| 2009 | 2.455 | 7.133 | 9.588 |
| 2010 | 2.218 | 6.236 | 8.454 |
| 2011 | 1.885 | 4.722 | 6.608 |
| 2012 | 1.412 | 4.710 | 6.122 |
| 2013 | 783 | 5.867 | 6.650 |
| 2014 | 710 | 5.882 | 6.592 |
| 2015 | 681 | 5.725 | 6.406 |
| 2016 | 833 | 5.454 | 6.288 |
| 2017 | 1.000 | 5.750 | 6.750 |
| 2018 | 1.000 | 5.750 | 6.750 |

Πηγή: Διεύθυνση Δημοσίων Επενδύσεων Υπουργείου Οικονομίας και Ανάπτυξης.

**Συγχρηματοδοτούμενα προγράμματα ΠΔΕ**

Κύρια πηγή εσόδων για τη χρηματοδότηση των έργων του ΠΔΕ αποτελούν οι εισροές από την Ευρωπαϊκή Ένωση μέσω των Ευρωπαϊκών Διαρθρωτικών και Επενδυτικών Ταμείων.

Βασικός στόχος και στο 2018 παραμένει η ταχεία και πλήρης ενεργοποίηση των πόρων του ΕΣΠΑ 2014-2020, αλλά και η ολοκλήρωση όλων των ημιτελών έργων της προηγούμενης προγραμματικής περιόδου 2007-2013, προκειμένου να αποφευχθεί η απώλεια ή/και η επιστροφή πόρων.

**Ολοκλήρωση έργων ΕΣΠΑ 2007-2013**

Στις 31/3/2017 υποβλήθηκαν στην ΕΕ οι εκθέσεις κλεισίματος όλων των Επιχειρησιακών Προγραμμάτων (ΕΠ) του ΕΣΠΑ 2007-2013 (Ταμεία ΕΤΠΑ, ΕΚΤ και Ταμείο Συνοχής), με βάση την κανονιστική υποχρέωση. Οι δηλωθείσες κατά το κλείσιμο δαπάνες ανήλθαν σε 21.600 εκατ. ευρώ, ήτοι σε ποσοστό 105,4% έναντι της δέσμευσης κοινοτικής συμμετοχής. Το ποσοστό αυτό αφήνει ένα ικανοποιητικό περιθώριο ασφαλείας για τη μη απώλεια πόρων κοινοτικής συμμετοχής, σε περίπτωση που κάποιες από τις δηλωθείσες δαπάνες εξαιρεθούν.

Πέραν αυτών, για τις κατηγορίες έργων του ΕΣΠΑ 2007-2013 με ειδική αντιμετώπιση σε ό,τι αφορά την ολοκλήρωσή τους, η εξέλιξή τους έχει ως εξής:

* **Ημιτελή έργα**

Με την αριθ. C(2015) 2771 Απόφαση της Ε. Επιτροπής, δόθηκε η δυνατότητα σε πράξεις του ΕΣΠΑ 2007-2013 που δεν ολοκληρώθηκαν μέχρι 31/03/2017 να δηλωθούν ως μη λειτουργούσες πράξεις ή ημιτελή έργα. Οι δικαιούχοι έχουν την υποχρέωση να ολοκληρώσουν τα δηλωθέντα ως ημιτελή έργα του ΕΣΠΑ 2007-2013, μέχρι 31/03/2019. Για τα έργα αυτά έχουν ήδη πραγματοποιηθεί δαπάνες ύψους 1.180 εκατ. ευρώ, έναντι συνολικού προϋπολογισμού 1.700 εκατ. ευρώ.

* **Τμηματοποιημένα έργα**

Με την προαναφερόμενη απόφαση της Ε. Επιτροπής, δόθηκε επίσης η δυνατότητα εκτέλεσης κατά φάσεις έργων, ενταγμένων σε ΕΠ του ΕΣΠΑ 2007-2013, με συνολικό κόστος άνω των 5 εκατ. ευρώ και υπό τις λοιπές προϋποθέσεις που ορίζονται στην απόφαση.

* **Μεγάλα Έργα ΕΣΠΑ 2007- 2013**

Για τα μεγάλα έργα της ΠΠ 2007-2013 δεν υπάρχει καμιά εκκρεμότητα.

**Επιτάχυνση έργων ΕΣΠΑ 2014-2020**

***Η αναπτυξιακή στρατηγική και η ενεργοποίηση των Προγραμμάτων***

Το Εταιρικό Σύμφωνο για το Πλαίσιο Ανάπτυξης (ΕΣΠΑ) 2014-2020 που εγκρίθηκε το 2014, έχει συνολικό προϋπολογισμό ύψους 19.903 εκατ. ευρώ περίπου (σε όρους ενωσιακής συνδρομής και τρέχουσες τιμές). Επιπλέον, από την ενδιάμεση Αναθεώρηση του Πολυετούς Δημοσιονομικού Πλαισίου 2014-2020, η χώρα προβλέπεται να επωφεληθεί με επιπλέον πόρους ύψους 1.000 εκατ. ευρώ. Η απόφαση αυτή θα οδηγήσει στη 2η αναθεώρηση του ΕΣΠΑ 2014-2020 και των προγραμμάτων του.

Κρίσιμο θέμα για την ενεργοποίηση των προγραμμάτων, αποτελεί η ενσωμάτωση των εκ των προτέρων αιρεσιμοτήτων σε αυτά. Ο όρος αναφέρεται σε προϋποθέσεις για χρηματοδότηση από τα Ευρωπαϊκά Διαρθρωτικά και Επενδυτικά Ταμεία στο πλαίσιο του ΕΣΠΑ. Ενδεικτικό στοιχείο για την πρόοδο της εκπλήρωσης του συνόλου των εκ των προτέρων αιρεσιμοτήτων είναι το γεγονός ότι, κατά την έγκριση των ΕΠ εκκρεμούσαν συνολικά 22 σχετικές περιπτώσεις, ενώ σύμφωνα με την 1η Έκθεση προόδου του ΕΣΠΑ (στοιχεία 3/8/2017), εκκρεμεί μερικώς μόνο μία περίπτωση.

***Πρόοδος υλοποίησης***

Το 2017, η ενεργοποίηση των Επιχειρησιακών Προγραμμάτων ανέρχεται πλέον στο 85,5% των διαθέσιμων πόρων σε όρους δημόσιας δαπάνης.

Ειδικότερα, με βάση τα στοιχεία υλοποίησης:

* Για το σύνολο των ΕΠ έχουν δημοσιευθεί προσκλήσεις ύψους 12.800 εκατ. ευρώ περίπου, εκ των οποίων 8.600 εκατ. ευρώ περίπου αφορούν σε τομεακά ΕΠ, 3.900 εκατ. ευρώ στα περιφερειακά ΕΠ και 294 εκατ. ευρώ στα προγράμματα Ευρωπαϊκής Εδαφικής Συνεργασίας.
* Η συγχρηματοδοτούμενη δαπάνη των ενταγμένων έργων για το σύνολο του ΕΣΠΑ ανέρχεται στα 8.900 εκατ. ευρώ περίπου, εκ των οποίων 6.200 εκατ. ευρώ περίπου αφορούν τα τομεακά ΕΠ και 2.700 εκατ. ευρώ περίπου τα περιφερειακά ΕΠ.
* Η συγχρηματοδοτούμενη δαπάνη των νομικών δεσμεύσεων για το σύνολο του ΕΣΠΑ ανέρχεται στα 5.600 εκατ. ευρώ, εκ των οποίων 4.300 εκατ. ευρώ αφορούν τα τομεακά ΕΠ και 1.300 εκατ. ευρώ τα περιφερειακά ΕΠ.

Αξίζει να αναφερθεί ότι, με βάση τα επίσημα στοιχεία της Ευρωπαϊκής Επιτροπής, η Ελλάδα κατατάσσεται στην πρώτη τριάδα Κρατών Μελών σε όλη την Ευρώπη στην απορρόφηση των πόρων του ΕΣΠΑ 2014-2020 (συνολικές εισροές από ΕΕ).

***Υλοποιούμενες δράσεις ΕΣΠΑ 2014-2020***

* Τα Περιφερειακά Επιχειρησιακά Προγράμματα έχουν ενεργοποιήσει δράσεις συνολικού προϋπολογισμού 3.940 εκατ. ευρώ, εκ των οποίων 3.500 εκατ. ευρώ αφορούν συγχρηματοδοτούμενες δράσεις του ΕΤΠΑ και 440 εκατ. ευρώ αφορούν δράσεις του ΕΚΤ.

Όσον αφορά το ΕΤΠΑ, μεταξύ άλλων έχουν ενεργοποιηθεί δράσεις για:

- την ενίσχυση της έρευνας και της καινοτομίας καθώς και των εφαρμογών του τομέα Τεχνολογίας, Πληροφορικής και Επικοινωνιών (ΤΠΕ) (65 εκατ. ευρώ),

- την προσαρμογή στην κλιματική αλλαγή και πρόληψη κινδύνων (248 εκατ. ευρώ),

- τον τομέα του περιβάλλοντος (834 εκατ. ευρώ),

- τον πολιτισμό (336 εκατ. ευρώ),

- τις μεταφορές (1.500 εκατ. ευρώ),

- τις κοινωνικές υποδομές και τις υποδομές υγείας (297 εκατ. ευρώ ),

- διάφορους άλλους τομείς (220 εκατ. ευρώ).

Όσον αφορά το ΕΚΤ, έχουν ενεργοποιηθεί δράσεις οι οποίες αφορούν:

- την ενεργητική ένταξη και βελτίωση των δυνατοτήτων απασχόλησης (197 εκατ. ευρώ),

- την ένταξη περιθωριοποιημένων κοινοτήτων (55 εκατ. ευρώ),

- την καταπολέμηση κάθε μορφής διακρίσεων και προώθησης των ίσων ευκαιριών (105 εκατ. ευρώ),

- τη βελτίωση της πρόσβασης σε υπηρεσίες υγειονομικής περίθαλψης και κοινωνικές υπηρεσίες κοινής ωφέλειας (83 εκατ. ευρώ).

* Το ΕΠ «Ανταγωνιστικότητα, Επιχειρηματικότητα, Καινοτομία» (ΕΠΑΝΕΚ) κατέχει κεντρική θέση στην προσπάθεια της χώρας για την στήριξη και ενίσχυση της ανταγωνιστικότητας της ελληνικής οικονομίας και τη δημιουργία βιώσιμων θέσεων απασχόλησης, συμβάλλοντας με πόρους συνολικού ύψους 4.600 εκατ. ευρώ. Έχουν ήδη δημοσιευτεί προσκλήσεις συνολικού ύψους 2.400 εκατ. ευρώ, ενισχύοντας σημαντικούς αναπτυξιακούς τομείς της ελληνικής οικονομίας (επιχειρηματικότητα, ενέργεια, τουρισμός, πολιτισμός, κατάρτιση, ΤΠΕ κλπ) και έχουν ενταχθεί πράξεις προϋπολογισμού ύψους 1.300 εκατ. ευρώ.

Αναλυτικότερα, το ΕΠΑΝΕΚ έχει προκηρύξει 4 στοχευμένες δράσεις παροχής κινήτρων για αυτοαπασχολούμενους επαγγελματίες, καθώς και για πολύ μικρές και μικρομεσαίες επιχειρήσεις, με συνολικό προϋπολογισμό 347 εκατ. ευρώ.

Επιπλέον, για τη διευκόλυνση της πρόσβασης της χρηματοδότησης των μικρομεσαίων επιχειρήσεων έχουν ήδη ενταχθεί στο πλαίσιο του ΕΠΑΝΕΚ δύο νέα χρηματοδοτικά εργαλεία για τις επιχειρήσεις: (α) το Ταμείο Επιχειρηματικότητας ΙΙ (ΤΕΠΙΧ ΙΙ) και (β) το Ταμείο Επιχειρηματικών Συμμετοχών (EQUIFUND). Η συνολική ενίσχυση προς τις μικρομεσαίες επιχειρήσεις μέσω του ΤΕΠΙΧ ΙΙ θα ανέλθει σε 1.000 εκατ. ευρώ με τη συμμετοχή των τραπεζών. Το EQUIFUND θα χρηματοδοτηθεί με 200 εκατ. ευρώ από το ΕΠΑΝΕΚ και επιπλέον κεφάλαια από το Ευρωπαϊκό Επενδυτικό Ταμείο (EIF) και διεθνή πιστωτικά ιδρύματα και ιδιώτες επενδυτές.

* Το ΕΠ «Υποδομές Μεταφορών, Περιβάλλον και Αειφόρος Ανάπτυξη» έχει εξειδικεύσει το 85,32% του προϋπολογισμού του, ήτοι ποσό ύψους 4.430 εκατ. ευρώ και έχει ενεργοποιήσει δράσεις συνολικού προϋπολογισμού 3.750 εκατ. ευρώ.

Μεταξύ των δράσεων που έχουν ενεργοποιηθεί είναι: δράσεις προώθησης των καθαρών αστικών και προαστιακών μεταφορών, προϋπολογισμού ύψους 1.170 εκατ. ευρώ, δράσεις διαχείρισης απορριμμάτων, προϋπολογισμού ύψους 540 εκατ. ευρώ, δράσεις ολοκλήρωσης των υποδομών συλλογής και επεξεργασίας αστικών λυμάτων, προϋπολογισμού ύψους 583 εκατ. ευρώ, έργα διαχείρισης υδάτινων πόρων προϋπολογισμού ύψους 130 εκατ. ευρώ, περιβαλλοντικές δράσεις που αφορούν έργα τουριστικού/πολιτιστικού ενδιαφέροντος, προϋπολογισμού ύψους 28 εκατ. ευρώ, κατασκευή/αναβάθμιση αυτοκινητόδρομων στο Διευρωπαϊκό Οδικό Δίκτυο, προϋπολογισμού ύψους 572 εκατ. ευρώ, σιδηρόδρομοι, προϋπολογισμού ύψους 355 εκατ. ευρώ, κ.ά.

Μέχρι το τέλος του έτους η ενεργοποίηση αναμένεται να ανέλθει στο ποσό των 3.900 εκατ. ευρώ.

* Το ΕΠ «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση», με συγχρηματοδότηση του ΕΚΤ και της Πρωτοβουλίας για την Απασχόληση των Νέων, περιλαμβάνει παρεμβάσεις που αφορούν στην ανάπτυξη και την αξιοποίηση ικανοτήτων του ανθρώπινου δυναμικού και στην ενεργό κοινωνική ενσωμάτωση.

Το ΕΠ έχει εξειδικεύσει το 85% του προϋπολογισμού του που αντιστοιχεί σε 2.280 εκατ. ευρώ και αφορά σε δράσεις καταπολέμησης της ανεργίας, στήριξης της κοινωνικής οικονομίας, εναρμόνισης οικογενειακής και επαγγελματικής ζωής, στήριξης των νέων επιστημόνων, απόκτησης ακαδημαϊκής διδακτικής εμπειρίας, πρακτικής άσκησης φοιτητών, μαθητείας για αποφοίτους ΕΠΑΛ, πρακτικής άσκησης των ΕΠΑΣ μαθητείας του ΟΑΕΔ, στήριξη του σχολείου για την καταπολέμηση της σχολικής διαρροής, δια βίου μάθησης και επαγγελματικής εκπαίδευσης.

Έχουν δημοσιευτεί προσκλήσεις συνολικού ύψους 1.770 εκατ. ευρώ, έχουν ενταχθεί πράξεις 1.510 εκατ. ευρώ και έχουν αναληφθεί νομικές δεσμεύσεις ύψους 1.100 εκατ. ευρώ.

* Το ΕΠ «Μεταρρύθμιση Δημόσιου Τομέα», έχει σαν στόχο να ενισχύσει την οργανωτική, θεσμική και επιχειρησιακή ικανότητα της δημόσιας διοίκησης και της τοπικής αυτοδιοίκησης, να προωθήσει την ηλεκτρονική διακυβέρνηση στον Δημόσιο Τομέα και να υποστηρίξει την ανάπτυξη του ανθρώπινου δυναμικού του.

Έχουν ενεργοποιηθεί δράσεις συνολικού προϋπολογισμού 284 εκατ. ευρώ, οι οποίες αφορούν σε δράσεις για τη στήριξη της μεταρρύθμισης του ασφαλιστικού συστήματος, τη στήριξη της πολιτικής για την αντιμετώπιση του προβλήματος των κόκκινων δανείων, τη στήριξη της μεταρρύθμισης στο χώρο της Υγείας με έμφαση στην Πρωτοβάθμια Υγεία, τη στήριξη των επιτελικών λειτουργιών της Δημόσιας Διοίκησης και τη στήριξη της μεταρρύθμισης στην Τοπική Αυτοδιοίκηση.

Μέχρι σήμερα έχουν ενταχθεί πράξεις προϋπολογισμού ύψους 199 εκατ. ευρώ και έχουν αναληφθεί νομικές δεσμεύσεις προϋπολογισμού ύψους 136 εκατ. ευρώ.

* ΕΠ Αγροτικής Ανάπτυξης-ΕΠ Αλιείας και Θάλασσας: Τα προγράμματα αυτά στοχεύουν στη μετάβαση σε ένα ισχυρό αγροδιατροφικό σύστημα, στην αύξηση της προστιθέμενης αξίας στην παραγωγή και τη μεταποίηση για τη δημιουργία ποιοτικών προϊόντων και στην ολοκληρωμένη ανάπτυξη του αγροτικού χώρου. Ο προϋπολογισμός για το πρόγραμμα της Αγροτικής Ανάπτυξης (ΠΑΑ) προβλέπει πόρους ύψους 5.600 εκατ. ευρώ και για το πρόγραμμα Αλιεία και Θάλασσα (ΕΠΑΛΘ) 523 εκατ. ευρώ.

Συνολικά για το ΠΑΑ, έχουν εκδοθεί προσκλήσεις για τις παρακάτω δράσεις/μέτρα:

Κατάρτιση και ανάπτυξη δεξιοτήτων για νέους γεωργούς και μικρές γεωργικές εκμεταλλεύσεις (10 εκατ. ευρώ), γενετικοί πόροι στην κτηνοτροφία (17 εκατ. ευρώ), βιολογικές καλλιέργειες (443 εκατ. ευρώ), νέοι γεωργοί (241 εκατ. ευρώ), προετοιμασία στρατηγικής της τοπικής ανάπτυξης Leader (326 εκατ. ευρώ), για το οποίο έχει ολοκληρωθεί η αξιολόγηση των τοπικών προγραμμάτων και η κατανομή πόρων στις ομάδες τοπικής δράσης, εξισωτική αποζημίωση (486 εκατ. ευρώ για τα έτη 2016 και 2017), μεταποίηση, εμπορία ή/και ανάπτυξη των γεωργικών προϊόντων (150 εκατ. ευρώ), βελτίωση πρόσβασης σε γεωργική γη και κτηνοτροφικές εκμεταλλεύσεις από τις Περιφέρειες της χώρας (39 εκατ. ευρώ) κ.α.

Το επόμενο διάστημα, βασικό στόχο για το ΠΑΑ αποτελεί η ενεργοποίηση των παρακάτω δράσεων/μέτρων:

- ομάδες παραγωγών, για την κάλυψη λειτουργικών δαπανών συλλογικών σχημάτων που συστήνονται για τη βελτίωση της ανταγωνιστικότητας του πρωτογενή τομέα,

- επενδύσεις σε προληπτικές δράσεις, που αποσκοπούν στη μείωση των επιπτώσεων της κλιματικής αλλαγής,

- δημόσιες και ιδιωτικές επενδύσεις από τα προγράμματα CLLD/LEADER,

- μείωση της νιτρορύπανσης, βιολογικές καλλιέργειες (2η Πρόσκληση),

- σχέδια βελτίωσης (εκσυγχρονισμός γεωργικών εκμεταλλεύσεων).

Για το ΕΠΑΛΘ, έχουν εκδοθεί προσκλήσεις για τις δράσεις/μέτρα:

- αλιευτικά καταφύγια-ιχθυόσκαλες (9 εκατ. ευρώ),

- στρατηγικές Τοπικής Ανάπτυξης (CLLD/LEADER 54 εκατ. ευρώ),

- καινοτομία στην αλιεία (4 εκατ. ευρώ),

- αλιευτικοί λιμένες, τόποι εκφόρτωσης, ιχθυόσκαλες και καταφύγια (41 εκατ. ευρώ),

- καινοτομία στην υδατοκαλλιέργεια (10 εκατ. ευρώ),

- παραγωγικές επενδύσεις στην υδατοκαλλιέργεια (57 εκατ. ευρώ),

- συλλογή δεδομένων (19 εκατ. ευρώ),

- εκσυγχρονισμός και αγορά ελεγκτικών μέσων, συμπεριλαμβανομένων περιπολικών πλοίων, αεροσκαφών και ελικοπτέρων (40 εκατ. ευρώ),

- μεταποίηση προϊόντων αλιείας και υδατοκαλλιέργειας (50 εκατ. ευρώ),

- προαγωγή της εφαρμογής της Ολοκληρωμένης Θαλάσσιας Πολιτικής (6 εκατ. ευρώ) κ.α.

* Προγράμματα Ευρωπαϊκής Εδαφικής Συνεργασίας: Από τους συνολικούς διαθέσιμους πόρους ύψους 454 εκατ. ευρώ, εκδόθηκαν προσκλήσεις και εντάχθηκαν έργα προϋπολογισμού 319 εκατ. ευρώ, που αφορούν τα διασυνοριακά προγράμματα με Κύπρο, Βουλγαρία, ΠΓΔΜ, Αλβανία, Ιταλία και το διακρατικό πρόγραμμα συνεργασίας Βαλκανικής - Μεσογείου.

***Μεγάλα Έργα ΕΣΠΑ 2014 – 2020***

Τα προβλεπόμενα μεγάλα έργα είναι 34, από τα οποία τα 15 αποτελούν τη Φάση Β των τμηματοποιημένων έργων του ΕΣΠΑ 2007-2013. Το συνολικό κόστος των μεγάλων έργων της ΠΠ 2014-2020 ανέρχεται σε 9.200 εκατ. ευρώ περίπου, με τα 6.800 εκατ. ευρώ περίπου να είναι επιλέξιμα συγχρηματοδότησης.

Τα μεγάλα έργα της ΠΠ 2014-2020, εντάσσονται στα Επιχειρησιακά Προγράμματα (ΕΠ): ΕΠΑΝΕΚ, ΥΜΕΠΕΡΑΑ, Περιφερειακό Επιχειρησιακό Πρόγραμμα Αττικής, Περιφερειακό Επιχειρησιακό Πρόγραμμα Κεντρικής Μακεδονίας, Περιφερειακό Επιχειρησιακό Πρόγραμμα Στερεάς Ελλάδας.

Εκτιμάται ότι, εντός του 2017 θα πραγματοποιηθεί η υποβολή 12 φακέλων μεγάλων έργων προς την ΕΕ, τα οποία αντιστοιχούν σε συνολικό κόστος 2.600 εκατ. ευρώ, περίπου, εκ των οποίων το μεγαλύτερο μέρος (2.500 εκατ. ευρώ περίπου) είναι επιλέξιμα προς συγχρηματοδότηση.

***Θεσμικές παρεμβάσεις***

Για την αποτελεσματική εφαρμογή του αναπτυξιακού προγραμματισμού της περιόδου 2014-2020, το Υπουργείο Οικονομίας και Ανάπτυξης διαμόρφωσε το θεσμικό πλαίσιο, όπου αποτυπώθηκαν οι εθνικές επιλογές και ενσωματώθηκαν οι απαιτήσεις των ευρωπαϊκών κανονισμών για τα Διαρθρωτικά Ταμεία.

***Μηχανισμός «Συνδέοντας την Ευρώπη» / Connecting Europe Facility (CEF) 2014-2020***

Οι δράσεις των Διευρωπαϊκών Δικτύων (ΔΕΔ) συμβάλλουν στη δημιουργία και την ανάπτυξη έργων υποδομής στους τομείς των μεταφορών, της ενέργειας και των τηλεπικοινωνιών και αποσκοπούν στην προώθηση της διασύνδεσης και της διαλειτουργικότητας των εθνικών δικτύων, της πρόσβασης σε αυτά τα δίκτυα, καθώς και στην ανάγκη να συνδεθούν οι νησιωτικές, οι μεσόγειες και οι περιφερειακές περιοχές με τις κεντρικές περιοχές της Ευρωπαϊκής Ένωσης.

Η ενωσιακή συνδρομή από το CEF, για το σύνολο των κρατών-μελών, ανέρχεται σε 33.200 εκατ. ευρώ και τελεί υπό την κεντρική διαχείριση της Ευρωπαϊκής Επιτροπής με την υποστήριξη του εκτελεστικού οργανισμού [Innovation & Networks Executive Agency](https://www.google.gr/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAA&url=http%3A%2F%2Finea.ec.europa.eu%2F&ei=EOvLU8iXJIfNygP0sIGgAw&usg=AFQjCNHtpbxG7zfBhGaqBrCuS4AFpm4xEQ&bvm=bv.71198958,d.bGQ) (ΙΝΕΑ).

Σε ό,τι αφορά στα έργα που χρηματοδοτούνται στη χώρα μας και για τα οποία έχουν ήδη εκδοθεί ή αναμένεται να εκδοθούν οι σχετικές εγκριτικές αποφάσεις, αυτά αφορούν κυρίως έργα στον τομέα των μεταφορών, προϋπολογισμού 934 εκατ. ευρώ, με συγχρηματοδότηση ύψους 606 εκατ. ευρώ, έργα στον τομέα ενέργειας, προϋπολογισμού 21 εκατ. ευρώ, με συγχρηματοδότηση ύψους 10,8 εκατ. ευρώ και έργα στον τομέα των τηλεπικοινωνιών, προϋπολογισμού 7,6 εκατ. ευρώ, με συγχρηματοδότηση ύψους 5,4 εκατ. ευρώ.

Με τις εκδοθείσες και υπό έκδοση αποφάσεις, η αναλογούσα για τη χώρα μας ενωσιακή συνδρομή, που προέρχεται από το Ταμείο Συνοχής, ύψους 580 εκατ. ευρώ, έχει δεσμευτεί και έχει εκταμιευτεί ήδη προκαταβολή ύψους 181 εκατ. ευρώ.

**ΠΔΕ 2018 χρηματοδοτούμενο αμιγώς από εθνικούς πόρους**

Το ποσό των 1.000 εκατ. ευρώ προορίζεται για τη χρηματοδότηση έργων με τα οποία προωθούνται πολιτικές και δράσεις των υπουργείων, των περιφερειών και για αντιμετώπιση έκτακτων αναγκών.

Για την αποδοτικότερη διάθεση των πόρων της κατηγορίας αυτής, το 2018 θα ισχύσουν διαδικασίες ορθότερης ιεράρχησης και επιλογής των έργων που θα χρηματοδοτηθούν, με βασικό κριτήριο την κάλυψη ανελαστικών υποχρεώσεων που αφορούν στην κοινωνική συνοχή. Επίσης, βασικό κριτήριο για τη χρηματοδότηση των έργων του εθνικού σκέλους του ΠΔΕ θα είναι και το 2018 η συμπληρωματικότητα, οι συνέργειες και η σκοπιμότητα των δράσεων αυτών σε σχέση με την εκτέλεση έργων συγχρηματοδοτούμενων από την ΕΕ.

Οι κατηγορίες έργων που θα χρηματοδοτηθούν περιλαμβάνουν κυρίως επενδυτικές δραστηριότητες των ΟΤΑ β’ βαθμού, συντηρήσεις υποδομών, αποκατάσταση ζημιών σε έργα υποδομής από φυσικές καταστροφές και ενισχύσεις πληγέντων από αυτές, ενισχύσεις ιδιωτικών επενδύσεων, σε εφαρμογή αναπτυξιακών νόμων, καθώς και έργα που αποσκοπούν στην ορθολογική οργάνωση και τον εκσυγχρονισμό της Δημόσιας Διοίκησης.

Επίσης, στο πλαίσιο της ασκούμενης κοινωνικής πολιτικής για την υποβοήθηση κοινωνικών ομάδων με ιδιαίτερα προβλήματα, θα διατεθούν πόροι για την κοινωνική πρόνοια και την καταπολέμηση της ανεργίας.

**Χρηματοδοτούμενες δράσεις Φορέων πολιτικής**

***Δράσεις αρμοδιότητας του Υπουργείου Υποδομών και Μεταφορών***

Το Υπουργείο Υποδομών και Μεταφορών υλοποιεί μεγάλα έργα υποδομών που αφορούν κυρίως στην ανάπτυξη και τον εκσυγχρονισμό των μεταφορικών υποδομών.

Το υλοποιούμενο πρόγραμμα περιλαμβάνει δράσεις που αφορούν στην κατασκευή των εθνικών οδικών αξόνων, στην κατασκευή των έργων Μετρό, στην κατασκευή νέου σιδηροδρομικού δικτύου και στην επέκταση του ήδη υπάρχοντος, στην κατασκευή της επέκτασης του Προαστιακού Σιδηροδρόμου Αθηνών, στα λιμενικά έργα και στα έργα για τα αεροδρόμια, στα εγγειοβελτιωτικά έργα καθώς και στα έργα του συνολικού εθνικού και επαρχιακού οδικού δικτύου της χώρας. Επίσης, περιλαμβάνονται έργα κτιριακών υποδομών που συμβάλλουν σημαντικά στη βελτίωση των τομέων της υγείας, παιδείας και δικαιοσύνης (νοσοκομεία, σχολεία, δικαστικά μέγαρα, σωφρονιστικά ιδρύματα), καθώς και έργα για τη βελτίωση των υποδομών ύδρευσης και αποχέτευσης.

***Δράσεις αρμοδιότητας του Υπουργείου Οικονομίας και Ανάπτυξης***

Το ΠΔΕ στο πλαίσιο πολιτικών ενίσχυσης των ιδιωτικών επενδύσεων χρηματοδοτεί δράσεις που ενισχύουν τομείς βιομηχανίας, βιοτεχνίας, τουρισμού, προστασίας του περιβάλλοντος και τον πρωτογενή τομέα. Εργαλείο για την υλοποίηση των πολιτικών αυτών αποτελούν οι αναπτυξιακοί νόμοι, που στηρίζουν την ανάπτυξη τόσο των νέων όσο και των υφιστάμενων βιομηχανικών, βιοτεχνικών και ξενοδοχειακών επιχειρήσεων, των μονάδων γεωργικής και κτηνοτροφικής παραγωγής και τον εκσυγχρονισμό τους, την προώθηση των νέων τεχνολογιών και της καινοτομίας, τη συνέργεια και δικτύωση των επιχειρήσεων, την απασχόληση και την ανάπτυξη της περιφέρειας. Επίσης, για την ανάπτυξη και ενίσχυση των υπηρεσιών εμπορίου, ενισχύονται δράσεις που αφορούν τον εκσυγχρονισμό χερσαίων εμπορευματικών και οδικών μεταφορών.

Επιπλέον, παρεμβαίνει για την στήριξη της ανταγωνιστικότητας και της εξωστρέφειας των επιχειρήσεων, με υλοποίηση προγραμμάτων ενίσχυσης μικρομεσαίων επιχειρήσεων που δραστηριοποιούνται στους τομείς της μεταποίησης, του τουρισμού, του εμπορίου και των υπηρεσιών.

Τέλος, αναπτύσσονται παρεμβάσεις γενικότερου οικονομικού σχεδιασμού, δράσεις για την τεχνική υποστήριξη εφαρμογής του προγράμματος και υλοποιούνται έργα περιφερειακού επιπέδου.

Θα πρέπει επίσης να τονισθεί ότι, η διοχέτευση των πόρων για τη χρηματοδότηση των Περιφερειακών Προγραμμάτων του ΠΔΕ πραγματοποιείται μέσω του Υπουργείου Οικονομίας και Ανάπτυξης και για το λόγο αυτό έχουν προβλεφθεί πιστώσεις ύψους 1.180 εκατ. ευρώ προκειμένου να χρηματοδοτηθεί η υλοποίηση έργων στο πλαίσιο του Περιφερειακού Προγράμματος.

***Δράσεις αρμοδιότητας του Υπουργείου Αγροτικής Ανάπτυξης και Τροφίμων***

Στα έργα του γεωργικού τομέα περιλαμβάνονται έργα υποδομών για τη βελτίωση συνθηκών μεταποίησης και εμπορίας γεωργικών προϊόντων, οικονομικές ενισχύσεις γεωργικών προγραμμάτων, κατασκευαστικές βελτιώσεις και εξοπλισμός κτηνιατρικών εργαστηρίων σε ακριτικές περιοχές, εγγειοβελτιωτικά έργα, έργα ενίσχυσης της αλιείας κ.λπ.

***Δράσεις αρμοδιότητας του Υπουργείου Παιδείας, Έρευνας και Θρησκευμάτων και του Υπουργείου Πολιτισμού και Αθλητισμού***

Τα έργα της παιδείας περιλαμβάνουν έργα υποδομής, κτηριακές εγκαταστάσεις και εξοπλισμό των ΑΕΙ και των ΤΕΙ, καθώς και των σχολικών μονάδων πρωτοβάθμιας και δευτεροβάθμιας εκπαίδευσης.

Η ταχύτητα των τεχνολογικών και οργανωτικών αλλαγών στην παραγωγική διαδικασία δημιουργεί συνεχώς την ανάγκη απόκτησης νέων γνώσεων και ανάπτυξης ποικίλων δεξιοτήτων στο κοινωνικό σύνολο. Η επίτευξη αυτού του στόχου επιτυγχάνεται μέσω των δράσεων των συγχρηματοδοτούμενων προγραμμάτων του ΕΣΠΑ που αφορούν στην Εκπαίδευση και Δια Βίου Μάθηση, το μεγαλύτερο μέρος του οποίου υλοποιεί το Υπουργείο Παιδείας, Έρευνας και Θρησκευμάτων. Επίσης, χρηματοδοτούνται δράσεις για την έρευνα και την τεχνολογία, προγράμματα ανάπτυξης βιομηχανικών ερευνών, καθώς και προγράμματα ενίσχυσης ερευνητικού δυναμικού.

Σημαντική είναι και η συμμετοχή του ΠΔΕ για έργα πολιτισμού, όπως η κατασκευή-επισκευή μουσείων, η συντήρηση μνημείων και αρχαιολογικών χώρων, όπως και η συνολική ανάδειξή τους, καθώς και για έργα αθλητισμού.

***Δράσεις αρμοδιότητας του Υπουργείου Περιβάλλοντος και Ενέργειας***

Σημαντική είναι η συμμετοχή του ΠΔΕ 2018 για έργα που συμβάλλουν στην προστασία και αναβάθμιση του περιβάλλοντος και την βιώσιμη οικιστική ανάπτυξη, καθώς και την προστασία των δασών. Στις δαπάνες για ενέργεια περιλαμβάνονται οι επιχορηγήσεις σε ενδιάμεσους φορείς (όπως Κέντρο Ανανεώσιμων Πηγών Ενέργειας - ΚΑΠΕ) για την πραγματοποίηση ιδιωτικών επενδύσεων ανανεώσιμων πηγών ενέργειας.

***Δράσεις αρμοδιότητας Υπουργείου Εργασίας Κοινωνικής Ασφάλισης και Κοινωνικής Αλληλεγγύης και του Υπουργείου Υγείας***

Στο πλαίσιο του υπάρχοντος δυναμικού και ευμετάβλητου εργασιακού περιβάλλοντος, δράσεις που αφορούν στην προώθηση της απασχόλησης, την ενίσχυση της επιχειρηματικότητας και την καταπολέμηση του κοινωνικού αποκλεισμού κρίνονται σημαντικές. Ο ρόλος της κατάρτισης και της εκπαίδευσης καθίσταται πρωταρχικός, τόσο για τους άνεργους όσο και για τους εργαζόμενους με ιδιαίτερη βαρύτητα στους νέους και τις γυναίκες, στον τομέα της ενίσχυσης των προοπτικών απασχόλησης, αλλά και της επαγγελματικής ανέλιξης αντίστοιχα.

Το ΠΔΕ στηρίζει τις παραπάνω δράσεις μέσω χρηματοδοτικών ενισχύσεων για την ανάληψη επιχειρηματικών πρωτοβουλιών σε όλους σχεδόν τους τομείς οικονομικής δραστηριότητας, με προτεραιότητα σε κλάδους και τομείς της οικονομίας που ενσωματώνουν την καινοτομία. Ειδικά για τους νέους, ενισχύονται συστηματικά προγράμματα μετάβασης από την εκπαίδευση στην εργασία, ώστε να υποστηριχθεί η απόκτηση πρώτης εργασιακής εμπειρίας, καθώς και η προώθηση της επιχειρηματικότητας.

Στις δαπάνες για την υγεία και την πρόνοια περιλαμβάνονται, μεταξύ άλλων, δαπάνες για εξοπλισμό των νοσοκομείων, για λειτουργία παιδικών σταθμών και γηροκομείων, για δημιουργία δομών αποασυλοποίησης ψυχικά ασθενών όπως και δομών παροχής φροντίδας ψυχικής υγείας, καθώς και δαπάνες για την αντιμετώπιση εκτάκτων αναγκών.

Τέλος, σημαντική παράμετρος αποτελεί η συνέργεια με δράσεις άλλων Υπουργείων με σκοπό το συντονισμό και τη συμπληρωματικότητα των δράσεων, ώστε να παραχθούν πολλαπλασιαστικά αποτελέσματα.

***Δράσεις αρμοδιότητας των Υπουργείων Εσωτερικών, Διοικητικής Ανασυγκρότησης και Ψηφιακής Πολιτικής, Τηλεπικοινωνιών και Ενημέρωσης***

Σημαντικά κονδύλια θα διατεθούν το 2018 για τη χρηματοδότηση δράσεων για την τοπική αυτοδιοίκηση, τον εκσυγχρονισμό και τη βελτίωση της λειτουργίας της Δημόσιας Διοίκησης, καθώς και την ψηφιακή σύγκλιση.

Στο πλαίσιο αυτό, χρηματοδοτούνται δράσεις για την τοπική αυτοδιοίκηση και τις κοινωνικές της υποδομές, την πρόληψη και αντιμετώπιση ζημιών/καταστροφών που προκαλούνται από θεομηνίες, τη βελτίωση της παραγωγικότητας και ποιότητας των δημοσίων υπηρεσιών, την άρση διοικητικών εμποδίων, τη διοικητική διαφάνεια και την καταπολέμηση της διαφθοράς, την ανάπτυξη της ηλεκτρονικής διακυβέρνησης, την ενίσχυση της διαπεριφερειακής συνεργασίας, τη μετατροπή των ΚΕΠ σε κέντρα ολοκληρωμένων συναλλαγών, την ψηφιακή σύγκλιση κ.λπ.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Πίνακας 3.11 Δαπάνες ΠΔΕ κατά φορέα 2016-2018**  **(σε εκατ. ευρώ)** | | | | | | | | | | | | |
|  | | | | | | | | | | | | |
| **Υπουργείο - Φορέας** | **2016\*** | | | | **2017** | | | | **2018** | | | |
| **Πραγματοποιήσεις** | | | **Συμμετοχή %** | **Εκτιμήσεις Πραγμ/σεων** | | | **Συμμετοχή %** | **Προϋπολογισμός** | | | **Συμμετοχή %** |
| **Συγχρ/νες** | **Λοιπές από**  **εθνικούς**  **πόρους** | **Σύνολο** | **Συγχρ/νες** | **Λοιπές από**  **εθνικούς πόρους** | **Σύνολο** | **Συγχρ/νες** | **Λοιπές από**  **εθνικούς πόρους** | **Σύνολο** |
| Βουλή των Ελλήνων |  |  |  | 0,00 | 1 |  | 1 | 0,01 | 1 |  | 1 | 0,01 |
| Εσωτερικών | 138 | 23 | 161 | 2,55 | 190 | 26 | 216 | 3,20 | 155 | 37 | 192 | 2,84 |
| Οικονομικών | 1 |  | 1 | 0,01 | 4 | 3 | 7 | 0,10 | 4 | 3 | 7 | 0,10 |
| Εξωτερικών | 1 | 1 | 3 | 0,04 | 3 | 3 | 6 | 0,09 | 3 | 2 | 5 | 0,07 |
| Εθνικής Άμυνας | 0 | 4 | 4 | 0,07 | 10 | 8 | 18 | 0,27 | 5 | 4 | 9 | 0,13 |
| Οικονομίας και Ανάπτυξης | 1.004 | 353 | 1.358 | 21,59 | 1.704 | 448 | 2.152 | 31,88 | 1.694 | 454 | 2.148 | 31,82 |
| εκ των οποίων Περιφερειακά προγράμματα | 501 | 288 | 789 | 12,55 | 1.020 | 200 | 1.220 | 18,07 | 1.020 | 160 | 1.180 | 17,48 |
| Υποδομών και Μεταφορών | 2.613 | 281 | 2.895 | 46,04 | 1.723 | 199 | 1.922 | 28,47 | 1.750 | 214 | 1.964 | 29,10 |
| Περιβάλλοντος και Ενέργειας | 275 | 6 | 282 | 4,48 | 370 | 43 | 413 | 6,12 | 390 | 20 | 410 | 6,07 |
| Παιδείας, Έρευνας και Θρησκευμάτων | 399 | 105 | 505 | 8,03 | 455 | 160 | 615 | 9,11 | 455 | 165 | 620 | 9,19 |
| Πολιτισμού και Αθλητισμού | 15 | 16 | 31 | 0,49 | 71 | 25 | 96 | 1,42 | 16 | 25 | 41 | 0,61 |
| Εργασίας, Κοιν. Ασφάλισης και Κοιν.Αλληλ. | 251 | 17 | 267 | 4,25 | 360 | 31 | 391 | 5,79 | 350 | 20 | 370 | 5,48 |
| Υγείας | 5 | 2 | 7 | 0,11 | 60 | 4 | 64 | 0,95 | 15 | 20 | 35 | 0,52 |
| Αγροτικής Ανάπτυξης και Τροφίμων | 671 | 3 | 674 | 10,72 | 605 | 7 | 612 | 9,07 | 690 | 2 | 692 | 10,25 |
| Δικαιοσύνης, Διαφάνειας και Ανθρωπίνων Δικαιωμάτων | 7 | 0 | 7 | 0,11 | 9 | 3 | 12 | 0,18 | 8 | 3 | 11 | 0,16 |
| Ναυτιλίας και Νησιωτικής Πολιτικής | 7 | 12 | 19 | 0,30 | 25 | 12 | 37 | 0,55 | 26 | 12 | 38 | 0,56 |
| Διοικητικής Ανασυγκρότησης | 38 |  | 38 | 0,60 | 110 | 2 | 112 | 1,66 | 115 | 3 | 118 | 1,75 |
| Τουρισμού | 13 | 10 | 23 | 0,36 | 28 | 20 | 48 | 0,71 | 28 | 8 | 36 | 0,53 |
| Ψηφιακής Πολιτικής, Τηλεπικοινωνιών και Ενημέρωσης | 0 |  | 0 | 0,01 | 2 | 1 | 3 | 0,04 | 25 | 3 | 28 | 0,41 |
| Μεταναστευτικής Πολιτικής | 15 |  | 15 | 0,24 | 20 | 5 | 25 | 0,37 | 20 | 5 | 25 | 0,37 |
| **Σύνολο** | **5.454** | **833** | **6.288** | **100,00** | **5.750** | **1.000** | **6.750** | **100,00** | **5.750** | **1.000** | **6.750** | **100,00** |

\* Οι δαπάνες για το 2016 έχουν περιληφθεί με βάση τα στοιχεία του Υπουργείου Οικονομίας και Ανάπτυξης

***Δράσεις λοιπών Φορέων***

Τέλος, το ΠΔΕ χρηματοδοτεί δράσεις αρμοδιότητας των Υπουργείων Εξωτερικών, Δικαιοσύνης, Διαφάνειας και Ανθρωπίνων Δικαιωμάτων, Εθνικής Άμυνας, Οικονομικών, Μεταναστευτικής Πολιτικής, Ναυτιλίας και Νησιωτικής Πολιτικής, Τουρισμού, καθώς και της Βουλής των Ελλήνων, για τις οποίες προβλέπονται να δαπανηθούν συνολικά 132 εκατ. ευρώ, ποσό που αντιστοιχεί στο 2% περίπου του συνόλου του ΠΔΕ 2018.

**Χρηματοδότηση Έργων Περιφερειακών Προγραμμάτων**

Σύμφωνα με το σχετικό θεσμικό πλαίσιο (ν. 4270/2014), η διοχέτευση των πόρων για τη χρηματοδότηση των περιφερειακών προγραμμάτων πραγματοποιείται μέσω του Υπουργείου Οικονομίας και Ανάπτυξης, τόσο για συγχρηματοδοτούμενα όσο και για τα έργα που χρηματοδοτούνται από αμιγώς εθνικούς πόρους.

Οι πιστώσεις που προβλέπονται στο 2018 για έργα περιφερειακών προγραμμάτων ανέρχονται στο ποσό των 1.180 εκατ. ευρώ (1.020 εκατ. ευρώ για έργα συγχρηματοδοτούμενα από την ΕΕ και 160 εκατ. ευρώ για έργα χρηματοδοτούμενα αμιγώς από εθνικούς πόρους).

Στον πίνακα που ακολουθεί παρουσιάζονται στοιχεία για τη χρηματοδότηση από το ΠΔΕ των έργων των περιφερειακών προγραμμάτων για την περίοδο 2016 -2018.

|  |  |  |  |
| --- | --- | --- | --- |
| **Πίνακας 3.12 Χρηματοδότηση έργων ΠΔΕ Περιφερειακών Προγραμμάτων**  **(σε εκατ. ευρώ)** | | | |
|  |  |  |  |
|  | **2016** | **2017** | **2018** |
| **Πληρωμές** | **Εκτιμήσεις** | **Προβλέψεις** |
|  |  |  |  |
| Χρηματοδοτήσεις έργων περιφέρειας με κοινοτική συμμετοχή | 501 | 1.020 | 1.020 |
|  |  |  |  |
| Χρηματοδοτήσεις έργων περιφέρειας από εθνικούς πόρους | 288 | 200 | 160 |
|  |  |  |  |
| **Σύνολο** | **789** | **1.220** | **1.180** |

Πηγή: Διεύθυνση Δημοσίων Επενδύσεων, Υπουργείο Οικονομίας και Ανάπτυξης

**Πηγές Χρηματοδότησης του ΠΔΕ**

Βασική πηγή εσόδων για την χρηματοδότηση των έργων του ΠΔΕ αποτελούν οι εισροές από την Ευρωπαϊκή Ένωση και ειδικότερα από το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Γεωργικό Ταμείο Εγγυήσεων (ΕΓΤΕ), το Ευρωπαϊκό Κοινωνικό Ταμείο (ΕΚΤ), το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), το Ευρωπαϊκό Ταμείο Θάλασσας και Αλιείας, καθώς και τα ταμεία για τη μετανάστευση.

Οι πηγές χρηματοδότησης του ΠΔΕ κατά ταμείο για τα έτη 2016, 2017 και 2018 με τα αντίστοιχα ποσά, παρουσιάζονται στον κατωτέρω πίνακα.

|  |  |  |  |
| --- | --- | --- | --- |
| **Πίνακας 3.13 Πηγές χρηματοδότησης ΠΔΕ**  **(σε εκατ. ευρώ)** | | | |
|  | | | |
| **Πηγές εσόδων** | **2016** | **2017** | **2018** |
| **Πραγματ/σεις** | **Εκτιμήσεις** | **Προβλέψεις** |
|  |  |  |  |
| **Έσοδα δημόσιων επενδύσεων** | **4.172** | **3.427** | **3.735** |
|  |  |  |  |
| **Ίδια έσοδα** | **311** | **250** | **180** |
|  |  |  |  |
| **Επιχορηγήσεις ΕΕ** | **3.861** | **3.177** | **3.555** |
| - ΕΤΠΑ | *(1.608)* | *(1.160)* | *(1.315)* |
| - Ταμείο Συνοχής | *(315)* | *(544)* | *(692)* |
| - ΕΚΤ | *(1.120)* | *(775)* | *(868)* |
| - Λοιπά | *(69)* | *(53)* | *(66)* |
| - Μεταναστευτικά | *(39)* | *(114)* | *(84)* |
| - ΕΓΤΕ | *(12)* | *(11)* | *(15)* |
| - ΕΓΤΑΑ 2014-2020 | *(675)* | *(509)* | *(500)* |
| - ΕΤΘΑ και ΧΜΠΑ | *(24)* | *(12)* | *(15)* |
|  |  |  |  |
| **Πιστωτικά έσοδα και αύξηση στοιχείων ενεργητικού** | **2.116** | **3.323** | **3.015** |
|  |  |  |  |
| **Σύνολο** | **6.288** | **6.750** | **6.750** |

Πηγές: ΓΛΚ, Υπεύθυνες Αρχές Πιστοποίησης και Πληρωμής ΕΠ, Διεύθυνση Δημοσίων Επενδύσεων, Υπουργείο Οικονομίας και Ανάπτυξης.

**3.4 Χρηματοδοτικές ανάγκες Κρατικού Προϋπολογισμού 2018**

Στον πίνακα 3.14 εμφανίζονται οι ταμειακές χρηματοδοτικές ανάγκες του Κρατικού Προϋπολογισμού 2018, οι οποίες προβλέπεται να φθάσουν στα 1.055 εκατ. ευρώ. Αν ληφθεί υπόψη η χρηματοδότηση από τον ΕΜΣ για την εξόφληση των ληξιπρόθεσμων οφειλών των φορέων της Γενικής Κυβέρνησης σε τρίτους και η πώληση μετοχών, τότε ο καθαρός δανεισμός του Κρατικού Προϋπολογισμού θα διαμορφωθεί στα 873 εκατ. ευρώ.

|  |  |
| --- | --- |
| **Πίνακας 3.14 Χρηματοδοτικές ανάγκες Κρατικού Προϋπολογισμού 2018**  **(σε εκατ. ευρώ)** | |
|  |  |
| **Χρηματοδοτικές ανάγκες** |  |
| Έλλειμμα Κρατικού Προϋπολογισμού (ταμειακό) | 943 |
| Αυξήσεις ΜΚ εταιρειών | 112 |
| Χρηματοδότηση παλαιών υποχρεώσεων | 2.200 |
| Πώληση μετοχών κ.λπ. | -2.382 |
| **Καθαρός δανεισμός** | **873** |
| Χρεολύσια μεσομακροπρόθεσμου χρέους | 4.580 |
| **Μερικό σύνολο** | **5.453** |
| Πρόβλεψη εξόφλησης βραχυπροθέσμου χρέους\* | 550.000 |
| **Σύνολο χρηματοδοτικών αναγκών** | **555.453** |
|  |  |
| **Χρηματοδότηση** |  |
| Βραχυπρόθεσμος δανεισμός\* | 543.000 |
| Μεσομακροπρόθεσμος δανεισμός | 12.453 |
| **Σύνολο δανεισμού** | **555.453** |

Πηγή: ΟΔΔΗΧ

\* Υπολογίζεται ότι θα γίνει επανέκδοση του μεγαλύτερου μέρους των λήξεων του βραχυπρόθεσμου χρέους (έντοκα γραμμάτια και repos). Το ύψος του βραχυπρόθεσμου χρέους από 29.900 εκατ. ευρώ το 2017 θα μειωθεί σε 22.700 εκατ. ευρώ το 2018.

**3.5 Μηνιαία κατανομή εσόδων-δαπανών Κρατικού Προϋπολογισμού 2018**

Στον πίνακα 3.15 παρατίθεται ενδεικτική μηνιαία κατανομή των εσόδων και των δαπανών του Κρατικού Προϋπολογισμού για το έτος 2018 σε σωρευτική βάση.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Πίνακας 3.15 Μηνιαία κατανομή εσόδων-δαπανών Κρατικού Προϋπολογισμού έτους 2018**  **σε σωρευτική βάση**  **(σε εκατ. ευρώ)** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  | **Ιαν.** | **Φεβρ.** | **Μαρ.** | **Απρ.** | **Μάιος** | **Ιουν.** | **Ιουλ.** | **Αυγ.** | **Σεπ.** | **Οκτ.** | **Νοεμ.** | **Δεκ.** |
| **I.** | **Έσοδα Κρατικού Προϋπολογισμού (1+2)** | **3.893** | **7.841** | **11.223** | **14.310** | **17.588** | **21.550** | **27.196** | **31.234** | **37.305** | **42.293** | **47.562** | **54.244** |
|  |  |  |  |  |  |  |  |  |  |  |  |  |  |
| **1.** | **Καθαρά έσοδα Τακτικού Προϋπολογισμού (α+β+γ-δ)** | **3.787** | **7.624** | **10.692** | **13.734** | **16.928** | **20.794** | **26.052** | **30.011** | **35.608** | **40.092** | **44.634** | **50.509** |
| α. | Έσοδα προ επιστροφών φόρων | 4.115 | 7.911 | 11.191 | 14.472 | 17.916 | 21.652 | 27.177 | 31.332 | 37.184 | 41.925 | 46.789 | 52.733 |
| β. | Έσοδα αποκρατικοποιήσεων | 3 | 8 | 38 | 42 | 45 | 472 | 484 | 497 | 512 | 520 | 527 | 1.110 |
| γ. | Μεταφορά εσόδων από ANFA | 0 | 314 | 314 | 314 | 314 | 314 | 314 | 314 | 314 | 314 | 314 | 314 |
| δ. | Επιστροφές φόρων | 331 | 609 | 852 | 1.093 | 1.348 | 1.645 | 1.923 | 2.131 | 2.402 | 2.667 | 2.997 | 3.648 |
|  |  |  |  |  |  |  |  |  |  |  |  |  |  |
| **2.** | **Έσοδα Προγράμματος Δημοσίων Επενδύσεων** | **106** | **217** | **531** | **576** | **660** | **756** | **1.144** | **1.223** | **1.697** | **2.201** | **2.928** | **3.735** |
|  |  |  |  |  |  |  |  |  |  |  |  |  |  |
| **II.** | **Δαπάνες Κρατικού Προϋπολογισμού (1+2)** | **3.391** | **7.743** | **12.039** | **16.073** | **19.751** | **24.784** | **29.475** | **34.060** | **38.101** | **42.651** | **47.645** | **55.188** |
|  |  |  |  |  |  |  |  |  |  |  |  |  |  |
| **1.** | **Δαπάνες Τακτικού Προϋπολογισμού (Α+Β)** | **3.216** | **7.358** | **11.359** | **15.013** | **18.441** | **23.149** | **27.485** | **31.660** | **35.191** | **39.241** | **43.600** | **48.438** |
|  |  |  |  |  |  |  |  |  |  |  |  |  |  |
| **A.** | **Πρωτογενείς δαπάνες Τακτικού Προϋπολογισμού (i+ii+iii+iv+v+vi+vii+viii)** | **2.997** | **6.149** | **9.447** | **12.876** | **16.098** | **20.365** | **23.948** | **27.359** | **30.829** | **34.530** | **38.624** | **43.238** |
| i. | Μισθοί και συντάξεις | 1.045 | 2.090 | 3.135 | 4.180 | 5.225 | 6.269 | 7.318 | 8.366 | 9.414 | 10.563 | 11.611 | 12.660 |
| ii. | Ασφάλιση, περίθαλψη και κοινωνική προστασία | 1.417 | 2.944 | 4.417 | 6.124 | 7.518 | 9.167 | 10.752 | 12.280 | 13.766 | 15.555 | 17.326 | 19.438 |
| iii. | Λειτουργικές και άλλες δαπάνες και αποδόσεις προς τρίτους | 518 | 1.041 | 1.730 | 2.276 | 2.930 | 3.520 | 4.360 | 5.052 | 5.837 | 6.443 | 7.419 | 8.595 |
| iv. | Αποθεματικό | 10 | 40 | 80 | 150 | 200 | 300 | 350 | 400 | 500 | 600 | 800 | 1.000 |
| v. | Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημόσιου χρέους | 0 | 12 | 12 | 12 | 27 | 27 | 42 | 62 | 62 | 65 | 65 | 65 |
| vi. | Εγγυήσεις για φορείς εντός Γενικής Κυβέρνησης | 0 | 0 | 0 | 10 | 31 | 874 | 874 | 895 | 895 | 895 | 916 | 927 |
| vii. | Εγγυήσεις για φορείς εκτός Γενικής Κυβέρνησης | 3 | 7 | 10 | 16 | 19 | 22 | 26 | 29 | 33 | 36 | 39 | 43 |
| viii. | Δαπάνες εξοπλιστικών προγραμμάτων | 4 | 16 | 63 | 110 | 148 | 185 | 226 | 275 | 322 | 373 | 447 | 510 |
|  |  |  |  |  |  |  |  |  |  |  |  |  |  |
| **B.** | **Τόκοι** | **219** | **1.209** | **1.912** | **2.137** | **2.343** | **2.784** | **3.537** | **4.301** | **4.362** | **4.711** | **4.976** | **5.200** |
|  |  |  |  |  |  |  |  |  |  |  |  |  |  |
| **2.** | **Δαπάνες Προγράμματος Δημοσίων Επενδύσεων** | **175** | **385** | **680** | **1.060** | **1.310** | **1.635** | **1.990** | **2.400** | **2.910** | **3.410** | **4.045** | **6.750** |
|  |  |  |  |  |  |  |  |  |  |  |  |  |  |
| **III.** | **Ταμειακό Ισοζύγιο Κρατικού Προϋπολογισμού (I - II)** | **503** | **98** | **-816** | **-1.763** | **-2.163** | **-3.235** | **-2.279** | **-2.826** | **-795** | **-358** | **-83** | **-943** |
|  |  |  |  |  |  |  |  |  |  |  |  |  |  |
| **IV.** | **Ταμειακό Πρωτογενές αποτέλεσμα Κρατικού Προϋπολογισμού (IIΙ + Β)** | **722** | **1.307** | **1.096** | **374** | **180** | **-451** | **1.258** | **1.475** | **3.567** | **4.353** | **4.893** | **4.257** |

**4. Χρηματοροές μεταξύ Ελλάδας και Ευρωπαϊκής Ένωσης**

Οι χρηματοροές μεταξύ Ελλάδας και Ευρωπαϊκής Ένωσης (ΕΕ) κατά τα έτη 2016-2018 παρουσιάζονται στον πίνακα 3.16. Από τη σύγκριση απολήψεων και αποδόσεων προκύπτει ότι το ταμειακό όφελος της Ελλάδας από τον προϋπολογισμό της ΕΕ για το έτος 2016 διαμορφώθηκε στα 4.377 εκατ. ευρώ, ενώ για το 2017 εκτιμάται σε 3.901 εκατ. ευρώ, ποσά που αντιστοιχούν στο 2,5% και στο 2,2% του ΑΕΠ. Tο έτος 2018 το ταμειακό όφελος προβλέπεται σε 4.232 εκατ. ευρώ ή ποσοστό 2,3% του ΑΕΠ. Η σχέση απολήψεων-αποδόσεων αναμένεται να διαμορφωθεί σε 3,1/1 και 3,3/1 για τα έτη 2017 και 2018.

Το μεγαλύτερο μέρος των ευρωπαϊκής χρηματοδότησης προέρχεται από τους πόρους των διαρθρωτικών ταμείων (ΕΤΠΑ, ΕΚΤ) και του Ταμείου Συνοχής και κατευθύνεται σε τομείς αναπτυξιακής πολιτικής, που συμβάλλουν κυρίως στη στήριξη του στόχου της οικονομικής, κοινωνικής και εδαφικής συνοχής, στην ενίσχυση της απασχόλησης και στη βελτίωση των υποδομών και της ανταγωνιστικότητας της ελληνικής οικονομίας.

Ειδικότερα, η μεταφορά πόρων από την ΕΕ στην ελληνική οικονομία συμβάλλει στη χρηματοδότηση των μεγάλων έργων υποδομών, κυρίως στους κλάδους μεταφορών, περιβάλλοντος και ενέργειας, στην ενίσχυση των τομέων κοινωνικής πολιτικής, περιφερειακής ανάπτυξης, επαγγελματικής εκπαίδευσης και κατάρτισης, έρευνας, καινοτομίας και επιχειρηματικότητας. Επίσης, ένα σημαντικό μέρος ευρωπαϊκών πόρων κατευθύνεται στο γεωργικό τομέα, αφενός μέσω των εισοδηματικών ενισχύσεων από το Ευρωπαϊκό Γεωργικό Ταμείο Εγγυήσεων (ΕΓΤΕ) και αφετέρου μέσω των προγραμμάτων για την αγροτική ανάπτυξη από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).

**4.1 Χρηματοροές μεταξύ Ελλάδας και Ευρωπαϊκής Ένωσης το 2017**

**Απολήψεις**

Οι συνολικές εισροές από την ΕΕ κατά το έτος 2017 εκτιμάται ότι θα διαμορφωθούν σε 5.762 εκατ. ευρώ, παρουσιάζοντας μείωση έναντι του 2016, λόγω μειωμένων εισροών του Προγράμματος Δημοσίων Επενδύσεων.

Ειδικότερα, το έτος 2017 αναμένονται τα ακόλουθα:

***Τακτικός Προϋπολογισμός***

Οι απολήψεις του ΤΠ αφορούν, κατά κύριο λόγο, κοινοτικές ενισχύσεις για τη στήριξη του γεωργικού εισοδήματος και την υλοποίηση προγραμμάτων και δράσεων αγροτικής ανάπτυξης, όπως αγροπεριβαλλοντικά μέτρα (βιολογική γεωργία, μακροχρόνια παύση, κτηνοτροφία), στήριξη ορεινών και μειονεκτικών περιοχών, δάσωση κ.λπ. Επιπλέον, συμπεριλαμβάνονται και κοινοτικές ενισχύσεις για την υλοποίηση δράσεων σχετικών με τις μεταναστευτικές ροές.

Μέσω του ΤΠ αναμένεται να εισρεύσουν συνολικά 510 εκατ. ευρώ, εκ των οποίων 236 εκατ. ευρώ αφορούν απολήψεις από το ΕΓΤΑΑ και 100 εκατ. ευρώ αφορούν δράσεις σχετικές με τις μεταναστευτικές ροές.

***Προϋπολογισμός Δημοσίων Επενδύσεων***

Μέσω του ΠΔΕ εκτιμώνται εισροές ύψους 3.177 εκατ. ευρώ που αντιπροσωπεύουν το 55% του συνόλου των απολήψεων από την ΕΕ. Οι εισροές του ΠΔΕ αφορούν τα διαρθρωτικά ταμεία ΕΤΠΑ, ΕΚΤ, το Ταμείο Συνοχής, καθώς και το ΕΓΤΑΑ. Στις εκτιμώμενες εισροές του ΠΔΕ συμπεριλαμβάνονται επίσης και οι απολήψεις από το πρόγραμμα της ΕΕ «Αλληλεγγύη και Διαχείριση Μεταναστευτικών Ροών».

***Προϋπολογισμός ΕΛΕΓΕΠ***

Οι απολήψεις του τομέα εγγυήσεων γεωργικών προϊόντων, που περιλαμβάνονται στον προϋπολογισμό ΕΛΕΓΕΠ (ΕΓΤΕ/Εγγυήσεις), χρηματοδοτούν τη στήριξη του εισοδήματος του αγροτικού πληθυσμού και την ανάπτυξη της υπαίθρου. Οι εισροές από το Ευρωπαϊκό Γεωργικό Ταμείο Εγγυήσεων (ΕΓΤΕ) αναμένεται να ανέλθουν σε 2.075 εκατ. ευρώ για το έτος 2017, αντιπροσωπεύοντας το 36% του συνόλου των απολήψεων από την ΕΕ.

**Αποδόσεις**

Οι συνολικές συνεισφορές της Ελλάδας στον κοινοτικό προϋπολογισμό κατά το έτος 2017, εκτιμάται ότι θα ανέλθουν σε 1.861 εκατ. ευρώ, το μεγαλύτερο μέρος των οποίων προέρχεται από τις συνεισφορές βάσει Ακαθάριστου Εθνικού Εισοδήματος (ΑΕΕ).

**4.2 Χρηματοροές μεταξύ Ελλάδας και Ευρωπαϊκής Ένωσης το 2018**

Οι προβλέψεις των χρηματοροών με την Ευρωπαϊκή Ένωση για το έτος 2018 βασίζονται, κυρίως, στο σχέδιο προϋπολογισμού της ΕΕ του έτους αυτού, στην πρόοδο υλοποίησης των συγχρηματοδοτούμενων προγραμμάτων και στις εισροές που αναμένονται στον προϋπολογισμό ΕΛΕΓΕΠ.

**Απολήψεις**

Το σύνολο των εισροών της Ελλάδας από την ΕΕ προβλέπεται να ανέλθει στο ποσό των 6.094 εκατ. ευρώ, παρουσιάζοντας αύξηση 5,8% σε σχέση με το 2017.

Ειδικότερα, προβλέπονται τα εξής:

***Τακτικός Προϋπολογισμός***

Οι εισροές για τον ΤΠ ανέρχονται συνολικά σε 331 εκατ. ευρώ, το μεγαλύτερο μέρος των οποίων αφορά απολήψεις από το ΕΓΤΑΑ για τη χρηματοδότηση μέτρων και δράσεων αγροτικής ανάπτυξης. Επίσης, συμπεριλαμβάνονται και κοινοτικές ενισχύσεις για δράσεις στο πεδίο των μεταναστευτικών ροών.

***Προϋπολογισμός Δημοσίων Επενδύσεων***

Οι εισροές του ΠΔΕ προβλέπεται να διαμορφωθούν στο ύψος των 3.555 εκατ. ευρώ, παρουσιάζοντας αύξηση 11,9% σε σχέση με το 2017.

***Προϋπολογισμός ΕΛΕΓΕΠ***

Οι απολήψεις του προϋπολογισμού του ΕΛΕΓΕΠ μέσω του ΕΓΤΕ για το 2018 προβλέπεται ότι θα ανέλθουν σε 2.208 εκατ. ευρώ.

**Αποδόσεις**

Οι συνεισφορές της χώρας μας στον κοινοτικό προϋπολογισμό για το οικονομικό έτος 2018 προβλέπεται ότι θα ανέλθουν στο ποσό των 1.862 εκατ. ευρώ.

|  |  |  |  |  |  |
| --- | --- | --- | --- | --- | --- |
| **Πίνακας 3.16 Χρηματοροές μεταξύ Ελλάδας και ΕΕ 2016-2018**  **(σε εκατ. ευρώ)** | | | | | |
|
|  |  |  |  |  |  |
|  | **2016** | **2017** | **2018** | **2017/16** | **2018/17** |
| **Πραγμ/σεις** | **Εκτιμήσεις** | **Προβλέψεις** | **Μεταβολή %** | |
| **Αποδόσεις στην Ευρωπαϊκή Ένωση (Ι)** | **1.830** | **1.861** | **1.862** | **1,7** | **0,1** |
| **Ίδιοι κοινοτικοί πόροι** | **1.703** | **1.640** | **1.772** | **-3,7** | **8,0** |
| Δασμοί ΚΕΔ και αντιντάμπιγκ | 197 | 270 | 194 | **37,1** | **-28,1** |
| Εισφορές ζάχαρης και ισογλυκόζης | 2 | 2 | 2 | **0,0** | **0,0** |
| Συνεισφορές βάσει ΦΠΑ | 327 | 342 | 345 | **4,6** | **0,9** |
| Συνεισφορές βάσει ΑΕΕ | 1.177 | 1.026 | 1.231 | **-12,8** | **20,0** |
| **Λοιπές συνεισφορές-επιστροφές** | **71** | **150** | **10** | **111,9** | **-93,3** |
| Πρόσθετες έκτακτες συνεισφορές | 37 | 30 | 5 | **-19,8** | **-83,3** |
| Επιστροφές από ανεκτέλεστα προγράμματα | 33 | 120 | 5 | **259,3** | **-95,8** |
| **Λοιπές συνεισφορές εκτός προϋπολογισμού ΕΕ** | **56** | **71** | **80** | **26,8** | **12,7** |
| Συμμετοχή στο Ευρωπαϊκό Ταμείο Ανάπτυξης | 56 | 60 | 74 | **7,1** | **23,3** |
| Λοιπές αποδόσεις | 0 | 11 | 6 |  | **-45,5** |
| **Απολήψεις από την Ευρωπαϊκή Ένωση (ΙΙ)** | **6.207** | **5.762** | **6.094** | **-7,2** | **5,8** |
| **Τακτικός Προϋπολογισμός** | **415** | **510** | **331** | **23,1** | **-35,1** |
| Έξοδα είσπραξης ιδίων πόρων | 47 | 40 | 39 | **-16,2** | **-1,0** |
| Επιστροφές από ΕΕ | 0 | 114 | 0 |  |  |
| Απολήψεις ΕΓΤΑΑ | 253 | 236 | 170 | **-6,6** | **-28,0** |
| Λοιπές απολήψεις | 43 | 20 | 22 |  | **10,0** |
| Εισροές από δράσεις που αφορούν μεταναστευτικές ροές | 71 | 100 | 100 | **40,7** | **0,0** |
| **Προϋπολογισμός Δημοσίων Επενδύσεων** | **3.861** | **3.177** | **3.555** | **-17,7** | **11,9** |
| **Προϋπολογισμός ΕΛΕΓΕΠ** | **1.931** | **2.075** | **2.208** | **7,5** | **6,4** |
| Απολήψεις από ΕΓΤΕ | 1.931 | 2.075 | 2.208 | **7,5** | **6,4** |
| **Ταμειακό αποτέλεσμα ( ΙΙ-Ι )** | **4.377** | **3.901** | **4.232** | **-10,9** | **8,5** |

**5. Νομικά Πρόσωπα πλην ΔΕΚΟ**

Ο προϋπολογισμός των λοιπών νομικών προσώπων της Γενικής Κυβέρνησης πλην ΔΕΚΟ απεικονίζεται στους πίνακες 3.17, 3.18, 3.19 και 3.20

|  |  |  |
| --- | --- | --- |
| **Πίνακας 3.17 Ενοποιημένος Προϋπολογισμός νομικών προσώπων**  **Γενικής Κυβέρνησης (περιλαμβάνονται οι ΑΔΑ και το ΑΚΑΓΕ)**  **(σε εκατ. ευρώ)** | | |
|  |  |  |
|  | **2017** | **2018** |
|  | **Εκτιμήσεις** | **Προβλέψεις** |
| **Έσοδα (ΝΠ και ΑΔΑ)** | **4.382** | **4.178** |
| Έσοδα υπέρ τρίτων | 62 | 75 |
| Πωλήσεις | 424 | 448 |
| Έσοδα από τόκους | 452 | 353 |
| Μεταβιβάσεις από Τακτικό Προϋπολογισμό | 756 | 683 |
| Μεταβιβάσεις από ΠΔΕ | 301 | 422 |
| Λοιπά έσοδα | 2.387 | 2.197 |
| **Δαπάνες (ΝΠ και ΑΔΑ)** | **3.519** | **3.786** |
| Αμοιβές προσωπικού | 552 | 576 |
| Αποδόσεις εσόδων υπέρ τρίτων | 69 | 84 |
| Λοιπές μεταβιβάσεις | 224 | 170 |
| Τόκοι | 135 | 131 |
| Δαπάνες επενδύσεων | 325 | 494 |
| Λοιπές δαπάνες | 2.214 | 2.330 |
| **Ισοζύγιο (ΝΠ και ΑΔΑ)** | **863** | **392** |
| Μεταβολή ανεξόφλητων υποχρεώσεων | -11 | 6 |
| Λοιπές εθνικολογιστικές προσαρμογές | 0 | 0 |
| **Ισοζύγιο κατά ESA (ΝΠ και ΑΔΑ)** | **852** | **398** |
| Έσοδα ΑΚΑΓΕ | 1.381 | 1.355 |
| Δαπάνες ΑΚΑΓΕ | 435 | 435 |
| **Ισοζύγιο ΑΚΑΓΕ** | **946** | **920** |
| **Ισοζύγιο κατά ESA (ΝΠ, ΑΔΑ και ΑΚΑΓΕ)** | **1.798** | **1.318** |

Με βάση την πορεία εξέλιξης των μεγεθών των προϋπολογισμών (εσόδων - εξόδων) των νομικών προσώπων, το ισοζύγιο για το 2017 εκτιμάται ότι θα διαμορφωθεί σε πλεόνασμα ύψους 1.798 εκατ. ευρώ, ενώ για το 2018 προβλέπεται ότι θα ανέλθει στα 1.318 εκατ. ευρώ, μειωμένο κατά 480 εκατ. ευρώ. Η μείωση αυτή οφείλεται κυρίως στη μη επανάληψη και στο 2018 της θετικής επίπτωσης από την ανάληψη του χρέους του Οργανισμού Μεγάρου Μουσικής Αθηνών (ΟΜΜΑ) ύψους 193 εκατ. ευρώ, συναλλαγή η οποία ωστόσο είναι ουδέτερη σε επίπεδο γενικής κυβέρνησης.

Στον πίνακα 3.18 εμφανίζονται τα αποτελέσματα (στόχοι), που αναμένεται να πετύχουν οι φορείς για το έτος 2018. Στους στόχους αυτούς περιλαμβάνονται οι προσαρμογές που αφορούν στη μεταβολή των απλήρωτων υποχρεώσεων, καθώς και οι λοιπές εθνικολογιστικές προσαρμογές.

| **Πίνακας 3.18 Ισοζύγιο νομικών προσώπων Γενικής Κυβέρνησης (εκτός ΑΔΑ και ΑΚΑΓΕ)**  **ανά Υπουργείο (σε εκατ. ευρώ)** | | | |
| --- | --- | --- | --- |
|  |  |  |  |
|  |  | **2017** | **2018** |
|  |  | **Εκτιμήσεις** | **Προβλέψεις** |
| **1** | **Υπουργείο Εσωτερικών** | **2** | **0** |
|  | *Ισοζύγιο* | *2* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1α** | **πρώην Υπουργείο Εσωτερικών** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1β** | **πρώην Υπουργείο Δημόσιας Τάξης και Προστασίας του Πολίτη** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1γ** | **πρώην Υπουργείο Μακεδονίας και Θράκης** | **2** | **0** |
|  | *Ισοζύγιο* | *2* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **2** | **Υπουργείο Οικονομίας και Ανάπτυξης** | **14** | **4** |
|  | *Ισοζύγιο* | *14* | *4* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **3** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **4** | **Υπουργείο Εθνικής Άμυνας** | **3** | **1** |
|  | *Ισοζύγιο* | *3* | *1* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **5** | **Υπουργείο Παιδείας, Έρευνας και Θρησκευμάτων** | **17** | **37** |
|  | *Ισοζύγιο* | *15* | *34* |
|  | *Μεταβολή ανεξόφλητων υποχρεώσεων* | *2* | *3* |
|  | *Λοιπές εθνικολογιστικές προσαρμογές* | *0* | *0* |
| **6** | **Υπουργείο Εργασίας, Κοινωνικής Ασφάλισης και Κοινωνικής Αλληλεγγύης** | **8** | **6** |
|  | *Ισοζύγιο* | *10* | *5* |
|  | *Μεταβολή ανεξόφλητων υποχρεώσεων* | *-1* | *1* |
|  | *Λοιπές εθνικολογιστικές προσαρμογές* | *0* | *0* |
| **7** | **Υπουργείο Εξωτερικών** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **8** | **Υπουργείο Δικαιοσύνης, Διαφάνειας και Ανθρωπίνων Δικαιωμάτων** | **21** | **8** |
|  | *Ισοζύγιο* | *27* | *8* |
|  | *Μεταβολή ανεξόφλητων υποχρεώσεων* | *-6* | *-1* |
|  | *Λοιπές εθνικολογιστικές προσαρμογές* | *0* | *0* |
| **9** | **Υπουργείο Οικονομικών** | **333** | **219** |
|  | *Ισοζύγιο* | *333* | *219* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **10** | **Υπουργείο Υγείας** | **19** | **7** |
|  | *Ισοζύγιο* | *22* | *4* |
|  | *Μεταβολή ανεξόφλητων υποχρεώσεων* | *-3* | *2* |
|  | *Λοιπές εθνικολογιστικές προσαρμογές* | *0* | *0* |
| **11** | **Υπουργείο Διοικητικής Ανασυγκρότησης** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **12** | **Υπουργείο Πολιτισμού και Αθλητισμού** | **219** | **41** |
|  | *Ισοζύγιο* | *221* | *41* |
|  | *Μεταβολή ανεξόφλητων υποχρεώσεων* | *-2* | *0* |
|  | *Λοιπές εθνικολογιστικές προσαρμογές* | *0* | *0* |
| **13** | **Υπουργείο Περιβάλλοντος και Ενέργειας** | **180** | **3** |
|  | *Ισοζύγιο* | *180* | *3* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **14** | **Υπουργείο Υποδομών και Μεταφορών** | **42** | **43** |
|  | *Ισοζύγιο* | *42* | *43* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **15** | **Υπουργείο Ναυτιλίας και Νησιωτικής Πολιτικής** | **6** | **6** |
|  | *Ισοζύγιο* | *6* | *6* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **16** | **Υπουργείο Αγροτικής Ανάπτυξης και Τροφίμων** | **15** | **11** |
|  | *Ισοζύγιο* | *15* | *11* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
|  | **Σύνολο νομικών προσώπων κατά ESA** | **881** | **388** |
|  | **Ισοζύγιο** | **892** | **382** |
|  | **Μεταβολή ανεξόφλητων υποχρεώσεων** | **-10** | **6** |
|  | **Λοιπές εθνικολογιστικές προσαρμογές** | **0** | **0** |

(1) Το αρνητικό πρόσημο σημαίνει έλλειμμα.

(2) Το θετικό πρόσημο στη μεταβολή των ανεξόφλητων υποχρεώσεων σημαίνει βελτίωση του αποτελέσματος.

**Νομικά πρόσωπα ανά Υπουργείο πλην ΑΔΑ και ΑΚΑΓΕ**

***Υπουργείο Εσωτερικών***

Στο εν λόγω υπουργείο περιλαμβάνονται το Κέντρο Ερευνών για Θέματα Ισότητας (ΚΕΘΙ), το Κέντρο Μελετών Ασφάλειας (ΚΕΜΕΑ) (του πρώην Υπουργείου Δημοσίας Τάξης και Προστασίας του Πολίτη), καθώς επίσης η Αλεξάνδρεια Ζώνη Καινοτομίας ΑΕ και το Κέντρο Διαφύλαξης Αγιορείτικης Κληρονομιάς (στο πρώην Υπουργείο Μακεδονίας και Θράκης), το σύνολο των δαπανών των οποίων θα καλυφθεί από τα έσοδά τους.

***Υπουργείο Οικονομίας και Ανάπτυξης***

Στα νομικά πρόσωπα του Υπουργείου Οικονομίας και Ανάπτυξης, μεταξύ άλλων, περιλαμβάνονται το Εθνικό Ταμείο Επιχειρηματικότητας και Ανάπτυξης (ΕΤΕΑΝ) ΑΕ, που έχει ως βασικό σκοπό την προώθηση της επιχειρηματικότητας και ειδικότερα την ενίσχυση της πρόσβασης στη χρηματοδότηση για την ίδρυση νέων και καινοτόμων επιχειρήσεων, καθώς και η Ελληνική Εταιρεία Επενδύσεων και Εξωτερικού Εμπορίου ΑΕ, με κύριο στόχο την προσέλκυση, την υποδοχή και τη διατήρηση επενδύσεων στην Ελλάδα, καθώς και την προώθηση και ανάπτυξη κάθε είδους εξαγωγών αγαθών και υπηρεσιών.

#### Επίσης, περιλαμβάνονται και οι φορείς Ανώνυμη Εταιρεία Βιομηχανικής Έρευνας, Τεχνολογικής Ανάπτυξης και Εργαστηριακών Δοκιμών, Πιστοποίησης και Ποιότητας (ΕΒΕΤΑΜ) ΑΕ, Εθνικό Σύστημα Υποδομών Ποιότητας (ΕΣΥΠ), Οργανισμός Βιομηχανικής Ιδιοκτησίας (ΟΒΙ), Κέντρο Προγραμματισμού και Ερευνών (ΚΕΠΕ) και Κέντρο Διεθνούς και Ευρωπαϊκού Οικονομικού Δικαίου (ΚΔΕΟΔ).

Το συνολικό αποτέλεσμα των νομικών προσώπων στο έτος 2018 προβλέπεται σε πλεόνασμα ύψους 4 εκατ. ευρώ.

***Υπουργείο Ψηφιακής Πολιτικής, Τηλεπικοινωνιών και Ενημέρωσης***

Το Υπουργείο Ψηφιακής Πολιτικής, Τηλεπικοινωνιών και Ενημέρωσης εποπτεύει το Αθηναϊκό Πρακτορείο Ειδήσεων - Μακεδονικό Πρακτορείο Ειδήσεων (ΑΠΕ-ΜΠΕ) ΑΕ, ο προϋπολογισμός του οποίου προβλέπεται να είναι ισοσκελισμένος στο έτος 2018.

***Υπουργείο Εθνικής Άμυνας***

Στην εποπτεία του υπουργείου περιλαμβάνονται συνολικά έξι (6) νομικά πρόσωπα δημοσίου δικαίου, το αποτέλεσμα των οποίων εκτιμάται σε πλεόνασμα 1 εκατ. ευρώ περίπου. Το κυριότερο μέρος των εσόδων του προϋπολογισμού των εν λόγω νομικών προσώπων προέρχεται από την ίδια επιχειρηματική δραστηριότητά τους, ενώ οι δαπάνες του προϋπολογισμού τους αφορούν κυρίως δαπάνες για επενδύσεις και υπηρεσίες.

***Υπουργείο Παιδείας, Έρευνας και Θρησκευμάτων***

Οι εποπτευόμενοι φορείς του υπουργείου αφορούν νομικά πρόσωπα δημοσίου δικαίου (ΑΕΙ- ΤΕΙ –βιβλιοθήκες - ερευνητικά κέντρα) και ιδιωτικού δικαίου (Ειδικοί Λογαριασμοί Κονδυλίων Έρευνας - νομικά πρόσωπα του κεφ. Α΄ του ν. 3429/2005 κ.λπ.).

Ο προϋπολογισμός των εποπτευόμενων φορέων του υπουργείου αναμένεται να παρουσιάσει θετικό αποτέλεσμα ύψους 37 εκατ. ευρώ. Το αποτέλεσμα αυτό προβλέπεται να προκύψει κυρίως από τους Ειδικούς Λογαριασμούς Κονδυλίων Έρευνας.

Επισημαίνεται ότι κύρια πηγή των εσόδων για τα ΑΕΙ, τα ΤΕΙ και τις βιβλιοθήκες αποτελούν οι μεταβιβάσεις από τον Κρατικό Προϋπολογισμό, καθώς και οι πόροι από συγχρηματοδοτούμενα προγράμματα από την ΕΕ.

***Υπουργείο Εργασίας, Κοινωνικής Ασφάλισης και Κοινωνικής Αλληλεγγύης***

Για το έτος 2018 οι εποπτευόμενοι φορείς του υπουργείου, αναμένεται να παρουσιάσουν θετικό ισοζύγιο ύψους 6 εκατ. ευρώ περίπου.

***Υπουργείο Εξωτερικών***

Ο εποπτευόμενος φορέας του υπουργείου είναι το νομικό πρόσωπο «Ελληνική Εθνική Επιτροπή για την UNESCO», με ουδέτερο δημοσιονομικό αποτέλεσμα.

***Υπουργείο Δικαιοσύνης, Διαφάνειας και Ανθρωπίνων Δικαιωμάτων***

Το αποτέλεσμα του προϋπολογισμού των εποπτευόμενων νομικών προσώπων, το οποίο προέρχεται αποκλειστικά από τη δραστηριότητα του Ταμείου Χρηματοδότησης Δικαστικών Κτιρίων (ΤΑΧΔΙΚ), προβλέπεται να είναι θετικό (8 εκατ. ευρώ).

***Υπουργείο Οικονομικών***

Στα εποπτευόμενα νομικά πρόσωπα από το Υπουργείο Οικονομικών περιλαμβάνονται, μεταξύ άλλων, ο Οργανισμός Διαχείρισης Δημοσίου Χρέους (ΟΔΔΗΧ), το Ειδικό Ταμείο Ελέγχου, Παραγωγής και Ποιότητας Αλκοόλης και Αλκοολούχων Ποτών (ΕΤΕΠΠΑΑ), το Ταμείο Χρηματοπιστωτικής Σταθερότητας, το Ταμείο Αξιοποίησης Ιδιωτικής Περιουσίας του Δημοσίου ΑΕ (ΤΑΙΠΕΔ), το Ταμείο Παρακαταθηκών και Δανείων και το Ταμείο Εγγύησης Καταθέσεων και Επενδύσεων.

Εκτιμάται ότι το συνολικό αποτέλεσμα των φορέων του υπουργείου θα ανέλθει σε πλεόνασμα 219 εκατ. ευρώ για το έτος 2018, το οποίο προέρχεται κυρίως από το Ταμείο Εγγύησης Καταθέσεων και Επενδύσεων και το Ταμείο Παρακαταθηκών και Δανείων.

***Υπουργείο Υγείας***

Τα νομικά πρόσωπα εποπτείας του Υπουργείου Υγείας στα οποία περιλαμβάνονται, μεταξύ άλλων, το Εθνικό Κέντρο Άμεσης Βοήθειας (ΕΚΑΒ), ο Εθνικός Οργανισμός Φαρμάκων (ΕΟΦ), το Εθνικό Κέντρο Αιμοδοσίας (ΕΚΕΑ), η Ανώνυμη Εταιρεία Μονάδων Υγείας (ΑΕΜΥ) ΑΕ, ο Οργανισμός Καταπολέμησης Ναρκωτικών (ΟΚΑΝΑ), το Κέντρο Θεραπείας Εξαρτημένων Ατόμων (ΚΕΘΕΑ), το Ελληνικό Κέντρο Ψυχικής Υγιεινής και Ερευνών (ΕΚΕΨΥΕ) και ο Εθνικός Οργανισμός Μεταμοσχεύσεων (ΕΟΜ) αναμένεται να εμφανίσουν το 2018 θετικό αποτέλεσμα ύψους 7 εκατ. ευρώ, προερχόμενο κυρίως από τον ΕΟΦ.

***Υπουργείο Διοικητικής Ανασυγκρότησης***

Το αποτέλεσμα του προϋπολογισμού του εποπτευόμενου νομικού προσώπου Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ), προβλέπεται να είναι ουδέτερο για το έτος 2018.

***Υπουργείο Πολιτισμού και Αθλητισμού***

Από τη δραστηριότητα των νομικών προσώπων που εποπτεύονται από το υπουργείο, προβλέπεται ότι θα προκύψει το 2018 θετικό αποτέλεσμα ύψους περίπου 41 εκατ. ευρώ. Το μεγαλύτερο μέρος θα προέλθει από το Ταμείο Αρχαιολογικών Πόρων και Απαλλοτριώσεων (ΤΑΠΑ), λόγω τόσο της αναμενόμενης αυξημένης τουριστικής δραστηριότητας, όσο και της προγραμματισμένης σταδιακής εισαγωγής του ηλεκτρονικού εισιτηρίου στους αρχαιολογικούς χώρους, που θα συνεισφέρει στην ορθολογικότερη διαχείριση των εσόδων του Ταμείου. Σημειώνεται ότι στο θετικό αποτέλεσμα του έτους 2017 συνετέλεσε και η ανάληψη από 1/1/2017 του χρέους του Οργανισμού Μεγάρου Μουσικής Αθηνών (ΟΜΜΑ) ύψους 193 εκατ. ευρώ από το Ελληνικό Δημόσιο.

***Υπουργείο Περιβάλλοντος και Ενέργειας***

Το ισοζύγιο των νομικών προσώπων του υπουργείου αναμένεται να διαμορφωθεί σε θετικό αποτέλεσμα ύψους 3 εκατ. ευρώ.

Σημειώνεται, ότι στους εποπτευόμενους φορείς περιλαμβάνονται μεταξύ άλλων, το Κέντρο Ανανεώσιμων Πηγών και Εξοικονόμησης Ενέργειας – ΚΑΠΕ, το Ινστιτούτο Γεωλογικών και Μεταλλευτικών Ερευνών (ΙΓΜΕ), η εταιρεία Λειτουργός Αγοράς Ηλεκτρικής Ενέργειας (ΛΑΓΗΕ) ΑΕ, η Ελληνική Διαχειριστική Εταιρεία Υδρογονανθράκων (ΕΔΕΥ) ΑΕ, το Εθνικό Κέντρο Περιβάλλοντος και Αειφόρου Ανάπτυξης (ΕΚΠΑΑ), ο Ελληνικός Οργανισμός Ανακύκλωσης (ΕΟΑΝ), καθώς και το Εθνικό Κτηματολόγιο και Χαρτογράφηση ΑΕ (ΕΚΧΑ), το οποίο προβλέπεται να παρουσιάσει οριακά θετικό αποτέλεσμα ύψους 1 εκατ. ευρώ στο έτος 2018, έναντι ελλείμματος 51 εκατ. ευρώ του έτους 2017.

***Υπουργείο Υποδομών και Μεταφορών***

Στα νομικά πρόσωπα του υπουργείου περιλαμβάνεται ο Ειδικός Λογαριασμός Κονδυλίων Έρευνας του ΟΑΣΠ (ΟΑΣΠ-ΕΛΚΕ), ο Οργανισμός Αντισεισμικού Σχεδιασμού και Προστασίας (ΟΑΣΠ), η Εταιρεία Παγίων ΕΥΔΑΠ, ο Οργανισμός Ανάπτυξης Κρήτης (ΟΑΚ) ΑΕ και η εταιρεία Κτιριακές Υποδομές (ΚΤΥΠ) ΑΕ, η οποία αποτελεί τον ενιαίο κατασκευαστικό φορέα του Ελληνικού Δημοσίου. Το θετικό αποτέλεσμα των παραπάνω φορέων προβλέπεται να ανέλθει το 2018 στα 43 εκατ. ευρώ.

***Υπουργείο Ναυτιλίας και Νησιωτικής Πολιτικής***

Το συνολικό αποτέλεσμα των εποπτευόμενων φορέων προβλέπεται ότι θα διαμορφωθεί σε πλεόνασμα 6 εκατ. ευρώ, το οποίο προέρχεται κυρίως από τους Οργανισμούς Λιμένων.

Στους παραπάνω φορείς περιλαμβάνονται έντεκα (11) Λιμενικά Ταμεία, κύρια δράση των οποίων είναι η εκμετάλλευση, κατασκευή και συντήρηση των λιμενικών υποδομών, των αλιευτικών καταφυγίων και λιμενίσκων των περιοχών αρμοδιότητάς τους. Για την υλοποίηση των έργων τους επιχορηγούνται και από το Πρόγραμμα Δημοσίων Επενδύσεων.

Επίσης, περιλαμβάνονται και έντεκα (11) Οργανισμοί Λιμένων (Αλεξανδρούπολης, Βόλου, Ελευσίνας, Ηγουμενίτσας, Ηρακλείου, Καβάλας Κέρκυρας, Λαυρίου, Νομού Εύβοιας, Πατρών και Ραφήνας), οι οποίοι το έτος 2018 προβλέπεται να υλοποιήσουν σημαντικού ύψους επενδυτικά προγράμματα για τον εκσυγχρονισμό τους.

***Υπουργείο Αγροτικής Ανάπτυξης και Τροφίμων***

Το υπουργείο έχει υπό την εποπτεία του νομικά πρόσωπα, μεταξύ των οποίων ο Ενιαίος Φορέας Ελέγχου Τροφίμων (ΕΦΕΤ), με βασική αποστολή του τη διασφάλιση της εισαγωγής, παραγωγής και διακίνησης υγιεινών τροφίμων, με στόχο την προστασία του καταναλωτή και ο Ελληνικός Γεωργικός Οργανισμός «ΔΗΜΗΤΡΑ» (ΕΛΓΟ-ΔΗΜΗΤΡΑ), ο οποίος διασφαλίζει την ποιότητα του γάλακτος, σύμφωνα με την ελληνική και κοινοτική νομοθεσία και μεριμνά για την πιστοποίηση των αγροτικών προϊόντων και την προαγωγή της έρευνας και της επαγγελματικής κατάρτισης στον τομέα της γεωργίας.

Τα νομικά πρόσωπα εποπτείας του υπουργείου προβλέπεται να εμφανίσουν το 2018 πλεόνασμα ύψους 11 εκατ. ευρώ.

**Ανεξάρτητες Διοικητικές Αρχές (ΑΔΑ)**

Στο ισοζύγιο του υποτομέα των λοιπών νομικών προσώπων συμπεριλαμβάνεται και το αποτέλεσμα των Ανεξάρτητων Διοικητικών Αρχών (ΑΔΑ), που έχουν νομική προσωπικότητα και είναι οι ακόλουθες:

***Επιτροπή Ανταγωνισμού***

Η Επιτροπή Ανταγωνισμού έχει ως βασική αποστολή την εύρυθμη λειτουργία της αγοράς και την εφαρμογή του δικαίου του ανταγωνισμού, που οδηγεί σε μείωση των τιμών, βελτίωση της ποιότητας και του εύρους των παρεχομένων προϊόντων και υπηρεσιών, διεύρυνση των επιλογών για τους καταναλωτές και αύξηση της αγοραστικής τους δύναμης, καθώς και σε ενίσχυση της επιχειρηματικότητας και ανάπτυξη της οικονομίας.

Για το 2018 προβλέπεται θετικό αποτέλεσμα ύψους 0,8 εκατ. ευρώ.

***Εθνική Επιτροπή Τηλεπικοινωνιών και Ταχυδρομείων (EETT)***

Η Εθνική Επιτροπή Τηλεπικοινωνιών και Ταχυδρομείων (EETT) αποτελεί τον εθνικό ρυθμιστή που εποπτεύει και ελέγχει την αγορά ηλεκτρονικών επικοινωνιών, στην οποία δραστηριοποιούνται οι εταιρίες σταθερής και κινητής τηλεφωνίας, ασύρματων επικοινωνιών και διαδικτύου, καθώς και την ταχυδρομική αγορά, στην οποία δραστηριοποιούνται οι εταιρίες παροχής ταχυδρομικών υπηρεσιών και υπηρεσιών ταχυμεταφοράς. Επιπλέον, η Αρχή ασκεί αρμοδιότητες επιτροπής ανταγωνισμού στις εν λόγω αγορές.

Για το έτος 2018 προβλέπεται θετικό αποτέλεσμα ύψους 2 εκατ. ευρώ.

***Ρυθμιστική Αρχή Ενέργειας***

Η Ρυθμιστική Αρχή Ενέργειας (ΡΑΕ) έχει γνωμοδοτικές αρμοδιότητες στον τομέα της ενέργειας. Πιο συγκεκριμένα, παρακολουθεί και εποπτεύει τη λειτουργία της αγοράς ενέργειας και γνωμοδοτεί στον Υπουργό Περιβάλλοντος και Ενέργειας, καθώς και στις αρμόδιες Αρχές για τη λήψη των αναγκαίων μέτρων που αφορούν την τήρηση των κανόνων του ανταγωνισμού και την προστασία των καταναλωτών.

Ο προϋπολογισμός της Αρχής για το έτος 2018 προβλέπεται να εμφανίσει θετικό αποτέλεσμα ύψους 2 εκατ. ευρώ.

***Εθνική Αναλογιστική Αρχή***

Οι αρμοδιότητες της Αρχής, μεταξύ άλλων, περιλαμβάνουν τη σύνταξη αναλογιστικών εκθέσεων σχετικά με τη βιωσιμότητα του συστήματος Κοινωνικής Ασφάλισης, τον έλεγχο της οικονομικής λειτουργίας και βιωσιμότητας των ταμείων επαγγελματικής ασφάλισης αναφορικά με το πρόγραμμα παροχών και επενδύσεων, τη γνωμοδότηση για ειδικότερα θέματα αναλογιστικής αποτίμησης ασφαλιστικών οργανισμών κ.λπ.

Για το έτος 2018 ο προϋπολογισμός της Αρχής εκτιμάται ότι θα παρουσιάσει πλεόνασμα ύψους 0,4 εκατ. ευρώ.

***Επιτροπή Εποπτείας και Ελέγχου Παιγνίων (ΕΕΕΠ)***

Η Επιτροπή Εποπτείας και Ελέγχου Παιγνίων έχει ως αποστολή τη ρύθμιση, την εποπτεία και τον έλεγχο των αγορών παροχής υπηρεσιών διεξαγωγής παιγνίων, τη μέριμνα για την προστασία των παικτών και του κοινωνικού συνόλου, ειδικότερα δε των ανηλίκων και των ευάλωτων ομάδων του πληθυσμού, καθώς και τον έλεγχο της απόδοσης των δημόσιων εσόδων.

Το δημοσιονομικό αποτέλεσμα για το έτος 2018 προβλέπεται πλεονασματικό ύψους 4,5 εκατ. ευρώ.

***Ελληνικό Δημοσιονομικό Συμβούλιο***

Tο Ελληνικό Δημοσιονομικό Συμβούλιο έχει ως βασικές αρμοδιότητες την αξιολόγηση των μακροοικονομικών προβλέψεων, πάνω στις οποίες βασίζονται το Μεσοπρόθεσμο Πλαίσιο Δημοσιονομικής Στρατηγικής (ΜΠΔΣ) και ο ετήσιος Κρατικός Προϋπολογισμός, την αξιολόγηση της εφαρμογής των δημοσιονομικών κανόνων που ενσωματώνονται στο εθνικό πλαίσιο δημοσιονομικής διαχείρισης, καθώς επίσης και την παρακολούθηση ως προς τη συμμόρφωση με τους αριθμητικούς δημοσιονομικούς κανόνες.

Το ισοζύγιο του φορέα για το έτος 2018 είναι ισοσκελισμένο.

***Ελληνική Στατιστική Αρχή (ΕΛΣΤΑΤ)***

Η Ελληνική Στατιστική Αρχή έχει ως σκοπό τη συστηματική παραγωγή επίσημων στατιστικών, καθώς και τη διενέργεια επιστημονικών ερευνών και την κατάρτιση μελετών οι οποίες : α) αφορούν όλους τους τομείς της δραστηριότητας του δημοσίου και του ιδιωτικού τομέα, β) υποστηρίζουν τη διαδικασία λήψης αποφάσεων, χάραξης και αξιολόγησης πολιτικών της Κυβέρνησης και των φορέων του Δημοσίου (δείκτες αξιολόγησης), γ) υποβάλλονται σε διεθνείς φορείς σύμφωνα με τις υποχρεώσεις της χώρας και δ) αφορούν στο γενικό κοινό ή σε κατηγορίες χρηστών στατιστικών στοιχείων στο εσωτερικό ή στο εξωτερικό.

Το δημοσιονομικό αποτέλεσμα του φορέα για το έτος 2018 αναμένεται να είναι θετικό κατά 1,6 εκατ. ευρώ.

|  |  |  |
| --- | --- | --- |
| **Πίνακας 3.19 Ισοζύγιο Ανεξάρτητων Διοικητικών Αρχών (ΑΔΑ)**  **(σε εκατ. ευρώ)** | | |
|  | | |
|  | **2017**  **Εκτιμήσεις** | **2018**  **Προβλέψεις** |
| Επιτροπή Ανταγωνισμού | 0 | 1 |
| Εθνική Επιτροπή Τηλεπικοινωνιών και Ταχυδρομείων | -37 | 2 |
| Ρυθμιστική Αρχή Ενέργειας | 2 | 2 |
| Εθνική Αναλογιστική Αρχή | 1 | 0 |
| Επιτροπή Εποπτείας και Ελέγχου Παιγνίων | 2 | 5 |
| Ελληνικό Δημοσιονομικό Συμβούλιο | 0 | 0 |
| Ελληνική Στατιστική Αρχή | 3 | 2 |
| Ενιαία Ανεξάρτητη Αρχή Δημοσίων Συμβάσεων | 0 | -1 |
| **Ισοζύγιο** | **-29** | **11** |

***Ενιαία Ανεξάρτητη Αρχή Δημοσίων Συμβάσεων (ΕΑΑΔΗΣΥ)***

Η Ενιαία Ανεξάρτητη Αρχή Δημοσίων Συμβάσεων έχει ως βασικό σκοπό τη διασφάλιση της διαφάνειας, της αποτελεσματικότητας, της συνοχής και της εναρμόνισης των διαδικασιών ανάθεσης και εκτέλεσης των δημοσίων συμβάσεων με το εθνικό και ευρωπαϊκό δίκαιο, τη διαρκή βελτίωση του νομικού πλαισίου των δημοσίων συμβάσεων, καθώς και τον έλεγχο της τήρησής του από το Δημόσιο και τις αναθέτουσες αρχές.

Το αποτέλεσμα της Αρχής για το 2018 θα διαμορφωθεί σε έλλειμμα 0,8 εκατ. ευρώ, λόγω της προβλεπόμενης απόδοσης στο Ελληνικό Δημόσιο ισόποσου μερίσματος.

**Ασφαλιστικό Κεφάλαιο Αλληλεγγύης Γενεών (ΑΚΑΓΕ)**

Το ΑΚΑΓΕ συστάθηκε με το άρθρο 149 του ν. 3655/2008 με βασικό σκοπό τη δημιουργία αποθεματικών στο πλαίσιο της διασφάλισης των συντάξεων των νέων γενεών.

Οι βασικές πηγές εσόδων του ΑΚΑΓΕ είναι η ετήσια επιχορήγηση από τον Κρατικό Προϋπολογισμό καθώς και τα έσοδα από την Εισφορά Αλληλεγγύης Συνταξιούχων (ΕΑΣ) τα οποία τηρούνται σε λογαριασμό με οικονομική και λογιστική αυτοτέλεια.

Το αποτέλεσμα του ΑΚΑΓΕ για το έτος 2017 εκτιμάται ότι θα διαμορφωθεί σε πλεόνασμα 946 εκατ. ευρώ, ενώ για το 2018 προβλέπεται σε 920 εκατ. ευρώ, λόγω των μειωμένων εσόδων από την εισφορά αλληλεγγύης επί των κύριων συντάξεων.

|  |  |  |
| --- | --- | --- |
| **Πίνακας 3.20 Προϋπολογισμός ΑΚΑΓΕ**  **(σε εκατ. ευρώ)** | | |
|  | | |
|  | **2017**  **Εκτιμήσεις** | **2018**  **Προβλέψεις** |
| **Έσοδα** | **1.381** | **1.355** |
| Εισφορά αλληλεγγύης συνταξιούχων (κύρια σύνταξη) | 619 | 556 |
| Εισφορά αλληλεγγύης συνταξιούχων (επικουρική σύνταξη) | 67 | 67 |
| Έσοδα από επιχειρηματική δραστηριότητα (έσοδα από τόκους) | 190 | 210 |
| Ετήσια επιχορήγηση μέσω πιστώσεων του κρατικού προϋπολογισμού (ν. 4254/14) | 505 | 522 |
| **Δαπάνες** | **435** | **435** |
| Επιχορηγήσεις σε ΦΚΑ | 395 | 395 |
| Επιχορηγήσεις για το Πρόγραμμα "Βοήθεια στο σπίτι" | 40 | 40 |
| **Ισοζύγιο (αποτέλεσμα)** | **946** | **920** |

**6. Κοινωνικός προϋπολογισμός**

Ο κοινωνικός προϋπολογισμός, για το 2018, συνεχίζει να χαρακτηρίζεται από την εφαρμογή της ασφαλιστικής μεταρρύθμισης που θεσμοθετήθηκε με τους νόμους 4336/15 και 4387/16 και από τις αλλαγές που αυτή επιφέρει.

Παράλληλα εντείνονται οι προσπάθειες για την αποτελεσματικότερη άμβλυνση των κοινωνικών συνεπειών από την τρέχουσα οικονομική κρίση στον τομέα της απασχόλησης και της ανάσχεσης της ανεργίας με βασικό άξονα τις πολιτικές που σχεδιάζονται και εφαρμόζονται από τον ΟΑΕΔ.

Στον τομέα της υγείας οι προσπάθειες επικεντρώνονται στη συνέχιση των διαρθρωτικών δράσεων που έχουν ήδη δρομολογηθεί, προκειμένου να εξασφαλιστεί η συνεχιζόμενη βελτίωση των παρεχόμενων υπηρεσιών προς τους ασφαλισμένους και τους ανασφάλιστους πολίτες.

Τέλος, εξασφαλίζεται η ομαλή ροή μεταφοράς των ασφαλιστικών εισφορών από τα ασφαλιστικά ταμεία, κυρίως προς τον ΕΟΠΥΥ, γεγονός που στοχεύει στην κανονική εξυπηρέτηση των πληρωμών του φορέα για τις παρεχόμενες υπηρεσίες στους ασφαλισμένους του, τα δημόσια νοσοκομεία, αλλά και τους ιδιώτες παρόχους υπηρεσιών υγείας.

|  |  |  |
| --- | --- | --- |
| **Πίνακας 3.21 Ενοποιημένος κοινωνικός προϋπολογισμός**  **(σε εκατ. ευρώ)** | | |
|  | | |
|  | **2017**  **Εκτιμήσεις** | **2018**  **Προβλέψεις** |
| **Έσοδα** | **41.235** | **40.906** |
| Ασφαλιστικές εισφορές | 20.679 | 21.041 |
| Έσοδα από τόκους | 299 | 283 |
| Λοιπά έσοδα | 1.795 | 1.753 |
| Μεταβιβάσεις από Τακτικό Προϋπολογισμό | 17.911 | 17.273 |
| Μεταβιβάσεις από ΠΔΕ | 156 | 161 |
| Μεταβιβάσεις από άλλους φορείς Γενικής Κυβέρνησης | 395 | 395 |
| **Έξοδα** | **39.654** | **39.411** |
| Αμοιβές προσωπικού | 866 | 940 |
| Συντάξεις(5) | 29.004 | 28.853 |
| Λοιπές μεταβιβάσεις σε τρίτους(2) | 474 | 563 |
| Λοιπές δαπάνες(3) | 9.311 | 9.044 |
| Μεταβιβάσεις σε λοιπούς φορείς ΓΚ εκτός κοινωνικού προϋπολογισμού(4) | 0 | 12 |
| **Ταμειακό Ισοζύγιο(1)** | **1.581** | **1.495** |
| **Εθνικολογιστικές προσαρμογές** | **-21** | **434** |
| **Ισοζύγιο κατά ESA 2010** | **1.560** | **1.929** |

1. Περιλαμβάνεται το ισοζύγιο των ΟΚΑ, νοσοκομείων και των ΥΠΕ-ΠΕΔΥ.
2. Περιλαμβάνεται και η δαπάνη για τα προγράμματα απασχόλησης του ΟΑΕΔ.
3. Περιλαμβάνονται η φαρμακευτική δαπάνη και η δαπάνη για παροχές ασθένειας του ΕΟΠΥΥ, τα επιδόματα ανεργίας του ΟΑΕΔ και οι δαπάνες προμηθειών αγαθών και υπηρεσιών των δημόσιων νοσοκομείων.
4. Αφορά τις μεταβιβάσεις του ΕΟΠΥΥ προς το ΕΚΑΒ.
5. Περιλαμβάνονται και οι παροχές στους ανασφάλιστους υπερήλικες του ΟΓΑ.

Τα συνολικά έσοδα του ενοποιημένου κοινωνικού προϋπολογισμού στο 2018 προβλέπονται μειωμένα κατά 329 εκατ. ευρώ σε σχέση με το 2017 κυρίως λόγω της μείωσης της κρατικής επιχορήγησης κατά 638 εκατ. ευρώ (και ειδικότερα κατά 363 εκατ. ευρώ της επιχορήγησης των νοσοκομείων, 214 εκατ. ευρώ του ΕΟΠΥΥ και 60 εκατ. ευρώ του ΟΓΑ), η οποία εν μέρει εξισορροπείται από την αναμενόμενη αύξηση των ασφαλιστικών εισφορών κατά 362 εκατ. ευρώ.

Αντίστοιχα, τα έξοδα προβλέπονται μειωμένα κατά 243 εκατ. ευρώ σε σχέση με το 2017, κυρίως λόγω της μείωσης της συνολικής συνταξιοδοτικής δαπάνης κατά 151 εκατ. ευρώ.

Για το 2017 το ταμειακό ισοζύγιο των Οργανισμών Κοινωνικής Ασφάλισης (Ασφαλιστικά Ταμεία, Οργανισμοί Απασχόλησης, ΕΟΠΥΥ) και των Νοσοκομείων - ΠΕΔΥ εκτιμάται ότι θα διαμορφωθεί σε πλεόνασμα ύψους 1.581 εκατ. ευρώ, ενώ σε δημοσιονομική βάση αναμένεται να ανέλθει σε πλεόνασμα ύψους 1.560 εκατ. ευρώ. Αντίστοιχα, για το έτος 2018 διαμορφώνεται σε 1.495 εκατ. ευρώ και 1.929 εκατ. ευρώ (πίνακας 3.21).

**Ασφαλιστικά Ταμεία**

Το δημοσιονομικό αποτέλεσμα των ασφαλιστικών ταμείων για το 2018 αναμένεται να διαμορφωθεί σε πλεόνασμα ύψους 859 εκατ. ευρώ, βελτιωμένο έναντι του 2017 κατά 1.057 εκατ. ευρώ. Η μεταβολή αυτή οφείλεται κυρίως:

* Στην αυξημένη πρόβλεψη κατά 306 εκατ. ευρώ στο σκέλος των εσόδων, η οποία οφείλεται κυρίως στην αύξηση των ασφαλιστικών εισφορών (περιλαμβανομένων και των ρυθμίσεων οφειλών) κατά 360 εκατ. ευρώ έναντι του 2017, λόγω της αύξησης των εισφορών των μισθωτών του ιδιωτικού τομέα από τη βελτίωση της απασχόλησης.

* Στη μειωμένη πρόβλεψη κατά 119 εκατ. ευρώ στο σκέλος των εξόδων έναντι του 2017, η οποία οφείλεται κυρίως στη μείωση της συνταξιοδοτικής δαπάνης.
* Στην επιβράδυνση του ρυθμού αύξησης των απλήρωτων υποχρεώσεων των ασφαλιστικών ταμείων ως αποτέλεσμα της εντεινόμενης προσπάθειας εκκαθάρισης εκκρεμών αιτήσεων για εφάπαξ παροχές.

Επιπρόσθετα, σημειώνεται ότι και το 2018 συνεχίζονται οι δράσεις με στόχο τη βελτίωση της εισπραξιμότητας των ασφαλιστικών εισφορών και οφειλών, την καταπολέμηση της αδήλωτης-ανασφάλιστης εργασίας μέσω και της συμβολής του Σώματος Επιθεώρησης Εργασίας (ΣΕΠΕ), καθώς και την ενίσχυση της συμμόρφωσης των εργοδοτών και των ασφαλισμένων στις ασφαλιστικές υποχρεώσεις τους. Ειδικότερα:

* Ενισχύεται το ΣΕΠΕ με νέο προσωπικό και προσλήψεις στον κλάδο της Επιθεώρησης Εργασιακών Σχέσεων και στον κλάδο της Υγείας και Ασφάλειας στην Εργασία.
* Εξασφαλίζεται η διαλειτουργικότητα των πληροφοριακών συστημάτων ΣΕΠΕ με τα πληροφοριακά συστήματα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και της ΑΑΔΕ.
* Αξιοποιείται το σύστημα ανάλυσης κινδύνου (risk analysis) για περαιτέρω στοχευμένους ελέγχους και αντιμετώπιση του φαινομένου της υποδηλωμένης εργασίας, καθώς και το Ολοκληρωμένο Πληροφοριακό Σύστημα ΣΕΠΕ με νέες λειτουργίες.

Παράλληλα, προωθείται η ενοποίηση της διαδικασίας είσπραξης των ασφαλιστικών εισφορών σε συνεργασία με τη φορολογική διοίκηση, γεγονός που αναμένεται να βελτιώσει την εισπραξιμότητα. Η δημιουργία ενός ενοποιημένου μητρώου εισφερόντων, καθώς και η εναρμόνιση των εισπρακτικών διαδικασιών εκτιμάται ότι θα συμβάλουν στην αποτελεσματικότερη διαχείριση του συνόλου των ασφαλιστικών εισφορών.

| **Πίνακας 3.22 Προϋπολογισμοί φορέων κοινωνικής ασφάλισης και νοσοκομείων – ΠΕΔΥ**  **(σε εκατ. ευρώ)** | | |
| --- | --- | --- |
|  | | |
|  | **2017**  **Εκτιμήσεις** | **2018**  **Προβλέψεις** |
| **Ι. Φορείς κοινωνικής ασφάλισης** |  |  |
| α) Ασφαλιστικά Ταμεία |  |  |
| **Έσοδα** | **43.097** | **43.403** |
| Ασφαλιστικές εισφορές | 12.775 | 13.143 |
| Ρύθμιση οφειλών | 1.122 | 1.114 |
| Μεταβιβάσεις από ΑΚΑΓΕ | 395 | 395 |
| Κοινωνικοί πόροι | 655 | 670 |
| Μεταβιβάσεις από τακτικό προϋπολογισμό | 14.628 | 14.627 |
| Αντικριζόμενα έσοδα | 18 | 18 |
| Απόδοση περιουσίας | 1.200 | 1.200 |
| Εισπράξεις υπέρ Δημοσίου και τρίτων | 12.090 | 12.088 |
| Λοιπά έσοδα | 214 | 148 |
| **Έξοδα** | **42.592** | **42.473** |
| Συντάξεις | 28.870 | 28.696 |
| *Κύριας ασφάλισης* | 25.532 | 25.322 |
| *Επικουρικής ασφάλισης* | 3.338 | 3.374 |
| Λοιπές παροχές ασθένειας | 155 | 155 |
| Προνοιακές παροχές | 1.010 | 1.094 |
| Λοιπές μεταβιβάσεις σε τρίτους | 36 | 25 |
| Απόδοση εισπράξεων τρίτων | 12.090 | 12.088 |
| Λοιπές δαπάνες | 214 | 201 |
| Δαπάνες προσωπικού | 217 | 214 |
| **Ταμειακό ισοζύγιο** | **505** | **930** |
| **Εθνικολογιστικές προσαρμογές** | **-703** | **-71** |
| **Ισοζύγιο κατά ESA** | **-198** | **859** |
| β) ΟΑΕΔ,ΟΕΕ,ΟΕΚ |  |  |
| **Έσοδα** | **2.925** | **2.993** |
| Ασφαλιστικές εισφορές | 1.822 | 1.892 |
| Ρύθμιση οφειλών | 193 | 191 |
| Μεταβιβάσεις από τακτικό προϋπολογισμό | 505 | 505 |
| Μεταβιβάσεις από ΠΔΕ | 130 | 130 |
| Απόδοση περιουσίας | 67 | 67 |
| Εισπράξεις υπέρ Δημοσίου και τρίτων | 95 | 95 |
| Λοιπά έσοδα | 113 | 113 |
| **Έξοδα** | **2.296** | **2.407** |
| Επιδόματα ανεργίας | 988 | 986 |
| Προγράμματα απασχόλησης | 350 | 450 |
| Λοιπές προνοιακές παροχές | 88 | 88 |
| Μεταβιβάσεις στο ΙΚΑ | 561 | 575 |
| Απόδοση εισπράξεων τρίτων | 95 | 95 |
| Δαπάνες προσωπικού | 100 | 103 |
| Λοιπές δαπάνες | 115 | 110 |
| **Ταμειακό ισοζύγιο** | **629** | **586** |
| **Εθνικολογιστικές προσαρμογές** | **10** | **0** |
| **Ισοζύγιο κατά ESA** | **639** | **586** |
| γ) ΕΟΠΥΥ |  |  |
| **Έσοδα** | **5.566** | **5.286** |
| Ασφαλιστικές εισφορές | 4.592 | 4.535 |
| Ρύθμιση οφειλών | 170 | 161 |
| Κοινωνικοί πόροι | 0 | 0 |
| Μεταβιβάσεις από τακτικό προϋπολογισμό | 314 | 100 |
| Απόδοση περιουσίας | 40 | 40 |
| Εισπράξεις υπέρ Δημοσίου και τρίτων | 394 | 394 |
| Λοιπά έσοδα | 56 | 56 |
| **Έξοδα** | **5.454** | **5.250** |
| Φαρμακευτική δαπάνη | 2.270 | 2.200 |
| Λοιπές παροχές ασθένειας | 1.745 | 1.580 |
| Απόδοση εισπράξεων τρίτων | 394 | 394 |
| Δαπάνες προσωπικού | 39 | 44 |
| Διοικητικές δαπάνες | 118 | 132 |
| Μεταβιβάσεις προς φορείς Γενικής Κυβέρνησης | 888 | 900 |
| *εκ των οποίων σε νοσοκομεία* | *888* | *888* |
| **Ταμειακό ισοζύγιο** | **112** | **36** |
| **Εθνικολογιστικές προσαρμογές** | **437** | **297** |
| **Ισοζύγιο κατά ESA** | **549** | **333** |
| δ) ΟΓΑ, ΝΑΤ (μη ασφαλιστικές αρμοδιότητες) |  |  |
| **Έσοδα** | **251** | **191** |
| Ασφαλιστικές εισφορές | 5 | 5 |
| Απόδοση περιουσίας | 15 | 15 |
| Μεταβιβάσεις από τακτικό προϋπολογισμό | 231 | 171 |
| **Έξοδα** | **156** | **184** |
| Παροχή σε ανασφάλιστους υπερήλικες | 122 | 122 |
| Επίδομα ανασφάλιστων υπερηλίκων | 12 | 35 |
| Δαπάνες προσωπικού | 10 | 11 |
| Διοικητικές δαπάνες | 12 | 16 |
| **Ταμειακό ισοζύγιο** | **95** | **7** |
| **Εθνικολογιστικές προσαρμογές** | **0** | **0** |
| **Ισοζύγιο κατά ESA** | **95** | **7** |
| **Συνολικό ταμειακό ισοζύγιο ΦΚΑ** | **1.341** | **1.559** |
| **Εθνικολογιστικές προσαρμογές** | **-256** | **226** |
| **Συνολικό ισοζύγιο ΦΚΑ κατά ESA** | **1.085** | **1.785** |
| **ΙΙα. Νοσοκομεία** |  |  |
| **Έσοδα** | **2.792** | **2.439** |
| Ίδια έσοδα | 143 | 149 |
| Μεταβιβάσεις από Τακτικό Προϋπολογισμό | 1.505 | 1.141 |
| Μεταβιβάσεις από φορείς κοινωνικής ασφάλισης | 888 | 888 |
| Μεταβιβάσεις από ΠΔΕ | 13 | 18 |
| Αντικριζόμενα έσοδα | 243 | 243 |
| **Έξοδα** | **2.554** | **2.507** |
| Αγαθά | 1.310 | 1.258 |
| εκ των οποίων Φάρμακο | *731* | *684* |
| Υγειονομικό υλικό | *244* | *256* |
| Ορθοπεδικό υλικό | *105* | *126* |
| Αντιδραστήρια | *108* | *98* |
| Λοιπές κατηγορίες | *122* | *94* |
| Δαπάνες προσωπικού | 454 | 520 |
| Υπηρεσίες | 531 | 465 |
| Δαπάνες για επενδύσεις | 16 | 21 |
| Αντικριζόμενα έξοδα | 243 | 243 |
| **Ταμειακό ισοζύγιο** | **239** | **-67** |
| **Εθνικολογιστικές προσαρμογές** | **235** | **208** |
| **Ισοζύγιο κατά ESA** | **473** | **141** |
| **ΙΙβ.ΥΠΕ – ΠΕΔΥ** |  |  |
| **Έσοδα** | **190** | **193** |
| Ίδια έσοδα | 25 | 26 |
| Μεταβιβάσεις από Τακτικό Προϋπολογισμό | 130 | 132 |
| Μεταβιβάσεις από φορείς κοινωνικής ασφάλισης | 0 | 0 |
| Μεταβιβάσεις από ΠΔΕ | 13 | 13 |
| Αντικριζόμενα έσοδα | 22 | 22 |
| **Έξοδα** | **188** | **190** |
| Αγαθά | 82 | 81 |
| εκ των οποίων Φάρμακο | *25* | *24* |
| Υγειονομικό υλικό | *19* | *21* |
| Ορθοπεδικό υλικό | *9* | *4* |
| Αντιδραστήρια | *14* | *18* |
| Λοιπές κατηγορίες | *15* | *14* |
| Δαπάνες προσωπικού | 46 | 47 |
| Υπηρεσίες | 25 | 27 |
| Δαπάνες για επενδύσεις | 13 | 13 |
| Αντικριζόμενα έξοδα | 22 | 22 |
| **Ταμειακό ισοζύγιο** | **2** | **3** |
| **Εθνικολογιστικές προσαρμογές** | **0** | **0** |
| **Ισοζύγιο κατά ESA** | **2** | **3** |
| **Ταμειακό ισοζύγιο νοσοκομείων – ΠΕΔΥ** | **241** | **-64** |
| **Εθνικολογιστικές προσαρμογές νοσοκομείων – ΠΕΔΥ** | **235** | **208** |
| **Ισοζύγιο νοσοκομείων – ΠΕΔΥ κατά ESA** | **475** | **144** |
| **Συνολικό ταμειακό ισοζύγιο κοινωνικού προϋπολογισμού** | **1.581** | **1.495** |
| **Συνολικές εθνικολογιστικές προσαρμογές κοινωνικού προϋπολογισμού** | **-21** | **434** |
| **Συνολικό ισοζύγιο κοινωνικού προϋπολογισμού κατά ESA** | **1.560** | **1.929** |

**ΟΓΑ – ΝΑΤ**

Στο ν.4387/2016 προβλέφθηκε η διατήρηση της αυτοτελούς νομικής προσωπικότητας των οργανισμών ΝΑΤ και ΟΓΑ και μετά την έναρξη λειτουργίας του ΕΦΚΑ, για την άσκηση των μη-ασφαλιστικών αρμοδιοτήτων τους.

Ειδικότερα, ο ΟΓΑ αναλαμβάνει την καταβολή των παροχών στους ανασφάλιστους υπερήλικες ύψους 157 εκατ. ευρώ για το 2018. Για την καταβολή των ανωτέρω παροχών θα ενισχυθεί με ισόποση επιχορήγηση.

Το ισοζύγιο των προϋπολογισμών τους προβλέπεται να διαμορφωθεί σε πλεόνασμα ύψους 7 εκατ. ευρώ.

**Οργανισμοί Απασχόλησης**

Το ισοζύγιο του Οργανισμού Απασχόλησης Εργατικού Δυναμικού (ΟΑΕΔ) προβλέπεται να παρουσιάσει πλεόνασμα ύψους 586 εκατ. ευρώ, μειωμένο κατά 43 εκατ. ευρώ σε σχέση με τις εκτιμήσεις του 2017. Το αποτέλεσμα αυτό οφείλεται κυρίως:

* Στην αύξηση των προβλεπόμενων εσόδων από ασφαλιστικές εισφορές κατά 68 εκατ. ευρώ. Οι μεταβιβάσεις προβλέπονται στα 505 εκατ. ευρώ από τον τακτικό προϋπολογισμό και στα 130 εκατ. ευρώ από το ΠΔΕ, στα ίδια επίπεδα δηλαδή με το 2017.
* Στην αυξημένη δαπάνη για τα προγράμματα απασχόλησης, κατά 100 εκατ. ευρώ σε σχέση με το 2017, η οποία προβλέπεται να διαμορφωθεί σε 450 εκατ. ευρώ, με σκοπό την εφαρμογή των σχεδιαζόμενων ενεργητικών πολιτικών για την τόνωση της απασχόλησης μέσω των διαφόρων προγραμμάτων ενίσχυσης, κατάρτισης και επανένταξης στην αγορά εργασίας, καθώς και των προγραμμάτων κοινωφελούς εργασίας. Παράλληλα, η δαπάνη για τα επιδόματα ανεργίας αναμένεται να παραμείνει στο ύψος των 986 εκατ. ευρώ, ουσιαστικά αμετάβλητη σε σχέση με το 2017.

Ειδικότερα, για το 2018 περιλαμβάνονται και δράσεις όπως:

* Πρόγραμμα επιχορήγησης εργοδοτικών εισφορών για τη μετατροπή εργαζόμενων «με μπλοκάκι» σε μισθωτούς:

Πρόκειται για ένα πρόγραμμα επιδότησης ασφαλιστικών εισφορών με σκοπό τη μετατροπή της ψευδώς δηλωμένης αυτοαπασχόλησης εκ μέρους του εργοδότη σε μισθωτή εργασία. Με το εν λόγω πρόγραμμα ενισχύεται το θεσμικό πλαίσιο προστασίας της μισθωτής εργασίας αναφορικά με τις προβλέψεις της εργατικής νομοθεσίας (ωράρια, μισθοί, επιδόματα, δώρα εορτών, άδειες κ.λπ.).

* Πρόγραμμα για «εγκλωβισμένους» εργαζόμενους:

Το πρόγραμμα αφορά περιπτώσεις εργαζομένων που είναι απλήρωτοι για μεγάλο χρονικό διάστημα ή βρίσκονται σε καθεστώς επίσχεσης εργασίας ή απασχολούνται σε κλάδους με φθίνουσα πορεία. Το πρόγραμμα περιλαμβάνει οικονομική ενίσχυση αλλά και κατάρτιση των εργαζόμενων αυτών με νέες γνώσεις και ικανότητες, ώστε να έχουν τη δυνατότητα να ενταχθούν σε διαφορετικές θέσεις εργασίας και να αντιμετωπίσουν αποτελεσματικά την απειλή της ανεργίας. Ο εκτιμώμενος προϋπολογισμός του προγράμματος ανέρχεται στα 100 εκατ. ευρώ και αναμένεται να δώσει διέξοδο σε 50.000 εγκλωβισμένους εργαζόμενους.

* Πρόγραμμα επιχορήγησης της «πρώτης πρόσληψης μισθωτού εργαζόμενου από επιχειρήσεις νέων, ηλικίας έως 35 ετών»:

Το πρόγραμμα ενισχύει τους νέους επιχειρηματίες έως 35 ετών, ανεξαρτήτως της νομικής μορφής της επιχείρησης, για την πρώτη πρόσληψη εργαζομένου σε θέσεις μισθωτής εργασίας πλήρους απασχόλησης μέσω της επιχορήγησης για 12 μήνες του μισθολογικού και μη μισθολογικού κόστους του νεοπροσλαμβανομένου για πλήρη απασχόληση. Το συγκεκριμένο πρόγραμμα θα συμβάλει τόσο στην ενίσχυση της νεανικής επιχειρηματικότητας όσο και στην προώθηση της μισθωτής εργασίας με θετική επίπτωση στην απασχόληση, ενώ σε πρώτη φάση αναμένεται να προκηρυχθούν 20.000 νέες θέσεις μισθωτής απασχόλησης.

**Εθνικός Οργανισμός Παροχής Υπηρεσιών Υγείας (ΕΟΠΥΥ)**

Το δημοσιονομικό αποτέλεσμα του ΕΟΠΥΥ για το 2017 εκτιμάται ότι θα ανέλθει σε πλεόνασμα ύψους 549 εκατ. ευρώ, ενώ παράλληλα συνεχίζεται η προσπάθεια για τη μείωση του ύψους των απλήρωτων υποχρεώσεων του ΕΟΠΥΥ σε τρίτους, η οποία αναμένεται να χρηματοδοτηθεί τόσο από την αύξηση των εσόδων του από ασφαλιστικές εισφορές, όσο και από τον συμψηφισμό υποχρεώσεων του Οργανισμού με οφειλόμενα ποσά από τους μηχανισμούς αυτόματων επιστροφών και κλιμακούμενου ποσοστού επιστροφής (clawback και rebate). Παράλληλα, το 2017 παρατηρείται αποκατάσταση της ροής απόδοσης προς τον ΕΟΠΥΥ των εισφορών για την υγειονομική περίθαλψη, γεγονός που εκτιμάται ότι θα επιτρέψει με τη σειρά του, την ομαλή χρηματοδότηση των δημόσιων νοσοκομείων.

Αντίστοιχα, για το 2018, το δημοσιονομικό αποτέλεσμα του ΕΟΠΥΥ αναμένεται να διαμορφωθεί σε πλεόνασμα ύψους 333 εκατ. ευρώ. Η πρόβλεψη για αυξημένα έσοδα από ασφαλιστικές εισφορές, σε συνδυασμό με τη σημαντική μείωση των απλήρωτων υποχρεώσεων του Οργανισμού προς τρίτους, οδήγησαν στη μείωση του ύψους της κρατικής επιχορήγησης κατά 214 εκατ. ευρώ έναντι του 2017. Ειδικότερα, η κρατική επιχορήγηση αναμένεται να διαμορφωθεί σε 100 εκατ. ευρώ και προορίζεται να διατεθεί για την κάλυψη της δαπάνης υγειονομικής περίθαλψης των ανασφάλιστων πολιτών.

Αναφορικά με τις δαπάνες, η συγκράτηση της φαρμακευτικής δαπάνης και της δαπάνης των παρόχων υγείας σε δεδουλευμένη βάση εντός των ορίων που έχουν προσδιοριστεί στο ΜΠΔΣ 2018-2021, δηλαδή σε 2.001 εκατ. ευρώ για τη φαρμακευτική δαπάνη και σε 1.462,5 εκατ. ευρώ για τις διάφορες κατηγορίες παροχών ασθένειας, αποτελεί κύριο στόχο του ΕΟΠΥΥ και για το 2018. Βασικό εργαλείο για την επίτευξη των ανωτέρω στόχων αποτελούν οι μηχανισμοί αυτόματων επιστροφών (clawback) και κλιμακούμενου ποσοστού επιστροφής (rebate), η εφαρμογή των οποίων από το 2017 έχει επεκταθεί και σε λοιπές κατηγορίες παρόχων υγείας (υπηρεσίες ειδικής αγωγής, ιατρικές υπηρεσίες, πρόσθετη περίθαλψη) καθώς και σε συμβεβλημένους παρόχους ιατροτεχνολογικών προϊόντων και συμπληρωμάτων ειδικής διατροφής.

**Νοσοκομεία – Πρωτοβάθμιο Εθνικό Δίκτυο Υγείας (ΠΕΔΥ)**

Τα δημόσια νοσοκομεία και το Πρωτοβάθμιο Εθνικό Δίκτυο Υγείας (ΥΠΕ-ΠΕΔΥ) αναμένεται στο τέλος του 2017 να εμφανίσουν θετικό δημοσιονομικό αποτέλεσμα ύψους 475 εκατ. ευρώ. Σημειώνεται ότι η εμφανιζόμενη αύξηση στις μεταβιβάσεις από τον Τακτικό Προϋπολογισμό στο 2017 οφείλεται στις νομοθετικές παρεμβάσεις για αύξηση της αποζημίωσης των εφημεριών και των λοιπών παροχών του νοσηλευτικού προσωπικού.

Στο έτος 2018 προβλέπεται θετικό δημοσιονομικό αποτέλεσμα ύψους 144 εκατ. ευρώ. Ως προς τα έσοδα, σημειώνεται ότι οι συνολικές μεταβιβάσεις από τον Τακτικό Προϋπολογισμό προβλέπονται μειωμένες κατά 363 εκατ. ευρώ σε σχέση με το 2017, ωστόσο οι επιδράσεις από την εν λόγω μείωση αναμένεται να εξισορροπηθούν από την περαιτέρω ομαλοποίηση των μεταβιβάσεων του ασφαλιστικού συστήματος (ΕΟΠΥΥ).

**7. Οργανισμοί Τοπικής Αυτοδιοίκησης (ΟΤΑ)**

Οι Οργανισμοί Τοπικής Αυτοδιοίκησης (ΟΤΑ) αποτελούν υποτομέα της Γενικής Κυβέρνησης. Ο εν λόγω υποτομέας αποτελείται από τους Δήμους (ΟΤΑ α’ βαθμού), τις Περιφέρειες (ΟΤΑ β’ βαθμού) και τα νομικά πρόσωπα αυτών, τα οποία είναι φορείς της Γενικής Κυβέρνησης. Για την εκπλήρωση της αποστολής και της άσκησης των αρμοδιοτήτων τους μεταφέρονται πόροι από τον Κρατικό Προϋπολογισμό οι οποίοι είναι αναγκαίοι για την εύρυθμη λειτουργία τους.

**Κεντρικοί Αυτοτελείς Πόροι (ΚΑΠ) και μεταβιβάσεις από τον Τακτικό Προϋπολογισμό του Υπουργείου Εσωτερικών στους ΟΤΑ α’ και β’ βαθμού**

Η βασικότερη πηγή εσόδων των ΟΤΑ α’ και β’ βαθμού είναι οι Κεντρικοί Αυτοτελείς Πόροι (ΚΑΠ). Οι ΚΑΠ αποδίδονται μέσω του Τακτικού Προϋπολογισμού του Υπουργείου Εσωτερικών, και προσδιορίζονται βάσει σχετικών διατάξεων, με σκοπό την κάλυψη λειτουργικών και επενδυτικών δαπανών τους.

Για τους Δήμους, το 2017, οι ΚΑΠ εκτιμάται να διαμορφωθούν στα 2.311 εκατ. ευρώ και για το 2018, προβλέπεται να ανέλθουν στα 2.402 εκατ. ευρώ. Επιπλέον οι Δήμοι, το 2017, θα λάβουν ειδική επιχορήγηση ύψους 22 εκατ. ευρώ, η οποία αφορά τη δαπάνη μισθοδοσίας από την επανασύσταση της Δημοτικής Αστυνομίας. Για το 2018, η ειδική επιχορήγηση προβλέπεται στα 39 εκατ. ευρώ, η οποία θα καλύψει και το κόστος μισθοδοσίας του προσωπικού καθαριότητας των σχολικών μονάδων για το σχολικό έτος 2018-2019 (Σεπτέμβριος - Δεκέμβριος 2018).

Για τις Περιφέρειες, το 2017, οι ΚΑΠ εκτιμάται να διαμορφωθούν στα 671 εκατ. ευρώ, και για το 2018, προβλέπεται να ανέλθουν στα 738 εκατ. ευρώ.

|  |  |  |
| --- | --- | --- |
| **Πίνακας 3.23 Κεντρικοί Αυτοτελείς Πόροι (ΚΑΠ) και Ειδική Επιχορήγηση Δήμων και**  **Περιφερειών από τον Τακτικό Προϋπολογισμό του Υπουργείου Εσωτερικών**  **(σε εκατ. ευρώ)** | | |
|  | | |
| **Κατηγορία** | **2017** | **2018** |
| **Εκτιμήσεις** | **Προβλέψεις** |
|  |  |  |
| **Α. ΟΤΑ Α΄ βαθμού – Δήμοι (Ι + ΙΙ)** | **2.333** | **2.441** |
| **Ι. ΚΑΠ Δήμων (α+β + γ)** | 2.311 | 2.402 |
| α. Απόδοση στους Δήμους ποσοστού επί του φόρου προστιθέμενης αξίας | 900 | 1.000 |
| β. Απόδοση στους Δήμους ποσοστού επί των καθαρών συνολικών ετήσιων εισπράξεων του φόρου εισοδήματος φυσικών και νομικών προσώπων | 1.252 | 1.235 |
| γ. Απόδοση στους Δήμους ποσοστού επί του ΕΝΦΙΑ | 159 | 167 |
| **ΙΙ. Ειδική επιχορήγηση σε ΟΤΑ α΄ βαθμού** | 22 | 39 |
| **Β. ΟΤΑ Β΄βαθμού – Περιφέρειες** | **671** | **738** |
| **Ι. ΚΑΠ Περιφερειών (α+β)** | 671 | 738 |
| α. Απόδοση στις Περιφέρειες ποσοστού επί των καθαρών συνολικών ετήσιων εισπράξεων του φόρου εισοδήματος φυσικών και νομικών προσώπων | 318 | 328 |
| α. Απόδοση στις Περιφέρειες ποσοστού επί του φόρου προστιθέμενης αξίας | 353 | 410 |
| **Γ. ΚΑΠ Α΄ και Β΄ βαθμού (Α.Ι + Β.Ι)** | **2.982** | **3.140** |
| **Δ. Σύνολο μεταβιβάσεων από τον Τακτικό Προϋπολογισμό του Υπ. Εσωτερικών (Α + Β)** | **3.004** | **3.179** |

**Ενοποιημένος Προϋπολογισμός ΟΤΑ**

Ο ενοποιημένος προϋπολογισμός των ΟΤΑ περιλαμβάνει τους ΟΤΑ α’ και β’ βαθμού, καθώς και τα νομικά πρόσωπα αυτών που ανήκουν στους φορείς της Γενικής Κυβέρνησης. Το ισοζύγιο κατά ESA του ενοποιημένου προϋπολογισμού των ΟΤΑ προκύπτει από τον συνυπολογισμό του ταμειακού ισοζυγίου των Δήμων, των Περιφερειών και των νομικών προσώπων και από την μεταβολή των ανεξόφλητων υποχρεώσεών τους προς τρίτους.

Το ταμειακό ισοζύγιο του ενοποιημένου προϋπολογισμού των ΟΤΑ διαρθρώνεται σε έσοδα και έξοδα. Τα έσοδα διακρίνονται σε τακτικά και έκτακτα, εκ των οποίων τις κυριότερες πηγές αποτελούν οι Κεντρικοί Αυτοτελείς Πόροι (ΚΑΠ), οι οποίοι αποδίδονται μέσω του Τακτικού Προϋπολογισμού του Υπουργείου Εσωτερικών, οι επιχορηγήσεις του Προγράμματος Δημοσίων Επενδύσεων (ΠΔΕ) και τα λοιπά ίδια έσοδα. Αντίστοιχα, τα έξοδα διακρίνονται σε αμοιβές προσωπικού, προνοιακά επιδόματα, δαπάνες για επενδύσεις και λοιπές δαπάνες.

**Εκτιμήσεις 2017**

Το ισοζύγιο του ενοποιημένου προϋπολογισμού των ΟΤΑ, σε δημοσιονομική βάση, σύμφωνα με τις εκτιμήσεις, αναμένεται να διαμορφωθεί στα 171 εκατ. ευρώ, μειωμένο κατά 29 εκατ. ευρώ σε σχέση με το στόχο του ΜΠΔΣ 2018-2021. Η μείωση αυτή οφείλεται κυρίως στα μειωμένα λοιπά έσοδα, στις αυξημένες αμοιβές προσωπικού και τις λοιπές δαπάνες. Θα πρέπει να επισημανθεί επίσης ότι υπήρξε ένταξη νέων νομικών προσώπων στο Μητρώο Φορέων Γενικής Κυβέρνησης από την ΕΛΣΤΑΤ στο 2017, γεγονός που επηρεάζει το αποτέλεσμα, ειδικά ως προς τις αμοιβές.

**Προβλέψεις 2018**

Το ισοζύγιο, σε δημοσιονομική βάση, του ενοποιημένου προϋπολογισμού των ΟΤΑ προβλέπεται να διαμορφωθεί στα 342 εκατ. ευρώ το 2018, μειωμένο κατά 56 εκατ. ευρώ σε σχέση με το ΜΠΔΣ 2018-2021. Η μείωση αυτή οφείλεται κυρίως στις μειωμένες μεταβιβάσεις από τον Τακτικό Προϋπολογισμό, στα μειωμένα λοιπά έσοδα και στις αυξημένες αμοιβές προσωπικού, λόγω των νέων προσλήψεων, του κόστους μισθοδοσίας του προσωπικού καθαριότητας των σχολικών μονάδων, καθώς και της ένταξης νομικών προσώπων των ΟΤΑ στο μητρώο φορέων Γενικής Κυβέρνησης.

|  |  |  |
| --- | --- | --- |
| **Πίνακας 3.24 Μεταβιβάσεις από τον Τακτικό Προϋπολογισμό στους ΟΤΑ**  **(σε εκατ. ευρώ)** | | |
|  | | |
| **Κατηγορία** | **2017** | **2018** |
| **Εκτιμήσεις** | **Προβλέψεις** |
|  |  |  |
| **I. Κεντρικοί Αυτοτελείς Πόροι (ΚΑΠ)** | **2.982** | **3.140** |
| α. ΚΑΠ Δήμων | 2.311 | 2.402 |
| β. ΚΑΠ Περιφερειών | 671 | 738 |
| **II. Επιχορήγηση σε ΟΤΑ** | **38** | **53** |
| α. Ειδική επιχορήγηση σε Δήμους | 22 | 39 |
| β. Λοιπές επιχορήγησεις | 17 | 14 |
| **Σύνολο μεταβιβάσεων από τον Τακτικό Προϋπολογισμό στους ΟΤΑ** | **3.020** | **3.193** |

|  |  |  |  |  |  |
| --- | --- | --- | --- | --- | --- |
| **Πίνακας 3.25 Ενοποιημένος προϋπολογισμός ΟΤΑ**  **(σε εκατ. ευρώ)** | | | | | |
|  | | | | | |
| **Κατηγορία** | | **2017** | | **2018** | |
| **ΜΠΔΣ** | **Εκτιμήσεις** | **ΜΠΔΣ** | **Προβλέψεις** |
| **Α** | **Έσοδα (1+2+3+4+5+6)** | **7.424** | **7.014** | **7.761** | **7.276** |
| 1 | Επιχορηγήσεις από Τακτικό Προϋπολογισμό | 3.037 | 3.020 | 3.319 | 3.193 |
| 2 | Επιχορηγήσεις από ΠΔΕ | 846 | 562 | 826 | 549 |
| 3 | Τόκοι | 41 | 41 | 41 | 41 |
| 4 | Έσοδα από προγράμματα της ΕΕ | 14 | 18 | 14 | 18 |
| 5 | Λοιπά έσοδα | 2.622 | 2.577 | 2.702 | 2.629 |
|  | *- Έσοδα από ανταποδοτικά τέλη και δικαιώματα* | *1143* | *1060* | *1196* | *1079* |
|  | *- Έσοδα από φόρους, λοιπά τέλη, δικαιώματα και παροχή υπηρεσιών* | *578* | *557* | *595* | *575* |
|  | *- Λοιπά ίδια έσοδα* | *405* | *485* | *400* | *486* |
|  | *- Έσοδα ΠΟΕ* | *495* | *475* | *511* | *489* |
| 6 | Εισπράξεις υπέρ Δημοσίου και τρίτων | 864 | 795 | 858 | 846 |
| **Β** | **Έξοδα (1+2+3+4+5+6)** | **7.147** | **6.800** | **7.307** | **6.909** |
| 1 | Αμοιβές προσωπικού | 2.248 | 2.278 | 2.280 | 2.348 |
| 2 | Προνοιακά επιδόματα | 733 | 742 | 725 | 739 |
| 3 | Τόκοι | 71 | 58 | 71 | 58 |
| 4 | Δαπάνες για επενδύσεις | 1.288 | 929 | 1.328 | 993 |
| 5 | Λοιπές δαπάνες | 1.917 | 1.971 | 2.018 | 1.899 |
|  | *- Πληρωμές ΠΟΕ* | *316* | *316* | *397* | *285* |
|  | *- Μεταβιβάσεις σε τρίτους* | *205* | *205* | *205* | *205* |
|  | *- Λοιπές λειτουργικές δαπάνες* | *1.397* | *1.451* | *1.416* | *1.410* |
| 6 | Αποδόσεις εσόδων υπέρ Δημοσίου και τρίτων | 890 | 822 | 884 | 872 |
|  | **Ταμειακό ισοζύγιο** | **276** | **214** | **454** | **367** |
|  | Εθνικολογιστικές προσαρμογές | -77 | -44 | -56 | -80 |
|  | Λοιπές προσαρμογές (ΔΕΗ) | 0 | 0 | 0 | 55 |
|  | **Ισοζύγιο κατά ESA** | **200** | **171** | **398** | **342** |

**8. Δημόσιες Επιχειρήσεις και Οργανισμοί Γενικής Κυβέρνησης**

Οι Δημόσιες Επιχειρήσεις και Οργανισμοί (ΔΕΚΟ) ανά Υπουργείο εμφανίζονται στον πίνακα 3.26.

|  |  |
| --- | --- |
| **Πίνακας 3.26 ΔΕΚΟ ανά Υπουργείο** | |
|  | |
| **1** | **Υπουργείο Οικονομίας και Ανάπτυξης** |
|  | *Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ) ΑΕ* |
| **2** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** |
|  | *Ελληνική Ραδιοφωνία Τηλεόραση (ΕΡΤ) ΑΕ* |
| **3** | **Υπουργείο Εθνικής Άμυνας** |
|  | *Ελληνικά Αμυντικά Συστήματα (ΕΑΣ) ΑΒΕΕ*  *Ηλεκτρομηχανική Κύμης ΕΠΕ* |
| **4** | **Υπουργείο Οικονομικών** |
|  | *Ελληνική Αεροπορική Βιομηχανία (ΕΑΒ) ΑΕ* |
| **5** | **Υπουργείο Υγείας** |
|  | *Κέντρο Ελέγχου και Πρόληψης Νοσημάτων (ΚΕΕΛΠΝΟ)* |
| **6** | **Υπουργείο Διοικητικής Ανασυγκρότησης** |
|  | *Κοινωνία της Πληροφορίας (ΚτΠ) ΑΕ* |
| **7** | **Υπουργείο Περιβάλλοντος και Ενέργειας** |
|  | *Πράσινο Ταμείο* |
| **8** | **Υπουργείο Υποδομών και Μεταφορών** |
|  | *ΑΤΤΙΚΟ ΜΕΤΡΟ ΑΕ* |
|  | *ΟΣΕ ΑΕ* |
|  | *ΕΡΓΟΣΕ ΑΕ* |
|  | *TΡΑΙΝΟΣΕ ΑΕ \** |
|  | *Ελληνική Εταιρεία Συντήρησης Σιδηροδρομικού Τροχαίου Υλικού (ΕΕΣΣΤΥ) ΑΕ \** |
|  | *Οργανισμός Αστικών Συγκοινωνιών Αθηνών (ΟΑΣΑ) ΑΕ* |
|  | *Οδικές Συγκοινωνίες (ΟΣΥ) ΑΕ* |
|  | *Σταθερές Συγκοινωνίες (ΣΤΑΣΥ) ΑΕ* |
|  | *ΕΓΝΑΤΙΑ ΟΔΟΣ ΑΕ* |
|  | *Οργανισμός Αστικών Συγκοινωνιών Θεσσαλονίκης (ΟΑΣΘ)* |
|  | *Συμβάσεις παραχώρησης αυτοκινητοδρόμων* |
| **9** | **Υπουργείο Αγροτικής Ανάπτυξης και Τροφίμων** |
|  | *Οργανισμός Ελληνικών Γεωργικών Ασφαλίσεων (ΕΛΓΑ)* |
|  | *Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ)*  *Ειδικός Λογαριασμός Εγγυήσεων Γεωργικών Προϊόντων (ΕΛΕΓΕΠ)* |
| **10** | **Υπουργείο Τουρισμού** |
|  | *Ελληνικός Οργανισμός Τουρισμού (ΕΟΤ)* |

\* Η ΤΡΑΙΝΟΣΕ ΑΕ και η ΕΕΣΣΤΥ ΑΕ δεν περιλαμβάνονται στα στοιχεία του έτους 2018.

Στον πίνακα 3.27 αποτυπώνονται τα συνολικά οικονομικά μεγέθη των προϋπολογισμών των επαναταξινομημένων ΔΕΚΟ για τα έτη 2017 και 2018, ενώ στον πίνακα 3.28 απεικονίζεται το ισοζύγιό τους ανά υπουργείο, σύμφωνα με τη μεθοδολογία ΕSΑ.

|  |  |  |
| --- | --- | --- |
| **Πίνακας 3.27 Ενοποιημένος Προϋπολογισμός ΔΕΚΟ Γενικής Κυβέρνησης**  **(σε εκατ. ευρώ)** | | |
|  | | |
|  | **2017**  **Εκτιμήσεις** | **2018**  **Προβλέψεις** |
| **Έσοδα** | **3.212** | **2.822** |
| Έσοδα από πωλήσεις | 1.384 | 1.362 |
| Έσοδα από τόκους | 92 | 79 |
| Μεταβιβάσεις από Τακτικό Προϋπολογισμό | 610 | 325 |
| Μεταβιβάσεις από ΠΔΕ | 869 | 793 |
| Λοιπά έσοδα | 257 | 262 |
| **Δαπάνες** | **3.537** | **2.983** |
| Αμοιβές προσωπικού | 633 | 591 |
| Τόκοι | 414 | 381 |
| Δαπάνες επενδύσεων | 1.079 | 783 |
| Λοιπές δαπάνες | 1.411 | 1.228 |
| **Ισοζύγιο (προ καταπτώσεων εγγυήσεων)** | **-325** | **-161** |
|  |  |  |
| **Έσοδα από καταπτώσεις εγγυήσεων που εξυπηρετούνται από τον Κρατικό Προϋπολογισμό\*** | **855** | **927** |
|  |  |  |
| **Ισοζύγιο κατά ESA μετά καταπτώσεων εγγυήσεων** | **530** | **766** |

\* Τα ποσά που αφορούν έσοδα από καταπτώσεις εγγυήσεων είναι σε ακαθάριστη βάση.

|  |  |  |  |
| --- | --- | --- | --- |
| **Πίνακας 3.28 Ισοζύγιο ΔΕΚΟ ανά Υπουργείο**  **(σε εκατ. ευρώ)** | | | |
|  | | | |
|  | | **2017**  **Εκτιμήσεις** | **2018**  **Προβλέψεις** |
| **1** | **Υπουργείο Οικονομίας και Ανάπτυξης** | **0** | **0** |
|  | *Ισοζύγιο* | *0* | *0* |
|  | *Έσοδα από καταπτώσεις εγγυήσεων* | *0* | *0* |
| **2** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** | **-5** | **40** |
|  | *Ισοζύγιο* | *-5* | *40* |
|  | *Έσοδα από καταπτώσεις εγγυήσεων* | *0* | *0* |
| **3** | **Υπουργείο Εθνικής Άμυνας** | **65** | **53** |
|  | *Ισοζύγιο* | *-1* | *1* |
|  | *Έσοδα από καταπτώσεις εγγυήσεων* | *66* | *52* |
| **4** | **Υπουργείο Οικονομικών** | **30** | **68** |
|  | *Ισοζύγιο* | *-15* | *9* |
|  | *Έσοδα από καταπτώσεις εγγυήσεων* | *45* | *58* |
| **5** | **Υπουργείο Υγείας** | **0** | **0** |
|  | *Ισοζύγιο* | *0* | *0* |
|  | *Έσοδα από καταπτώσεις εγγυήσεων* | *0* | *0* |
| **6** | **Υπουργείο Διοικητικής Ανασυγκρότησης** | **0** | **0** |
|  | *Ισοζύγιο* | *0* | *0* |
|  | *Έσοδα από καταπτώσεις εγγυήσεων* | *0* | *0* |
| **7** | **Υπουργείο Περιβάλλοντος και Ενέργειας** | **223** | **158** |
|  | *Ισοζύγιο* | *223* | *158* |
|  | *Έσοδα από καταπτώσεις εγγυήσεων* | *0* | *0* |
| **8** | **Υπουργείο Υποδομών και Μεταφορών** | **131** | **484** |
|  | *Ισοζύγιο* | *-614* | *-332* |
|  | *Έσοδα από καταπτώσεις εγγυήσεων* | *744* | *816* |
| **9** | **Υπουργείο Αγροτικής Ανάπτυξης και Τροφίμων** | **74** | **-39** |
|  | *Ισοζύγιο* | *74* | *-39* |
|  | *Έσοδα από καταπτώσεις εγγυήσεων* | *0* | *0* |
| **10** | **Υπουργείο Τουρισμού** | **12** | **2** |
|  | *Ισοζύγιο* | *12* | *2* |
|  | *Έσοδα από καταπτώσεις εγγυήσεων* | *0* | *0* |
|  | **Σύνολο ΔΕΚΟ κατά ESA** | **530** | **766** |
|  | **Ισοζύγιο** | **-325** | **-161** |
|  | **Έσοδα από καταπτώσεις εγγυήσεων** | **855** | **927** |

Όπως προκύπτει από τα στοιχεία του ανωτέρω πίνακα 3.28, το ισοζύγιο των ΔΕΚΟ, προβλέπεται σε πλεόνασμα ύψους 766 εκατ. ευρώ στο 2018, έναντι πλεονάσματος ύψους 530 εκατ. ευρώ των εκτιμήσεων του έτους 2017.

Κύρια πηγή εσόδων των ανωτέρω φορέων αποτελούν τα έσοδα από πωλήσεις υπηρεσιών και δευτερευόντως οι επιχορηγήσεις του ΠΔΕ για την υλοποίηση επενδυτικών δαπανών, ιδιαίτερα στους τομείς των μεταφορών, των υποδομών, της πληροφορικής, των επικοινωνιών και των νέων τεχνολογιών.

Η ανάλυση των ΔΕΚΟ ανά Υπουργείο, έχει ως εξής:

* Στο Υπουργείο Οικονομίας και Ανάπτυξης περιλαμβάνεται η Μονάδα Οργάνωσης της Διαχείρισης Αναπτυξιακών Προγραμμάτων ΑΕ (ΜΟΔ ΑΕ), με αποστολή τη στήριξη και ενίσχυση της Δημόσιας Διοίκησης για την αποτελεσματική διαχείριση και εφαρμογή των συγχρηματοδοτούμενων από την Ευρωπαϊκή Ένωση Επιχειρησιακών Προγραμμάτων, καλύπτοντας κυρίως, ανάγκες σε εξειδικευμένο ανθρώπινο δυναμικό, συστήματα, εργαλεία και διαδικασίες, μεταφορά τεχνογνωσίας και υλικοτεχνική υποδομή. Ο προϋπολογισμός της ΜΟΔ ΑΕ προβλέπεται ισοσκελισμένος στο έτος 2018.
* Στο Υπουργείο Ψηφιακής Πολιτικής, Τηλεπικοινωνιών και Ενημέρωσης εποπτευόμενος φορέας είναι η Ελληνική Ραδιοφωνία Τηλεόραση (ΕΡΤ) ΑΕ. Το δημοσιονομικό αποτέλεσμα της ΕΡΤ για το έτος 2018, προβλέπεται θετικό ύψους 40,0 εκατ. ευρώ, έναντι εκτιμώμενου ελλείμματος 5,0 εκατ. ευρώ του έτους 2017. Σημειώνεται ότι το αρνητικό αποτέλεσμα του 2017 οφείλεται στην απόδοση επιπλέον μερίσματος 38,0 εκατ. ευρώ στο Ελληνικό Δημόσιο, για τις οικονομικές χρήσεις των ετών 2014 και 2015.
* Στο Υπουργείο Εθνικής Άμυνας, περιλαμβάνονται οι εταιρείες Ελληνικά Αμυντικά Συστήματα (ΕΑΣ) ΑΒΕΕ και Ηλεκτρομηχανική Κύμης ΕΠΕ, η οποία έχει τεθεί σε καθεστώς ειδικής εκκαθάρισης. Το θετικό δημοσιονομικό αποτέλεσμα προκύπτει, κυρίως, από την ΕΑΣ ΑΒΕΕ και προβλέπεται να διαμορφωθεί στο ποσό των 53 εκατ. ευρώ στο έτος 2018.
* Στο Υπουργείο Οικονομικών, περιλαμβάνεται ο φορέας Ελληνική Αεροπορική Βιομηχανία (ΕΑΒ) ΑΕ, το πλεόνασμα της οποίας στο έτος 2018 προβλέπεται να διαμορφωθεί στο ποσό των 68 εκατ. ευρώ, έναντι εκτιμήσεων ύψους 30 εκατ. ευρώ του έτους 2017.
* Στο Υπουργείο Υγείας εποπτευόμενη ΔΕΚΟ είναι το Κέντρο Ελέγχου και Πρόληψης Νοσημάτων (ΚΕΕΛΠΝΟ), με βασικό σκοπό την προστασία και την προαγωγή της δημόσιας υγείας, την επιδημιολογική επιτήρηση λοιμωδών νοσημάτων, τη λειτουργία μονάδων ειδικών λοιμώξεων, την αντιμετώπιση έκτακτων κινδύνων για τη δημόσια υγεία, καθώς και την υποστήριξη ειδικών και ευαίσθητων κοινωνικών ομάδων του πληθυσμού. Για τα έτη 2017 και 2018 τα έσοδα και τα έξοδα του ΚΕΕΛΠΝΟ αναμένεται να οδηγήσουν σε ισοσκελισμένο αποτέλεσμα.
* Στο Υπουργείο Διοικητικής Ανασυγκρότησης, εποπτευόμενη ΔΕΚΟ είναι η Κοινωνία της Πληροφορίας (ΚτΠ) ΑΕ, η οποία υλοποιεί έργα για λογαριασμό της δημόσιας διοίκησης, δράσεις κρατικών ενισχύσεων και οριζόντια έργα τεχνολογιών πληροφορικής, τα οποία χρηματοδοτούνται από κοινοτικά προγράμματα, το εθνικό σκέλος του ΠΔΕ και τον τακτικό προϋπολογισμό. Η εταιρεία παρουσιάζει ισοσκελισμένο προϋπολογισμό στα έτη 2017 και 2018.
* Στο Υπουργείο Περιβάλλοντος και Ενέργειας περιλαμβάνεται ο φορέας Πράσινο Ταμείο, τα έσοδα του οποίου προέρχονται κυρίως από τη ρύθμιση αυθαιρέτων κτισμάτων, τα τέλη διαδικασιών περιβαλλοντικής αδειοδότησης και πρόστιμα από παραβάσεις της περιβαλλοντικής νομοθεσίας. Το πλεόνασμα του Πράσινου Ταμείου στο 2018 προβλέπεται να διαμορφωθεί στα 158 εκατ. ευρώ μειωμένο σε σχέση με το έτος 2017, λόγω της εκτιμώμενης αύξησης των προγραμμάτων και των δράσεων που χρηματοδοτεί ο φορέας με σκοπό την ενίσχυση της ανάπτυξης μέσω της προστασίας του περιβάλλοντος.
* Στο Υπουργείο Υποδομών και Μεταφορών περιλαμβάνονται οι φορείς ΑΤΤΙΚΟ ΜΕΤΡΟ ΑΕ, Οργανισμός Σιδηροδρόμων Ελλάδος (ΟΣΕ) ΑΕ, ΕΡΓΟΣΕ ΑΕ, Οργανισμός Αστικών Συγκοινωνιών Αθηνών (ΟΑΣΑ) ΑΕ, Οδικές Συγκοινωνίες (ΟΣΥ) ΑΕ, Σταθερές Συγκοινωνίες (ΣΤΑΣΥ) ΑΕ, Οργανισμός Αστικών Συγκοινωνιών Θεσσαλονίκης (ΟΑΣΘ), ΕΓΝΑΤΙΑ ΟΔΟΣ ΑΕ, οι συμβάσεις παραχώρησης πέντε (5) αυτοκινητοδρόμων, TΡΑΙΝΟΣΕ ΑΕ και Ελληνική Εταιρεία Συντήρησης Σιδηροδρομικού Τροχαίου Υλικού (ΕΕΣΣΤΥ) ΑΕ. Το ισοζύγιο των φορέων του εν λόγω υπουργείου κατά το έτος 2018, προβλέπεται θετικό ύψους 484 εκατ. ευρώ, έναντι εκτιμώμενου πλεονάσματος 131 εκατ. ευρώ στο έτος 2017. Στη βελτίωση αυτή, συνετέλεσε σε μεγάλο βαθμό, η σταδιακή ολοκλήρωση των οδικών έργων στους πέντε (5) αυτοκινητοδρόμους.

Τονίζεται ότι τα οικονομικά μεγέθη της ΤΡΑΙΝΟΣΕ αφορούν στο χρονικό διάστημα από 1/1/2017 έως την 14/9/2017, ημερομηνία ολοκλήρωσης της αποκρατικοποίησης. Στο έτος 2018, πέραν της ΤΡΑΙΝΟΣΕ δεν περιλαμβάνονται και τα οικονομικά μεγέθη της ΕΕΣΣΤΥ, λόγω της επικείμενης αποκρατικοποίησής της.

* Στο Υπουργείο Αγροτικής Ανάπτυξης και Τροφίμων, υπάγονται ο Ελληνικός Οργανισμός Γεωργικών Ασφαλίσεων (ΕΛΓΑ), ο οποίος αποτελεί κεντρικό φορέα ασφαλιστικής κάλυψης των γεωργικών εκμεταλλεύσεων στην Ελλάδα και ο Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ), με σκοπό τη διαχείριση των εισροών από το Ευρωπαϊκό Γεωργικό Ταμείο Εγγυήσεων (ΕΓΤΕ), το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Θάλασσας και Αλιείας (ΕΤΘΑ). Στη διαμόρφωση του αποτελέσματος περιλαμβάνεται και η προσαρμογή του Ειδικού Λογαριασμού Εγγυήσεων Γεωργικών Προϊόντων (ΕΛΕΓΕΠ) με εκτιμώμενο πλεόνασμα για το έτος 2017 ύψους 89 εκατ. ευρώ και προβλεπόμενο έλλειμμα στο έτος 2018 ποσού 51 εκατ. ευρώ. Αντίθετα ο ΕΛΓΑ λόγω αυξημένης καταβολής, στο έτος 2017, αποζημιώσεων στους αγρότες, για τις ζημιές στο φυτικό κεφάλαιο αναμένεται να εμφανίσει έλλειμμα 15 εκατ. ευρώ, ενώ στο έτος 2018 προβλέπεται θετικό αποτέλεσμα 12 εκατ. ευρώ.
* Τέλος, στο Υπουργείο Τουρισμού, περιλαμβάνεται ο Ελληνικός Οργανισμός Τουρισμού (ΕΟΤ). Η κυριότερη δράση του οποίου είναι η διαφήμιση και προβολή της χώρας στο εσωτερικό και εξωτερικό ως τουριστικού προορισμού. Τα έσοδά του ΕΟΤ προέρχονται κυρίως από την απόδοση ποσοστού επί των μικτών κερδών του Δημοσίου των Καζίνο Κέρκυρας και Πάρνηθας, καθώς και από την ενίσχυσή του από τον Κρατικό Προϋπολογισμό, για κάλυψη τόσο των λειτουργικών, όσο και των επενδυτικών δαπανών, συμπεριλαμβανομένης και της αναφερόμενης ανωτέρω κύριας δραστηριότητας. Η οικονομική επίδοση του οργανισμού, για το 2018 προβλέπεται να διαμορφωθεί στο ποσό των 2 εκατ. ευρώ.

**9. Ληξιπρόθεσμες υποχρεώσεις**

Στο πλαίσιο της Σύμβασης Χρηματοδοτικής Διευκόλυνσης από τον Ευρωπαϊκό Μηχανισμό Σταθερότητας (ΕΜΣ) προβλέπεται η αποπληρωμή των ληξιπρόθεσμων υποχρεώσεων της Γενικής Κυβέρνησης προς τρίτους, συμπεριλαμβανομένων και των εκκρεμών επιστροφών φόρων, καθώς και η εκκαθάριση και αποπληρωμή εκκρεμών αιτήσεων συνταξιοδότησης. Για το λόγο αυτό, προβλέπεται ειδική χρηματοδότηση από τον ΕΜΣ αποκλειστικά για την αποπληρωμή των ανωτέρω υποχρεώσεων.

Για το σκοπό αυτό, υλοποιείται από το Υπουργείο Οικονομικών πρόγραμμα εκκαθάρισης ληξιπρόθεσμων υποχρεώσεων των φορέων της Γενικής Κυβέρνησης, μέσω της ενίσχυσης των προϋπολογισμών τους, ενώ χρηματοδοτείται επίσης η αποπληρωμή εκκρεμών αιτήσεων συνταξιοδότησης και εκκρεμών επιστροφών φόρων.

Αναλυτικότερα, τον Ιούνιο του 2016 με απόφαση του Αναπληρωτή Υπουργού Οικονομικών καθορίστηκαν οι προϋποθέσεις, η διαδικασία και οι λοιπές λεπτομέρειες για την εξόφληση ληξιπρόθεσμων υποχρεώσεων, ενώ το 2017 με κοινή απόφαση του Αναπληρωτή Υπουργού Οικονομικών και της Υπουργού Εργασίας, Κοινωνικής Ασφάλισης και Κοινωνικής Αλληλεγγύης καθορίστηκαν οι προϋποθέσεις, η διαδικασία και οι λοιπές λεπτομέρειες για την εξόφληση εκκρεμών αιτήσεων συνταξιοδότησης. Παράλληλα, συστάθηκε λογαριασμός του Ελληνικού Δημοσίου στην Τράπεζα της Ελλάδος, ο οποίος πιστώνεται με το προϊόν της ειδικής χρηματοδότησης από τον ΕΜΣ.

Η υλοποίηση του προγράμματος ξεκίνησε από τα μέσα του μηνός Ιουλίου 2016 μετά την εκταμίευση ποσού 1.800 εκατ. ευρώ από τον ΕΜΣ. Εντός του 2016 εκταμιεύτηκε επιπλέον ποσό 1.700 εκατ. ευρώ. Επίσης, τον Ιούλιο του 2017 εκταμιεύτηκε ποσό 800 εκατ. ευρώ, διαμορφώνοντας το συνολικό ποσό εκταμίευσης από τον ΕΜΣ ως το τέλος Σεπτεμβρίου 2017 στα 4.300 εκατ. ευρώ. Αντίστοιχα, ως το τέλος Σεπτεμβρίου 2017 αποπληρώθηκαν ληξιπρόθεσμες υποχρεώσεις, επιστροφές φόρων και εκκρεμείς αιτήσεις συνταξιοδότησης συνολικού ύψους 4.284 εκατ. ευρώ.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.29 Πρόγραμμα εξόφλησης ληξιπρόθεσμων οφειλών**  **Ιούλιος 2016 έως Σεπτέμβριος 2017**  **(σε εκατ. ευρώ)** | | | | | | |
|  | | | | | | |
|  | **Ενισχύσεις πιστώσεων - Επιχορηγήσεις** | | | **Πληρωμές** | | |
|  | **Ιούλιος -Δεκέμβριος 2016** | **Ιανουάριος -Σεπτέμβριος 2017** | **Σύνολο** | **Ιούλιος -Δεκέμβριος 2016** | **Ιανουάριος –**  **Σεπτέμβριος 2017** | **Σύνολο** |
| Κράτος\* | 467,1 | 1,3 | 468,4 | 467,1 | 0,5 | 467,6 |
| Οργανισμοί Τοπικής Αυτοδιοίκησης | 80,5 | 110,6 | 191,1 | 56,2 | 109,1 | 165,3 |
| Οργανισμοί Κοινωνικής Ασφάλισης | 1.096,8 | 380,8 | 1.477,7 | 922,3 | 336,4 | 1.258,6 |
| *εκ των οποίων ΕΟΠΥΥ* | *674,8* | *0,0* | *674,8* | *503,5* | *79,0* | *582,5* |
| Νοσοκομεία | 1.148,3 | 43,4 | 1.191,7 | 1.034,9 | 113,4 | 1.148,2 |
| Νομικά Πρόσωπα | 270,0 | 120,1 | 390,1 | 267,7 | 103,3 | 371,0 |
| **Σύνολο Γενικής Κυβέρνησης** | **3.062,8** | **656,2** | **3.719,0** | **2.748,1** | **662,6** | **3.410,8** |
| Επιστροφές φόρων | 405,0 | 145,0 | 550,0 | 380,3 | 169,7 | 550,0 |
| Εκκρεμείς αιτήσεις συνταξιοδότησης | 0,0 | 445,0 | 445,0 | 0,0 | 323,5 | 323,5 |
| **Σύνολο** | **3.467,8** | **1.246,2** | **4.714,0** | **3.128,5** | **1.155,8** | **4.284,2** |

\* Ποσό ύψους 419,7 εκατ. ευρώ συμψηφίστηκε με οφειλές προς το Δημόσιο.

Μετά τη θετική αξιολόγηση της πορείας του προγράμματος έως το τέλος Σεπτεμβρίου του τρέχοντος έτους, εκταμιεύτηκε από τον ΕΜΣ επιπλέον ποσό 800 εκατ. ευρώ στο τέλος Οκτωβρίου 2017. Το μεγαλύτερο μέρος της χρηματοδότησης αυτής αναμένεται να αποδοθεί στους φορείς της Γενικής Κυβέρνησης εντός του 2017. Εντός του 2018 αναμένεται επιπλέον χρηματοδότηση από τον ΕΜΣ. Οι εκταμιεύσεις του προγράμματος εκκαθάρισης ληξιπρόθεσμων υποχρεώσεων θα προσαρμόζονται ανάλογα με την πορεία της χρηματοδότησης από τον ΕΜΣ.

Με την υλοποίηση του προγράμματος, εμφανίζεται σταδιακή μείωση των ληξιπρόθεσμων υποχρεώσεων της Γενικής Κυβέρνησης, συμπεριλαμβανομένων και των εκκρεμών επιστροφών φόρων, καθώς τον Σεπτέμβριο του 2017 ανέρχονται σε 4.490 εκατ. ευρώ, μειωμένες κατά 1.489 εκατ. ευρώ σε σχέση με το τέλος του 2015. Με τη συνέχιση της ομαλής χρηματοδότησης από τον ΕΜΣ, αναμένεται να συνεχιστεί και η μείωση των ληξιπρόθεσμων υποχρεώσεων της Γενικής Κυβέρνησης εντός του 2018. Παράλληλα, με την εντατικοποίηση της προσπάθειας εκκαθάρισης και αποπληρωμής εκκρεμών επιστροφών φόρων και εκκρεμών αιτήσεων συνταξιοδότησης, αναμένεται σημαντική μείωση των αντίστοιχων μεγεθών.

Τα ποσά χρηματοδοτήσεων για εξόφληση ληξιπροθέσμων υποχρεώσεων εκταμιεύονται από τον Κρατικό Προϋπολογισμό και εμφανίζονται στους προϋπολογισμούς των λοιπών φορέων της Γενικής Κυβέρνησης, με ισόποση αύξηση των εσόδων τους (είσπραξη επιχορηγήσεων από το κράτος) και αύξηση των δαπανών τους για εξόφληση ληξιπρόθεσμων υποχρεώσεών τους. Σε δημοσιονομική βάση επέρχεται αντίστοιχη μείωση των ληξιπρόθεσμων υποχρεώσεων της Γενικής Κυβέρνησης προς ιδιώτες. Ως τελικό αποτέλεσμα, σε επίπεδο γενικής κυβέρνησης, η επίπτωση του προγράμματος καθίσταται δημοσιονομικά ουδέτερη.